**ПРЕДЛОГ на ЗАКОН**

**ЗА ВРШЕЊЕ НА ОФИЦИЈАЛНИ КОНТРОЛИ**

**ВОВЕД**

I. **ОЦЕНА HA СОСТОЈБИТЕ BO ОБЛАСТА ШТО ТРЕБА СЕ УРЕДИ CO ЗАКОНОТ И ПРИЧИНИ ЗА ДОНЕСУВАЊЕ HA ЗАКОНОT**

Начинот и процедурите за вршење на официјални контроли на храна, храна за животни, животни и производи од животинско потекло, растенија и производи од растенија ( во натамошниот текст: добра),во постојното законодавство на Република Северна Македонија до сега беа предмет на уредување на Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за производи за заштита на растенијата, Законот за органско земјоделско производство, Законот за квалитет на земјоделски производи со што на дисперзиран начин се уредуваше оваа проблематика и тоа од страна како на Агенцијата за храна и ветеринарство, така и од страна на Министерството за земјоделство водостопанство и шумарство- Државен земјоделски инспекторат и Фитосанитарната Управа.

 Вршењето на официјалните контроли се спроведува од страна на официјални ветеринари и инспектори за храна во рамките на Агенцијата за храна и ветеринарство и земјоделски инспектори и фитосанитарни инспектори во рамките на Државниот земјоделски инспекторат, како и од други овластени субјекти.

Сите елементи на вршењето на контролите-инспекцискиот надзор во земјоделско-прехранбениот синџир од страна на Агенцијата за храна и ветеринарство и Министерството за земјоделство водостопанство и шумарство во поглед на субјектите, предметот на контролата-надзорот, местата за вршење при увоз, извоз или транзит на добрата, начинот на земање на мостри, постапката за овластувањето на одредени лаборатории за утврдување на квалитетот на добрата, издавањето и видовите на документите-сертификатите кои го следат доброто и определување на висината на трошоците се предмет на претходно цитираните закони при што во секој од нив сите претходни елементи се посебно уредени и тоа на различен начин.

Спроведувањето на постојните закони покажа одредени слабости и неможност да се постигнат основните цели на законите во поглед на дефинирање на консолидиран, унифициран и разбирлив пристап при контролата-надзорот при прометот на добрата.

Законодавството на Европската унија во оваа област од 2017 година имајќи ги во предвид сите слабости и недостатоци при регулирањето на диверзификуваното реализирање на постапките за вршење на контроли -надзор отпочна уредување на оваа област на консолидиран начин при што во рамките на една регулатива ( и низ имплементирачки регулативи) се вклопени сите аспекти и чинители на постапката за контрола, така што следејќи ги обврските детерминирани во Спогодбата за стабилизација и асоцијација и иновираното Aqie communitare се наметна потребата од донесување на посебен закон со кој на комплексен и интегриран начин ќе се отсликаат процедурите за вршење на контроли-надзор како на Агенцијата за храна и ветеринарство така и на Министерството за земјоделство водостопанство и шумарство.

**II. ЦЕЛИ, НАЧЕЛА И ОСНОВНИ РЕШЕНИЈА**

Основните цели на овој законот се:

* да се обезбеди високо ниво на заштита на здравјето на луѓето и животните, како и на животната средина при дефинирање и спроведување на политиките и активностите во областа на безбедноста на добрата, и
* да се постигне високо ниво на заштита на потрошувачите преку мерките кои се донесени во врска со исполнувањето на внатрешниот пазар..

Покрај основните цели, со овој закон треба да се постигнат и следниве цели:

* се осигури дека храната за луѓе и добиточната храна се безбедни и здрави и дека активностите кои би можеле да имаат влијание врз безбедноста на земјоделско-прехранбениот синџир или на заштитата на интересите на потрошувачите во врска со храната и информациите за храна, се вршат во согласност со посебните барања;
* ефикасно справување со евентуалното ширење на болести кај животните кои во некои случаи се пренесуваат на луѓето или на штетници кои влијаат на растенијата или растителните производи;
* да се обезбеди заштита на животната средина од ризиците кои би можеле да произлезат од генетски модифицирани организми (ГМО) или производи за заштита на растенијата;
* унифицираност на квалитетот на храната и добиточната храна, вклучувајќи медикаментозна храна за животни, хигиена на храната и добиточната храна, зоонози, животински нуспроизводи, резидуи од ветеринарни производи, контаминенти витамини, минерални соли, микроелементи и други додатоци, материјали кои доаѓаат во контакт со храна, барања во однос на квалитетот и составот, вода за пиење, јонизација, нови храни;
* следливост на обележувањето на храната и добиточната храна, производи за заштита на растенијата, адитиви во храната и добиточната храна;
* обезбеди високи стандарди во однос на здравјето на луѓето и животните и рационален развој на земјоделството и аквакултура и зголемување на продуктивноста ;
* да се обезбеди високо ниво на заштита на здравјето на луѓето и на животните, како и на животната средина, преку оценување на ризиците поврзани со производите за заштита на растенијата, со истовремено подобрување на функционирањето на пазарот на преку хармонизација на правилата за пласирање на пазарот и истовремено подобрување на земјоделското производство и
* обезбедување на основа за одржлив развој на органското производство кое има за цел да придонесе за заштита на природните ресурси, [биолошката разновидност](http://ec.europa.eu/agriculture/organic/environment/biodiversity_en) и [благосостојбата на животните](http://ec.europa.eu/agriculture/organic/animal-welfare_en) и [развојот на руралните области](http://ec.europa.eu/agriculture/organic/society-economy/rural-development_en).

Врз основа на овој закон, вршењето на официјалните контроли, се заснова на:

Начелото на одговорност на производителот според принципот дека операторите носат одговорност во сите фази на производството, преработката и дистрибуцијата кои се под нивна контрола, за обезбедување на усогласеност со барањата кои се релевантни на нивните активности утврдени со законодавството на Република Северна Македонија во областа на земјоделско-прехранбениот синџир

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Со предлог на Законот за вршење на официјални контроли не се утврдуваат дополнителни обврски од досегашните кои наметнуваат дополнителни финансиски последици за буџетот на централната или локалната власт.

**IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗАТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Со овој предлог на закон не се очекуваат нови материјални обврски за субјектите кои постапуваат со добрата кои се ставаат во промет

**Предлог Закон за вршење на официјални контроли**

**I. ОПШТИ ОДРЕДБИ**

**Член 1**

**Предмет на уредување**

Со овој закон се уредуваат постапките и барањата за спроведување на официјални контроли и други официјални дејствија од страна на надлежните органи, начинот на финансирање на официјални контроли, административната помош и соработката меѓу надлежните органи на Република Северна Македонија, соработката со надлежните органи на трети земји, со цел правилна примена на прописите од член 2 на овој закон, усвојувањето на условите што треба да се исполнат во поглед на животните и стоките од увоз кои се внесени во Република Северна Македонија и воспоставување на компјутерски информациски систем за управување со информации и податоци во врска со официјалните контроли.

**Член 2**

**Примена**

(1) Овој закон се применува за официјални контроли спроведени за да се потврди усогласеноста на прописите на Република Северна Македонија во областите:

(а) на безбедност на храната, нејзиниот интегритет и здравствена исправност, во сите фази на производството, преработката и промет на храната - вклучувајќи ги и барањата со кои се цели да се обезбедат фер трговски практики и да се заштитат интересите на потрошувачите и нивното право на информации и со кои се регулира производството и употребата на материјали и предмети што се наменети да дојдат во контакт со храната утврдени во Законот за безбедност на храната и подзаконските акти донесени врз основа на тој закон;

(б) на намерно ослободување на генетски модифицирани организми (ГМО) во животната средина за целите на производство на храна и храна за животни утврдени во Законот за генетски модифицирани организми, Законот за безбедност на храната, Законот за безбедност на храната за животни и подзаконските акти донесени врз основа на тие закони;

(в) на безбедност на храната за животни во секоја фаза на производството, преработката, дистрибуцијата и користењето на храна, вклучувајќи ги и постапките и мерките со кои се цели да се обезбедат фер трговски практики и да се заштитат здравјето и интересите на потрошувачите и нивното право на информации утврдени во Законот за безбедност на храната за животни и подзаконските акти донесени врз основа на тој закон;

(г) барања за здравствена заштита на животните утврдени во Законот за ветеринарно здравство и подзаконските акти донесени врз основа на тој закон;

(д) спречување и намалување на ризиците по здравјето на луѓето и животните кои произлегуваат од животински нуспроизводи и добиени производи нив, и оутврдени во Законот за нус производи од животинско потекло и подзаконските акти донесени врз основа на тој закон;

(ѓ) барања за благосостојба на животните, утврдени во Законот за заштита и благосостојба на животните и подзаконските акти донесени врз основа на тој закон;

(е) мерки за заштита на растенијата од штетни организми, утврдени во Законот за здравјето на растенијата и подзаконските акти донесени врз основа на тој закон;

(ж) барањата за пуштање во промет и употреба на производи за заштита на растенијата и одржливо користење на пестициди, со исклучок на опрема за примена на пестициди, утврдени во Законот за производи за заштита на растенијата и подзаконските акти донесени врз основа на тој закон, како и контрола на резидуи од пестициди во храната, согласно Законот за безбедност на храната;

(з) органско производство и означување на органски производи утврдени во Законот за органско земјоделско производство и подзаконските акти донесени врз основа на тој закон и

(ѕ) употреба и означување на заштитените ознаки за потекло, заштитени географски ознаки и гарантирани традиционални специјалитети утврдени во Законот за квалитет на земјоделските производи и подзаконските акти донесени врз основа на тој закон.

(2) Одредбите на овој закон се применуваат исто така во однос на официјалните контроли кои се спроведени за проверка на усогласеноста со барањата кои се утврдени во прописите од став (1) на овој член, кога овие барања се применуваат во однос на животните и стоките кои се внесуваат во Република Северна Македонија или се наменети за извоз од Република Северна Македонија.

(3) На другите официјални дејствија кои ги спроведуваат надлежните органи соодветно се применуваат одредбите од овој закон.

(4) Официјални контроли кои се спроведуваат за да се потврди усогласеноста на прописите од областа на примарното земјоделско производство, производството и прометот на семе и садници, употребата на производи за заштита на растенијата и ѓубриња, како и при увоз на органски земјоделски производи на место на истовар врши Државниот инспекторат за земјоделство, додека официјалните контроли кои се спроведуваат за да се потврди усогласеноста на прописите од областа на преработката и прометот на органските производи и преработката и прометот на производите во преод гo врши Агенцијата за храна и ветеринарство.

**Член 3**

**Исклучоци од примена**

Одредбите на овој закон не се применуваат за официјални контроли кои се вршат за:

- да се потврди усогласеноста на организацијата на пазарите за земјоделски производи утврдени со прописите од областа на квалитетот на земјоделските производи,

- спроведувањето на мерките за здравствена заштита на животните кои се користат за научни и образовни цели утврдени согласно прописите за заштита и благосостојба на животните и

- постапувањето, употребата и користењето на ветеринарно медицински препарати согласно прописите за ветеринарно медицински производи.

**Член 4**

**Супсидијарна примена на други закони**

(1) Во постапката за издавање на решенија ќе се применува Законот за општа управна постапка доколку со овој закон поинаку не е уредено.

(2) Во постапката за вршење на инспекциски надзор ќе се применува Законот за инспекциски надзор, доколку со овој закон поинаку не е уредено.

**Член 5**

**Надлежни органи**

(1) Надлежни органи за спроведување на овој закон се:

- Министерството за земјоделство, шумарство и водостопанство (во натамошниот текст: Министерството) за областите утврдени во прописите од член 2 став (1) точки е), ж), з) и ѕ) од овој закон и

-Агенцијата за храна и ветеринарство (во натамошниот текст: Агенција) за областите утврдени во прописите од член 2 став (1) точки а), б), в), г), д) ѓ), з), ѕ) од овој закон.

 (2) Надлежните органи од став (1) на овој член можат да пренесат некои одговорности поврзани со официјалните контроли или со други официјални дејствија на едно или повеќе контролни/сертификацини/верификациски тела, при што се должни за преносот на одговорноста да го наведат регистарскиот број за секој од овие тела утврден согласно член 29 став (2) од овој закон.

(3) Агенцијата е надлежен орган кој обезбедува ефикасна и ефективна координација помеѓу сите вклучени тела и доследноста и ефективноста на официјалните контроли или други официјални дејствија на територијата на Република Северна Македонија и е одговорна за координирање на соработката и контактите со Европската комисијата и со другите земји-членки на Европската унија и трети земји во врска со службената контрола и другите официјални дејствија спроведени во секоја од областите во однос на која се применуваат прописите од член 2 став (1) од овој закон.

(4) Агенцијата обезбедува дека Европската комисија е информирана за деталите за контакт и за сите промени во врска со:

(а) надлежните органи од став (1) на овој член:

(б) органот кој е назначен за координирање на соработката и контактите со Европската комисијата и со другите земји-членки на Европската унија и трети земји;

(в) контролни/сертификациони тела од став (2) на овој член и

(г) телата на кои им се делегирани одредени задачи согласно член 29 став (1) од овој закон.

(5) Надлежните органи од став (1) на овој член се должни податоците од став (4) на овој член да ги ставаат на располагање на јавноста на своите веб страници.

**Член 6**

**Општи обврски на надлежните органи и контролни/сертификациони/ верификациски тела**

(1) Надлежни органи од член 5 став (1) од овој закон и контролно сертификационите тела треба да:

а) имаат воспоставено постапки за да се обезбеди ефективност и соодветност на официјалните контроли и други официјални дејствија;

б) имаат воспоставено постапки за да се обезбеди непристрасност, квалитет и конзистентност на официјалните контроли и другите официјални дејствија на сите нивоа;

в) имаат воспоставено постапки за да се осигури дека вработените кои вршат официјални контроли и други официјални дејствија се ослободени од конфликт на интереси;

г) имаат пристап до лабораториска база со соодветен капацитет за вршење на анализи, тестови и дијагностика;

д) имаат пристап до доволен број на вработени со соодветни квалификации и искуство за извршување на официјалните контроли и други официјални дејствија ефикасно и ефективно;

ѓ) имаат соодветни и правилно одржувани капацитети и опрема за да се осигури дека вработените можат ефикасно и ефективно да вршат официјалните контроли и други официјални дејствија;

е) имаат воспоставено постапки за да се осигури дека вработените имаат пристап до просториите и документите на операторите со цел да можат соодветно да ги извршуваат своите задачи;

ж) имаат планови за непредвидени ситуации и се подготвени да ги исполнат во случај на вонредна состојба, онаму каде што е соодветно, во согласност со прописите од член 2 став (1) на овој закон.

(2) Секое назначување на официјален ветеринар и инспектор за храна се врши во писмена форма во рамките на кое се утврдуваат официјалните контроли и другите официјални дејствија и поврзаните задачи за кои е назначен. Условите утврдени во овој закон кои се однесуваат на официјалните лица во надлежните органи, вклучувајќи го и барањето за недостаток на судир на интереси, се применуваат за сите официјални ветеринари и инспектори за храна.

(3) Секое назначување на државен фитосанитарен инспектор и земјоделски инспектор се врши во писмена форма во рамките на кое се утврдуваат официјалните контроли и другите официјални дејствија и поврзани задачи за кои е назначено именувањето. Условите утврдени во овој закон кои се однесуваат на официјалните лица во надлежните органи, вклучувајќи го и барањето за недостаток на судир на интереси, се применуваат за фитосанитарните и земјоделските инспектори.

(4) Вработените во надлежните органи од член 5 став (1) од овој закон кои вршат официјални контроли и други официјални дејствија треба да:

а) добиваат соодветна обука во нивната област на компетентност, овозможувајќи им компетентно да ги извршуваат своите должности и да вршат официјалните контроли и други официјални дејствија на координиран начин;

б) ги следат своите знаења во својата област на компетентност и, доколку е потребно, да добиваат дополнителна обука на редовна основа; и

в) добиваат обука во областите кои се утврдени во прописите од ставовите (7) и( 8) од овој член, како и за обврските на надлежните органи од член 5 став (1) од овој закон кои се утврдени со овој закон.

(5)Надлежните органи од член 5 став (1) од овој закон, контролно/сертификационите тела и органите со делегирани овластувања подготвуваат и спроведуваат програми за обука со цел да се осигури дека вработените кои вршат официјални контроли и други официјални дејствија ја добиваат обуката од став (4) на овој член.

(6) Кога во рамките на надлежниот орган од член 5 став (1) од овој закон, повеќе од една организациона единица е компетентна да врши официјална контрола или други официјални дејствија меѓу овие организациони единици се обезбедуваат ефикасна и ефективна координација и соработка.

(7) Министерот за земјоделство, шумарство и водостопанство за областите( во натамошниот текст: Министерот) утврдени во прописите од член 2 став (1) точки е), ж), з) и ѕ) од овој закон ја пропишува видот на обуката која треба да ја поминат вработените кои вршат официјални контроли и други официјални дејствија.

(8) Директорот на Агенција за храна и ветеринарство ( во натамошниот текст: Директор) за областите утврдени во прописите од член 2 став (1) точки а), б), в), г), д) и ѓ) од овој закон ја пропишува видот на обуката која треба да ја поминат вработените кои вршат официјалните контроли и други официјални дејствија.

**Член 7**

**Аудит на надлежните органи**

(1) Со цел да се осигури дека се почитуваат барањата за вршење на официјални контроли и други официјални дејствија утврдени со овој закон и прописите донесени врз основа на овој закон, надлежните органи од член 5 став (1) од овој закон се должни да вршат внатрешен аудит или да организираат вршење на аудит од страна на трети лица, чиј предмет се самите тие, како и да преземат соодветни мерки во зависност од резултатите од овие ревизии.

(2) Аудитот од став (1) на овој член се ревидира независно и спроведува на транспарентен начин.

**Член 8**

**Право на жалба**

(1) Против одлуките донесени од надлежните органи во согласност со членовите 58, 67 ставови (3) и (6), 68, 112 став (3) точка б) и член 113 ставови (1) и (2) од овој закон, операторите, можат да поднесат жалба.

(2) Правото на жалба од став (1) на овој член не влијае на обврската на надлежните органи од член 5 став (1) од овој закон да преземат итни дејствија за отстранување или намалување на ризиците по здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина, во согласност со овој закон и барањата утврдени со прописите од член 2 став (1) од овој закон.

**Член 9**

**Обврски за доверливост на надлежните органи**

1. Надлежните органи од член 5 став (1) на овој закон гарантираат дека информациите што ги добиле при извршувањето на своите обврски во рамките на официјалните контроли и другите официјални дејствија не се откриваат на трети лица, кога овие информации поради нивната природа се класифицирани од страна на операторите како деловна тајна, за што се должни да воспостават процедури за заштита на доверливоста на информациите за вработените и другите лица кои се вклучени во официјалните контроли и други официјални дејствија.

(2) Одредбата на став (1) од овој член се применува и за контролно/сертификационите тела, органите со делегирани овластувања и физичките лица на кои им се делегирани специфични задачи поврзани со официјалните контроли, како и за официјалните лаборатории.

(3) Освен ако не постои поголем јавен интерес за откривање на информациите кои се опфатени со обврската за деловна тајна како што е наведено во став (1) од овој член и без да е во спротивност со ситуации кога откривањето се бара од страна на позитивното законодавство, таквите информации би требало да ги содржат информации чие објавување би ја загрозило:

а) целта на инспекциите, истрагите или ревизиите;

б) заштитата на комерцијалните интереси на операторот или друго физичко или правно лице; или

в) заштитата на судските постапки и правните совети.

(4) Надлежните органи, при утврдување дали постои голем јавен интерес за откривањето на информациите опфатени со деловната тајна од став (1) на овој член, меѓу другото ги земаат предвид можните ризици за здравјето на луѓето, животните или растенијата или на животната средина и природата, сериозноста и степенот на таквите ризици.

(5) Обврските за приватност утврдени во ставовите (1), (2), (3) и (4) овој член, не ги попречуваат надлежните органи да објавуваат или на друг начин да обезбедат јавен пристап до информации за резултатите од официјалните е контроли во однос на одделни оператори, под услов, без да е во спротивност со случаите кога откривањето што се бара од страна на позитивното законодавство, се исполнети следниве услови:

а) на соодветниот оператор е дадена можност да изрази мислење за информациите што надлежниот орган има намера да ги објави или на друг начин да ги обезбеди на јавноста пред нивно објавување или обелоденување, земајќи ја предвид итноста на случајот и

б) при објавување на информациите или на друг начин ставени на располагање на јавноста, се земаат предвид коментарите на односниот оператор или информациите да се објават заедно со тоа коментари.

**Член 10**

**Дефиниции**

1. Поимите дефинирани во прописите од член 2 став (1) на овој закон, како и во прописите за царинско работење се применуваат и во овој закон, доколку поинаку не се дефинирани со овој закон.
2. Одделни поими утврдени со овој закон го имаат следното значење:
3. „официјални контроли“ се активности што ги вршат надлежните органи од член 5 став (1) од овој закон или делегирани тела или физички лица на кои одредени задачи се делегирани во согласност со овој закон со цел да се потврди:

а) дали операторите се во согласност со одредбите на овој закон и прописите од член 2 став (1) од овој закон и

б) дали животните или стоките се во согласност со барањата утврдени во прописите од член 2 став (1) од овој закон, вклучувајќи го и издавањето на официјален сертификат или службена потврда.

 2. „други официјални активности“ се активности различни од официјални контроли извршени од страна на надлежните органи или делегирани тела или од физички лица на кои им се делегирани одредени други официјални дејствија во согласност со овој закон, вклучувајќи ги и активностите за проверка на присуството на болести кај животните или штетни организми од растенија, за да се спречи или ограничи ширењето на таквите болести кај животните или штетни организми за растенија, да се елиминираат овие болести кај животните или штетни организми за растенија, и издавање на дозволи или одобренија и за издавање на официјални сертификати или официјални потврди.

 3. „надлежни органи“ се:

(а) надлежните органи од член 5 став (1) од овој закон;

(б) било кое друго тело на кое му е доверена оваа одговорност;

(в) каде што е соодветно, релевантните органи на трета земја.

 4. контролно/сертификациско тело за органско производство“ е независно правно лице на кое Министерството му дава овластување за вршење контрола и сертификација во органското земјоделско производство, во согласност со одредбите од Законот за органско земјоделско производство, вклучувајќи каде што е соодветно, релевантниот орган на трета земја или релевантниот орган што работи во трета земја;

 5. „Делегиран орган“ е посебно правно лице на кое надлежните органи од член 5 став (1) на овој закон делегирале одредени задачи поврзани со официјалните контроли или одредени задачи поврзани со други официјални дејствија;

 6. „Постапки за верификација на контролата“ е се воспоставени дејствија и преземени активности од страна на надлежните органи од член 5 став (1) на овој закон со цел да се обезбеди доследност и ефективност на официјалните контроли и други официјални активности;

 7. „Систем за контрола“ е систем кој ги опфаќа надлежните органи, средствата, структурите, дејствијата и процедурите со цел да се обезбеди извршување на официјалните контроли во согласност со овој закон и со барањата кои се утврдени во членовите 18,19,20,21,22,23,24,25,26,27 и 28 од овој закон

 8. „План за контрола“ е документ кој е воспоставен од страна на надлежните органи од член 5 став (1) на овој закон, кој содржи информации за структурата, дејствијата и начинот на работа на системот за официјалните контроли и детален план за официјалните контроли, кои треба да бидат извршени за одреден временски период во секоја од областите, на кој се применуваат прописите од член 2 став (1) на овој закон;

 9. „ животни“ се рбетни и безрбетни животни;

 10. „болест кај животни“ е појава на инфекција и/или инфестација кај животните со или без клиничка или патолошка манифестација предизвикана од еден или повеќе патогени на болеста;

 11. „Стоки“ се сите производи во однос на кои се применуваат еден или повеќе од прописите од член 2 став (1) од овој закон, со исклучок на животните“

 12. „Опасност“ е секоја причина или состојба која потенцијално може да има негативни ефекти врз здравјето на луѓето, животните или растенијата, благосостојбата на животните или животната средина;

 13. „Ризик“ е функција на веројатност за негативно влијание врз здравјето на луѓето, животните или растенијата, врз благосостојбата на животните или животната средина и на сериозноста на тоа влијание, како последица на некаква опасност;

 14. „Официјална сертификација“ е постапка со која надлежните органи од член 5 став (1) од овој закон обезбедуваат гаранција за усогласеност со едно или повеќе од барањата утврдени во прописите од член 2 став (1) од овој закон;

 15. „Службеник за сертификација“ е:

(а) секој вработен во надлежните органи од член 5 став (1) на овој закон, кој од нивна страна е овластен да потпишува официјални сертификати; или

(б) секое друго физичко лице кое е овластено од надлежните органи од член 5 став (1) на овој закон да потпишува официјалните сертификати во согласност со прописите од член 2 став (1) од овој закон;

 16. „Официјален сертификат“ е документ во печатена или во електронска форма потпишан од официјалните за сертификација кој потврдува усогласеност со едно или повеќе од барањата утврдени во прописите од член 2 став (1) од овој закон;

 17.“Официјална потврда“ е секој документ издаден од операторите под надзор на надлежните органи од член 5 на овој закон, преку спроведување на посебни официјални контроли, или од самите надлежни органи, што дава гаранција за согласност со едно или повеќе од условите утврдени во овој закон или во прописите од член 2 став (1) од овој закон;

 18. „Оператор“ е секое физичко или правно лице, носител на едно или повеќе од обврските утврдени во прописите од член 2 став (1) од овој закон;

 19. „Аудит“ е систематско и независно испитување за да се утврди дали дадените активности и резултатите од активностите се во согласност со планираните дејствија и дали овие дејствија се ефективно спроведени и соодветни за постигнување на целите;

 20. „Рејтинг е класификација на операторите врз основа на проценка колку ги исполнуваат критериумите за рангирање;

21.,,Граничен контролен пункт’’ значи место и објектите што припаѓаат назначени од земјата-членка за извршување на официјалните контроли предвидени во член 47 став (1).

22. ,,Влегување во Унијата’’ или ,,влегување во Унијата’’ значи дејствие на внесување животни и стоки на една од териториите наведени во Прилог I на оваа регулатива надвор од овие територии, освен во однос на правилата наведени во точка е) од член 1 став (2) за кој овие термини значат дејство на внесување стоки на ,,територијата на Унијата’’ како што е дефинирано во вториот потстав од член 1 став (3) од Регулативата (ЕУ) 2016/2031.

23. ,,Транзит’’ значи движење од една трета земја во друга трета земја што поминува низ царински надзор преку една од териториите наведени во Прилог I или од една од териториите наведени во Прилог I до друга територија наведена во Прилог I по поминувањето низ територијата на третата земја, освен во однос на правилата наведени во точка е) од член 1 став (2), што знали едно од следниве:

а) движење од една трета земја во друга трета земја, како што е дефинирано во првиот потстав од член 1 став (3) од Регулативата (ЕУ) 2016/2031 година што поминува под царински надзор преку ,,територијата на Унијата’’, како што е дефинирано во вториот потстав од член 1 став (3) од таа Регулатива.

б) движење од ,,територија на Унијата’’ до друг дел од ,,територијата на Унијата’’, како што е дефинирано во вториот потстав од член 1 став (3) од Регулативата (EУ) 2016/2031, поминувајќи низ териоријата на трета земја како што е дефинирано во првиот потстав од член 1 став (3) од таа Регулатива.

24.„Пратка“ е број животни или количество стока, вклучени во ист официјален сертификат, официјално уверение или друг документ, транспортирани со исто превозно средство и доаѓаат од иста територија или трета земја, кои, со исклучок на стоките утврдени во одредбите во прописите од член 2 став (1), точка ж, од овој закон, се од ист вид, класа или со подеднаков опис;

25. ,,Проверка на документи’’ е проверка на официјалните сертификати, официјални потврди и други документи, вклучувајќи документи од комерцијална природа, кои се потребни да ја придружуваат пратката како што е предвидено со правилата наведени во член 1 став (2), член 56 став (1), или со акти за спроведување донесени во согласност со членовите 77 став (3), 128 став (1) и 129 став (1).

 25. „Проверка на идентитет“ е визуелна проверка со цел да се потврди дека содржината и означувањето на пратката, вклучувајќи ги обележувањето на животните, пломбите и транспортните средства, одговараат на наведените информации во придружните официјални сертификати, официјални потврди и други документи;

 26. „Физички преглед“ е проверка на животните или стоките и - кога е соодветно - проверки на пакувањето, превозните средства, етикетите и температурата, земање мостри за анализи, испитувања или дијагностика, како и секоја друга проверка потребни со цел да се утврди усогласеноста со барањата утврдени во прописите од член 2 став (1) од овој закон;

 27. „Официјално задржување“ е постапка со која надлежните органи од член 5 став (1) на овој закон, обезбедуваат дека животните и стоката што подлежат на официјални контроли, не се преместуваат или заменуваат, додека не се донесе одлука за нивната дестинација, која вклучува и складирање од страна на операторите, во согласност со упатствата и под контрола на надлежните органи од член 5 на овој закон и

 28. „Официјален помошник“ е претставник на надлежните органи од член 5 став (1) на овој закон обучен во согласност со барањата утврдени во согласност со прописите од член 53 ставови (5) и (6) од овој закон и ангажиран за извршување на одредени задачи под официјален надзор или одредени задачи поврзани со други официјални дејствија

29. ,,Здравствена ознака’’ е ознака која се применува по извршените официјални контроли наведени во точките (а) и (в) од член 18 став (2) и со се потврдува дека месото е погодно за човечка исхрана.

30. ,,Под надзор на официјалниот ветеринар’’ значи дека дејствието врши помошно службено лице по одговороност на официјалниот ветеринар и официјалниот ветеринар е присутен во просториите за време на извршување на тоа дејство.

II. ОФИЦИЈАЛНИ КОНТРОЛИ

1.ОПШТИ БАРАЊА

**Член 11**

**Општи правила за официјални контроли**

(1) Надлежните органи од член 5 став (1) на овој закон редовно спроведуваат официјални контроли за сите оператори на основа на ризик и на соодветна зачестеност, земајќи ги предвид:

а) идентификуваните ризици поврзани со:

- животни и стоки;

- активности за кои операторот е одговорен (сопствена контрола);

- локацијата на активностите или операциите на операторите и

- користењето на производи, процеси, материјали или материи кои можат да влијаат врз безбедностa на храната, интегритетот и хранливоста/комплетноста, или безбедностa на добиточната храна, здравјето на животните или нивната благосостојбата, здравјето на растенијата или - во однос на ГМО и производите за заштита на растенијата кои исто така може да имаат негативно влијание врз животната средина;

б) кои било информации кои покажуваат дека постои веројатност потрошувачите да бидат погрешно наведени, особено во однос на природата, идентитетот, својствата, составот, количеството, трајноста, земјата на потекло или местото на потекло, методот на обработка или производство на стоките;

в) податоците за операторите за претходните периоди поврзани со резултатите од извршени официјални контроли и нивната усогласеност со барањата утврдени во прописите од член 2 став (1) од овој закон;

г) веродостојноста и резултатите од сопствените проверки што ги извршиле операторите или трета страна на нивно барање, вклучувајќи ги, кога е соодветно, приватните шеми за осигурување на квалитетот, со цел да се утврди усогласеноста со барањата утврдени во прописите од член 2 став (1) од овој закон и

д) секоја информација која може да покажува неусогласеност со барањата утврдени во прописите од член 2 став (1) од овој закон.

(2) Надлежните органи од член 5 став (1) на овој закон вршат официјални контроли редовно, со соодветна зачестеност дефинирана врз основа на ризикот, за да утврдат евентуални свесни прекршувања на барањата утврдени во прописите од член 2 став (1) од овој закон, извршени преку лажни или измамнички практики, земајќи ги предвид информациите за ваквите прекршоци добиени преку механизмите за административна помош, предвидени во членовите 91,92,93,94,95 и 96 од овој закон, како и сите други информации што укажуваат на веројатност од такви прекршоци.

(3) Официјални контроли кои се спроведени пред ставање во промет или движењето на некои животни и стоки со цел издавање на официјалните сертификати или официјалните потврди кои се бараат согласно барањата утврдени во прописите од член 2 став (1) од овој закон, како услов за ставање во промет или за движењето од животните или стоките се вршат во согласност со:

а) барањата утврдени во прописите од член 2 став (1) од овој закон;

б) прописите донесени согласно членовите 19,20,21,22,23,24,25,26,27 и 28 од овој закон

(4) Официјални контроли се вршат без претходно известување, освен кога е потребно и соодветно оправдано претходно известување за извршување на официјалните контроли. Во однос на официјални контроли по барање на операторот, надлежните органи од член 5 став (1) од овој закон можат да одлучат дали официјалните контроли треба да се вршат со или без претходно известување. Официјалните контроли со претходно известување не ги исклучуваат официјалните контроли без претходно известување.

(5) Официјални контроли се вршат на начин кој се сведува на потребниот минимум административен товар и нарушувањата во активностите за операторите, но без тоа да има негативно влијание врз ефикасноста на овие контроли.

(6) Надлежните органи од член 5 став (1) од овој закон ги вршат официјалните контроли на унифициран начин, имајќи ја предвид потребата од прилагодување на контролата на специфичните случаи, без разлика дали соодветните животни и стоки:

а) се достапни на пазарот на Република Северна Македонија, без разлика дали се произведени во државата во која се вршат официјалните контроли или се од трета земја;

б) се наменети за извоз од Република Северна Македонија или

в) се внесуваат во Република Северна Македонија.

**Член 12**

**Оператори, процеси и активности кои подлежат на официјални** **контроли**

(1) За да се обезбеди усогласеност со барањата утврдени во прописите од член 2 став (1) од овој закон, надлежните органи од член 5 став (1) од овој закон вршат официјални контроли на:

а) животните и стоките во сите фази на производство, преработка, промет и употреба;

б) супстанции, материјали или други предмети и средства кои можат да влијаат на карактеристиките или здравјето на животните и стоката и на нивната усогласеност со важечките барања, во сите фази на производството, преработката, дистрибуцијата и користењето;

в) оператори во однос на активности, вклучувајќи чувањето на животни, опрема, превозни средства, простории и други места кои се под нивна контрола, како и на нивната околина и на соодветна документација.

(2) Без да е во спротивност со одредбите за евидентирање или водење на регистри воспоставени согласно прописите од член 2 став (1) од овој закон , надлежните органи од член 5 став (1) од овој закон водат и ажурираат список на оператори. Доколку таквиот список или регистар веќе постои за други цели, тој може да биде користен и за целите на овој закон.

(3) Од обврската за упис во регистрите воспоставени согласно прописите од член 2 став (1) од овој закон се иземаат оператори за кои регистрирањето во предметните регистри би претставувало прекумерна административно оптоварување во споредба со ризикот поврзан со нивните активности.

(4) Категориите на оператори став (3) на овој член кои се иземаат од обврската за упис во регистрите утврдени во прописите од областите утврдени во член 2 став (1) точки а),б),в),г) и д) од овој закон ги пропишува Директорот на Агенцијата.

(5) Категориите на оператори став (3) на овој член кои се иземаат од обврската за упис во регистрите утврдени во прописите од областите утврдени во член 2 став (1) точки е), ж), з) и ѕ) од овој закон ги пропишува Министерот.

**Член 13**

**Транспарентност на** официјалните **контроли**

(1) Надлежните органи од член 5 став (1) од овој закон вршат официјални контроли со голема мера на транспарентност и се должни да и обезбедат на јавноста најмалку еднаш годишно, информации во врска со организацијата и спроведувањето на официјалните контроли, вклучително и преку објавување на своите веб страници.

(2) Во рамките на информациите од став (1) на овој член се обезбедува редовно и навремено објавување на информации за:

а) видот и бројот на официјалните контроли и нивните резултати;

б) видот и бројот на случаи на откриени неусогласувања;

в) видот и бројот на случаи во кои надлежните органи презеле мерки во согласност со член 113 од овој закон; и

г) видот и бројот на случаите во кои се изречени санкциите согласно одредбите на овој закон.

(3) Информациите од став (2) на овој член можат да бидат обезбедени, преку објавување на годишниот извештај од член 100 од овој закон.

(4) Надлежните органи од член 5 став (1) од овој закон воспоставуваат постапки за да осигурат дека секоја неточност во информациите што се ставени на располагање на јавноста се коригира соодветно.

(5) Надлежните органи од член 5 став (1) од овој закон можат да објавуваат или на друг начин да обезбедат на јавноста информации за рејтингот на поединечните оператори врз основа на резултатите од спроведената една или повеќе официјални контроли, доколку се исполнети следниве услови:

а) критериумите за рангирање се објективни, транспарентни и јавно достапни и

б) воспоставени се соодветни дејствија за да се обезбеди правичност, конзистентност и транспарентност на процесот на рангирање.

(6) Начинот на определување на рејтингот над поединечните оператори за спроведените официјални контроли утврдени во прописите од член 2 став (1) точки е), ж), з) и ѕ) од овој закон го пропишува Министерот.

(7) Начинот на определување на рејтингот над поединечните оператори за спроведените официјални контроли утврдени во прописите од член 2 став (1) точки а),б),в),г) и д) од овој закон го пропишува Директорот на Агенцијата.

**Член 14**

**Документирани-пишани постапки за контрола**

(1) Надлежните органи од член 5 став (1) од овој закон вршат официјални контроли во согласност со документирани постапки. Овие постапки ги опфаќаат тематските области на постапките за контрола утврдени во прописите од ставовите (5) и (6) од овој член, и содржат инструкции за официјалните лица кои вршат официјални контроли.

(2) Надлежните органи од член 5 став (1) од овој закон треба да имаат воспоставени постапки за верификација на контролите.

(3) Надлежните органи од член 5 став (1) од овој закон:

а) преземаат корективни мерки секогаш кога ќе се идентификуваат слабости во постапките предвидени во став (2) од овој член и

б) доколку е потребно, ги ажурираат документираните постапки утврдени во прописите од ставовите (5) и (6) од овој член.

(4) Одредбите на ставовите (1), (2) и (3) од овој член се применуваат и на органите со делегирани овластувања и контролно/сертификационите тела.

(5) Тематските области на постапките за контрола кои содржат инструкции за официјалните лица кои вршат официјални контроли според барањата утврдени во прописите од член 2 став (1) точки е), ж), з) и ѕ) од овој закон ги пропишува Министерот.

(6) Тематските области на постапките за контрола кои содржат инструкции за официјалните лица кои вршат официјални контроли според правилата утврдени во прописите од член 2 став (1) точки а),б),в),г) и д) од овој закон ги пропишува Директорот на Агенцијата.

**Член 15**

**Записник за извршени** официјални **контроли**

(1) Надлежните органи од член 5 став (1) од овој закон треба за секоја извршена официјални контрола да изготват записник кој може да биде во хартиена или електронска форма и кој покрај податоците утврдени во член 37 став (6) од Законот за инспекциски надзор особено вклучува:

а) опис на целта на официјалните контроли;

б) користените методи на контролата;

в) резултатите од официјалните контроли; и

г) каде што е соодветно, активностите кои надлежните органи од член 5 став (1) од овој закон ги бараат од оператор да ги преземе како резултат на нивните официјални контроли.

(2) Освен ако за целите на судска истрага или за заштитата на судските постапки не се бара поинаку, на операторите кои подлежат на официјални контрола, по нивно барање им се доставува копија од записникот од став (1) на овој член, со исклучок на случаите кога им е издаден официјален сертификат или официјална потврда. Надлежните органи со записникот/решение му укажуваат на операторот за сите случаи на неусогласеност за време на официјалните контроли.

(3) Кога при вршењето на официјалните контроли се бара постојано или редовно присуство на вработени или претставници на надлежните органи во просториите на операторот, документација од став (1) на овој член се доставува со зачестеност, која им овозможува на надлежните органи од член 5 став (1) од овој закон и на операторот да бидат:

а) редовно информирани за степенот на усогласеност и

б) веднаш информирани за сите случаи на неусогласеност утврдени во рамките на официјалните контроли.

(4) Одредбите на ставовите (1), (2) и (3) од овој член се применуваат и за органите со делегирани овластувања, контролно/сертификационите тела и физичките лица на кои им се делегирани одредени задачи поврзани со официјалните контроли.

(5) Формата, содржината и начинот на водење на евиденцијата за извршените официјални контроли спроведени согласно барањата утврдени во прописите од член 2 став (1) точки е), ж), з) и ѕ) од овој закон ги пропишува Министерот.

(6) Формата, содржината и начинот на водење на евиденцијата за извршените официјални контроли спроведени согласно барањата утврдени во прописите од член 2 став (1) точки а),б),в),г) и д) од овој закон ги пропишува Директорот на Агенцијата.

**Член 16**

**Методи и техники на службена контрола**

Методите и техниките на официјалните контроли, во зависност од случајот, го вклучуваат следново:

а) проверка на контролата што ја врши операторот и добиените резултати;

б) инспекција на:

* опремата, превозните средства, просториите и другите места и нивната околина под нивна контрола;
* животните и стоки, вклучувајќи ги меѓупроизводите , суровините, состојките, помошните средства за преработка и други производи кои се користат за подготовка и производство на стоките или за исхрана или третман на животните;
* производи и процеси за чистење и одржување;
* следењето, означување, презентирањето, рекламирањето и соодветните материјали за пакување, вклучувајќи материјали кои доаѓаат во контакт со храна;

в) контрола на хигиенскиот статус во просториите на операторите;

г) оценување на постапките за добри производствени практики, добри хигиенски практики, добри земјоделски практики и процедури засновани на принципите на анализа на опасностите и критичните контролни точки (ХАССП);

д) преглед на документи, податоци од следењето и други податоци кои може да се од значење за оценување на усогласеноста со правилата утврдени во прописите од член 2 став (1) од овој закон, вклучувајќи, каде што е соодветно, документи во прилог со храната, храната за животни и друг вид состојки или материјали кои влегуваат или го напуштаат објектот;

ѓ) интервју со операторите и нивните вработени;

е) верификација на мерењата кои се преземени од операторот и други резултати од тестови;

ж) земање мостри, анализи, дијагностика и тестови;

з) аудит на операторите

ѕ) интервју со операторите и нивните вработени и

и) која било друга активност што е потребна за да се идентификуваат случаите на неусогласеност.

**Член 17**

**Обврски на операторот**

(1) Доколку е потребно за извршување на официјалните контроли или други официјални дејствија и кога надлежните органи од член 5 став (1) од овој закон го бараат тоа, операторите се должни да обезбедат пристап до:

а) опремата, превозните средства, просториите, другите места и околината ;

б) компјутеризирани системи за управување со информации;

в) животните и стоките и

г) документи и сите други потребни информации.

(2) При извршувањето на официјална контрола и други официјални активности, операторите се должни да помагаат и да соработуваат со вработените на надлежните органи од член 5 став (1) од овој закон, како и со вработените во контролно/сертификационите тела.

(3) Операторот кој е одговорен за внесување на пратка во Република Северна Македонија, покрај обврските утврдени во ставовите (1) и (2) од овој член, веднаш ги обезбедува сите информации во врска со животните и производите во печатена или во електронска форма.

(4) Директорот ги пропишува посебните барања за соработката и размената на информации меѓу операторите и надлежниот орган поврзани со пристигнувањето и истоварот на животните и производите наведени во член 50 став (1) од овој закон, кога е потребно да се обезбеди нивна целосна идентификација и ефективното спроведување на официјалните контроли.

(5) За целите на член 12, став (2) од овој закон и во согласност со прописите од член 12 ставови (4) и (5) од овој закон, операторите ги обезбедуваат на надлежните органи најмалку следниве информации:

а) име на правното лице и

б) конкретните активности кои ги вршат, вклучувајќи ги активностите извршени преку средства за комуникација на далечина, и местата кои се под нивна контрола.

(6) Обврските на операторите кои се утврдени во ставовите (1), (2), (3), (4) и (5) овој член се применуваат и кога официјалните контроли и другите официјални активности се вршат од страна на официјални ветеринари инспектори за храна, фитосанитарни и земјоделски инспектори, органи со делегирани овластувања, контролни органи и поединци на кои им се делегирани некои задачи поврзани со официјални контроли или некои задачи поврзани со други официјални активности.

1. ДОПОЛНИТЕЛНИ БАРАЊА ЗА ОФИЦИЈАЛНИ КОНТРОЛИ И ДРУГИ ОФИЦИЈАЛНИ АКТИВНОСТИ ВО ОДРЕДЕНИ ОБЛАСТИ

**Член 18**

**Дополнителни барања**

Во областите уредени со одредбите на членовите 19,20,21,22,23,24,25,26,27 и 28 од овој закон посебните барања за вршење на официјални контроли се применуваат во согласност со општите барања утврдени во членовите 11,12,13,14,15 и 16 од овој закон.

**Член 19**

**Посебни правила за официјални контроли и за активностите преземени од страна на Агенцијата при производството на производи од животинско потекло наменети за човечка исхрана**

1. Официјалните контроли кои се спроведуваат со цел проверка на усогласеноста со барањата утврдени во прописите од член 2 став (1) точка..... од овој закон во врска со производство на производите од животинско потекло наменети за исхрана на луѓето, вклучуваат верификација на усогласеноста со барањата утврдени во Законот за безбедност на храната, Законот за нус производи од животинско потекло и Законот за заштита и благосостојба на животните.
2. Официјалните контроли од став (1) на овој член, кои се спроведуваат при производството на месо, вклучуваат:

а) анте мортем инспекција која е спроведена во кланица од страна на официјален ветеринар, на кој , може да му помага официјален помошник, обучен за таа цел, при прелиминарната селекција на животните.;

б) по исклучок од точка а) на овој став, за живина и лагоморфи, анте мортем инспекција е спроведена од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар;

в) пост мортем инспекција е спроведена од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар;

г) други официјални контроли спроведени во кланица, објекти за расекување и објекти за ракување на месо од дивеч, спроведени од официјален ветеринар, под надзор на официјалниот ветеринар или кога постојат доволни гаранции, под одговорност на официјалниот ветеринар, со цел да се провери усогласеноста со барањата кои се применуваат на:

- хигиенските услови во производството на месо;

- присуството на резидуи од ветеринарно медицински препарати и контаминенти во производи од животинско потекло наменети за исхрана на луѓето;

- аудит на добрите хигиенски практики и постапки засновани врз принципите на ХАССП;

- лабораториските испитувања за откривање на присуство на причинители за зоонози и болести кај животните и за проверка на усогласеноста на микробиолошките критериуми дефинирани во прописите од областа на безбедност на храната;

- ракување и отстранување на нуспроизводи од животинско потекло и специфичен ризичен материјал и

- здравствена сосотојба и благосостојба на животните.

(3) Врз основа на анализа на ризик, Агенцијата може да одобри, персоналот во кланица, во објектите за колење на живина и лагоморфи, или во објектите каде се врши колење на животни од други видови, да помага при извршувањето на задачите поврзани со официјалните контроли од став (2) на овој член, како и да извршуваат специфични задачи за земање мостри и тестирање поврзани со тие контроли, под услов персоналот да:

а) работи независно од другиот персонал во кланицата;

б) има поминато соодветна обука за извршување на овие задачи и

в) ги извршува овие задачи во присуство и според упатствата на официјалниот ветеринар или официјален помошник.

(4) Кога при спроведувањето на официјалните контроли од став (2) точки а) и в) на овој член, не се утврдени никакви недостатоци и месото е годно за исхрана на луѓето, здравствената ознака се става на домашни копитари, фармски одгледуван дивеч од видот цицачи, освен лагоморфите, и крупен дивеч, од страна на официјалниот ветеринар, под надзор на официјалниот ветеринар, под одговорност на официјалниот ветеринар или, во согласност со условите кои се утврдени во став (3) од овој член, од персоналот на кланицата.

(5) Официјалниот ветеринар е исто така одговорен за одлуките донесени при извршувањето на официјалните контроли утврдени во ставовите (2) и (4) од овој член, дури и ако извршувањето на некоја активност е спроведена од страна на официјалниот помошник, по негов налог.

(6) За целите на официјалните контроли од став (1) на овој член кои се извршуваат кај живи бивалвни мекотели, Директорот на Агенцијата го пропишува начинот на класифицирање на областите за производство и областа за повторно полагање.

(7) Директорот на Агенцијата заради проверка на усогласеноста со барањата утврдени Законот за безбедност на храната и Законот за безбедност на храната за животни, согласно одредбите за начинот на вршењето на официјалните контроли од ставовите (2), (3), (4), (5) и (6) од овој член ги пропишува:

(а) критериумите и условите за одредување, со исклучок на став 2, точка а) од овој член, кога анте мортем инспекција во одредени кланици може да биде извршена под надзор или под одговорност на официјален ветеринар и под услов таквите исклучоци да не влијаат на постигнување на целите на овој закон;

(б) критериумите и условите во однос на живина и лагоморфи за одредување кога постојат доволно гаранции за официјалните контроли да се вршат под одговорност на официјалниот ветеринар во однос на преморталните инспекции кои се наведени во став (2) точка б) од овој член;

(в) критериумите и условите за одредување, по исклучок од став (2), точка а) од овој член, кога преморталните инспекции може да биде извршени надвор од кланицата во случај на итно колење;

(г) критериумите и условите за одредување, по исклучок од став (2), точки а) и б) од овој член, кога преморталните инспекции може да бидат извршени во фармата на потекло;

(д) критериумите и условите за одредување кога постојат доволно гаранции за официјалните контроли да се вршат под одговорност на официјалниот ветеринар во однос на постморталните инспекции и активностите на ревизијата, наведени во став (2), точки в) и г) од овој член;

(ѓ) критериумите и условите за одредување, по исклучок од став (2), точка в) од овој член, кога во случај на итно колење постморталните инспекции се вршат од страна на официјалниот ветеринар;

(е) критериумите и условите за одредување по исклучок од став (6) на овој член, во однос на Pectinidae, морски гастроподи и Holothuroidea кога не се класифицираат областите за производство и за повторно полагање;

(ж) специфичен исклучок во однос на Rangifer tarandus tarandus, Lagopus lagopus и Lagopus mutus, со цел да се овозможи продолжување на долгогодишните локални и традиционални обичаи и практики, под услов таквите исклучоци да не влијаат постигнување на целите на овој закон;

(з) критериумите и условите за утврдување, по исклучок од став (2) точка (г) од овој член, кога официјалните контроли во просториите за колење можат да се вршат од страна на персонал кој е назначен од надлежните органи за таа цел и соодветно обучен;

(ѕ) посебни барања за вработените на Агенцијата и официјалниот ветеринар и за официјалниот помошник со цел да се обезбеди адекватно извршување на нивните задачи, предвидени во овој член, вклучувајќи посебни минимални барања за обука и спроведување на испит;

(и) барањата за соодветна обука на вработените во кланицата за да помогнат во извршувањето на задачите поврзани со официјалните контроли и другите официјални дејствија во согласност со став (3) од овој член.

(8) Директорот на Агенцијата со цел за утврдување на еднообразност при спроведувањето на официјалните контроли од ставовите (2) и (3) од овој член ги пропишува:

(а) посебните барања за извршување на официјални контроли и еднаква минимална зачестеност на тие официјалните контроли земајќи ги предвид постојните специфични опасности и ризици во однос на секој производ од животинско потекло и различни процеси низ кои поминува производот кога е потребно минимално ниво на официјална контрола, со цел да одговорат на препознатливи опасности и ризици што можат да произлезат од производи од животинско потекло;

(б) условите за класификација и следење на класифицираните производни подрачја и површините за пренесување живи бивалвни мекотели;

(в) во случај кога при појава на ситуации на неусогласеност Агенцијата треба да преземе една или повеќе од мерките утврдени во член 112 став (2) и 113 став (2) од овој закон;

(г) практичните услови за преморталните и постморталните инспекции наведени во став 2, точки а), б) и в) од овој член, вклучувајќи еднакви услови потребни за обезбедување на доволни гаранции кога официјалните контроли се вршат под одговорност на официјалниот ветеринар;

(д) техничките барања за здравствената ознака и практичните услови за негово поставување;

(ѓ) посебните барања за извршување на официјална контрола и еднаквата минимална зачестеност на таквите контроли на сурово млеко, млечни производи и рибни производи, кога е потребно минимално ниво на официјални контроли како одговор на признати исти опасности и ризици, кои може да бидат предизвикани од нив.

(9) За целите на член 30 од овој закон, Агенцијата може да делегира одредени задачи во врска со официјалните контроли утврдени во ставовите (1), (2), (3), (4) и (5) од овој член на едно или повеќе физички лица.

**Член 20**

**Посебни правила за официјални контроли и активности за резидуи од одредени супстанции во храната и храна за животни**

1. Официјалните контроли кои се вршат заради проверка на усогласеноста со барањата утврдени во прописите од член 2 став (1) точки а) и в) од овој закон, вклучуваат официјални контроли кои се применливи во секоја фаза на производството, преработката и дистрибуцијата, за некои супстанции, вклучувајќи состојки кои ќе се користат во материјали кои доаѓаат во контакт со храна, контаминенти, неодобрени, забранети и несакани супстанции и резидуи на фармаколошки активни супстанци, чија употреба или присуство во културите или животните или при производството или преработката на храна или добиточна може да доведе до присуството на резидуи од овие супстанции во храната или добиточната храна.
2. За проверка на усогласеноста со барањата во однос на резидуи од одредени супстанции во храната и добиточната храна, Директорот на Агенција ги пропишува:

(а) посебните барања за извршување на официјални контроли вклучувајќи го, каде е соодветно, опсегот на мострите и фазата на производство, преработка и дистрибуција во кој се земаат мострите во согласност со методите кои треба да се користат за земање мостри и лабораториските анализи, утврдени во согласност со прописот од член 36, став (7) од овој закон, земајќи ги предвид специфичните опасности и ризици поврзани со супстанците наведени во став (1) од овој член;

(б) случаите кога во врска со неусогласување или сомневање за неусогласеност, Агенцијата треба да преземе една или повеќе од мерките утврдени во член 112 став (2) или во член 113 став (2) од овој закон и

(в) случаи кога во врска со неусогласување или сомневање за неусогласување на животните и стоките од трети земји, Агенцијата треба да преземе една или повеќе мерки кои се утврдени во членовите 67,68,69,70,71,72,73 и 74 од овој закон

(3) Директорот на Агенцијата со цел на утврдување на унифицирано практично постапување при вршењето на официјалните контроли на усогласеноста со барањата во однос на резидуи од одредени супстанции во храната и добиточната храна ги пропишува:

(а) унифицирана минимална зачестеност на таквите официјални контроли, земајќи ги предвид опасностите и ризиците поврзани со супстанциите наведени во став (1) од овој член;

(б) посебни дополнителни услови и посебни дополнителни содржини, како што е предвидено во член 98 од овој закон, за подготовка на делови од повеќегодишниот национален план за контрола (ПНПК) утврден во член 99 став (1) од овој закон;

(в) конкретните практични услови според кои механизмите за административна помош што се утврдени во Глава VIII од овој закон се активираат.

(4) Директорот на Агенцијата заради проверка на усогласеноста со барањата за резидуи на фармаколошки активни супстанци,ги пропишува:

а) активностите кои официјалниот ветеринар ги презема во кланиците при неусогласеност или појава на сомнеж за неусогласеност;

б) начин на спроведување на истрага и преземање на соодветни мерки;

в) видовите на мерки кои се преземаат при утврдувањето на надминувањето на максималниот лимит на резидуи на фармаколошки активни супстанци;

г) видови на мерки кои се преземаат кога ќе се открие нелегална употреба и поседување на забранети или нелегализирани активни супстанци и

д) начинот на давање на административната помош при откривањето на нелегалната употреба и поседување на забранети или ни активни супстанци.

(5)За целите на член 31 од овој закон, Агенцијата може да делегира одредени задачи во врска со официјалните контроли од ставовите (1) и (2) од овој член на едно или повеќе физички лица.

**Член 21**

**Посебни правила за официјални контроли и други активности преземени од Агенцијата во врска со животните, производите од животинско потекло, герминални производи, животински нуспроизводи и добиените производи од нив**

1. Официјални контроли кои имаат за цел да ја проверат усогласеноста со барањата утврдени во прописите од член 2 став (1) точки а), в), г) и д) од овој закон вклучуваат официјални контроли кои се применливи во секоја фаза на производството, преработката и промет, во однос на животни, производи од животинско потекло, герминални производи, животински нуспроизводи и добиени производи од нив.
2. Заради унифицирано практично постапување при вршењето на официјални контроли на животни, производи од животинско потекло, герминални производи, нуспроизводи од животинско потекло и добиени производи со цел да се утврди усогласеноста со барањата утврдени со прописите од член 2 став (1) точки г) и д) од овој закон и за активностите кои се преземаат од страна на Агенцијата, како последица на извршените официјални контроли, Директорот на Агенцијата ги пропишува:

(а) посебните барања за извршување на официјални контроли на животни, производи од животинско потекло и герминативни производи, со цел да се одговори на постоечките опасности и ризици за здравјето на луѓето и на животните преку официјалните контроли спроведени, со цел проверка на усогласеноста со мерките за превенција и контрола на болести утврдени во согласност барањата утврдени со прописите од член 2 став (1) точка (г) од овој закон;

(б) посебните барања за извршување на официјални контроли на животински нуспроизводи и добиени производи со цел да се одговори на специфичните опасности и ризици за здравјето на луѓето и здравјето на животните преку официјални контроли спроведени со цел проверка на усогласеноста со барањата утврдени со прописите од член 2 став (1) точка д) од овој закон и

(в) случаите во кои во врска со неусогласеност или сомневање за неусогласеност, надлежните органи треба да преземат една или повеќе од мерките наведени во членовите 112 став (2) и 113 став (2) од овој закон.

1. Заради утврдување на унифицирани практични услови за извршување на официјални контроли на животни, производи од животинско потекло, герминални производи, животински нуспроизводи и добиени производи од нив, Директорот на Агенцијата ги пропишува правилата за:

(а) унифицирана минимална зачестеност на таквите официјални контроли на животни, производи од животинско потекло и герминални производи, кога е потребно минимално ниво на официјални контроли со цел да се одговори на постоечки исти опасности и ризици за здравјето на луѓето и здравјето на животните преку официјални контроли спроведени заради проверка на усогласеноста со мерките за спречување и контрола на болести утврдени во согласност со барањата утврдени со прописите од член 2 став (1) точка (г) од овој закон и

(б) унифицирана минимална зачестеност на таквите официјални контроли на животински нуспроизводи и добиени производи, кога е потребно минимално ниво на официјални контроли со цел да се одговори на специфичните опасности и ризици за здравјето на луѓето и здравјето на животните преку официјални контроли спроведени со цел проверка на усогласеност со барањата утврдени со прописите од член 2 став (1) точка д) од овој закон.

(4) За целите на член 31 од овој закон, Агенцијата може да делегира одредени задачи во врска со официјалните контроли од ставовите (1), (2) и (3) од овој член на едно или повеќе физички лица.

**Член 22**

**Посебни правила за официјални контроли и активности преземени од Агенцијата во врска со благосостојбата на животните**

1. Официјалните контроли со кои се потврдува усогласеноста со барањата утврдени во прописите од член 2 став (1) точка (ѓ) од овој закон се спроведуваат во сите фази на производство, преработка и дистрибуција во рамките на земјоделско-прехранбениот синџир.
2. Официјалните контроли за потврдување на усогласеноста со правилата за утврдување на барања за благосостојба на животните за транспорт, особено транспортот на живи рбетници вклучуваат:

(а) долги патувања помеѓу Република Северна Македонија и земјите-членки на Европската унија и/ или трети земји - официјални контроли пред утовар, со цел да се потврди подготвеноста на животните што треба да се транспортираат;

(б) долги патувања помеѓу Република Северна Македонија и земјите-членки на Европската унија и/или трети земји на домашни копитари, различни од регистрираните копитари, и на домашни животни од родот на говеда, овци, кози и свињи - пред овие патувања и тоа:

- официјални контроли на дневниците за патување за да се утврди дека внесовите во патниот дневник се реални и се во согласност со прописите за благосостојба на животните; и

- официјални контроли за утврдување дека превозникот има важечка дозвола во дневникот за патување како превозник, потврда за одобрување на превозни средства за долги патувања и дозволи за возачи и придружни лица;

(в) на граничните инспекциски места утврдени со прописите од член 62 ставови (1) и (2) од овој закон и на излезните места:

- официјална контрола на соодветноста на животните да се транспортираат и на превозните средства, за да се провери усогласеноста со одредбите за заштита на животните за време на превозот согласно прописите за заштита и благосостојба на животните;

- официјални контроли за да се потврди дека превозниците се во согласност со применливите меѓународни договори и да имаат валидни дозволи за превозници и дозволи за возачи и придружни лица; и

- официјални контроли за да се утврди дека домашните копитари и домашните животни од видовите говеда, овци, кози и свињи биле или ќе се транспортираат со долги патувања.

(3) При вршење на официјални контроли и други официјални активности, Агенцијата треба да ги преземе сите неопходните мерки за спречување или минимизирање на секое одлагање помеѓу утоварот на животните и нивното заминување или за време на транспортот.

(4) Агенцијата при вршењето на официјалните контроли не смее да ги задржи животните за време на транспортот, освен ако тоа е строго неопходно за благосостојба на животните или за причините за здравјето на луѓето. Ако животните мора да бидат задржани за време на транспортот за повеќе од два часа, Агенцијата обезбедува дека се преземени соодветни мерки поврзани со грижата за нив и кога е потребно, за нивно хранење, напојување, истовар и сместување.

(5) Кога како последица на спроведените официјални контроли од став (2) точка б) од овој член, се утврди неусогласеност и тоа не е коригирано од организаторот пред долго патување. преку соодветни промени во условите за транспорт, Агенцијата го забранува долгото патување.

(6) Кога како последица на официјални контроли наведени во став (2) точка в) од овој член, Агенцијата утврди дека животните не се во можност да го завршат патувањето, наредува животните да бидат извадени, напоени, нахранети и одморени додека бидат во можност да го продолжат патувањето.

(7) За непочитување на одредбата на став (1) од овој член, за целите на членовите 94 и 95 од овој закон, Агенцијата , ги известува:

(а) земјата-членка на Европската унија или трета земја која го одобрила превозникот;

б) кога не се почитуваат одредбите за транспортни средства, земјата-членка Европската унија или трета земја која го издала сертификатот за одобрување на транспортно средство;

(в) кога не се почитуваат одредбите за возачите на превозното средство, земјата-членка Европската унија или трета земја која ја издала возачката дозвола за превозното средство.

(8) Заради унифицирано практично постапување при вршењето на официјални контроли, со цел на проверка на усогласеноста со барањата утврдени со прописите од член 2 став (1) точка (ѓ) од овој закон и имајќи ги предвид ризиците за благосостојба на животните поврзани со земјоделството, транспортот, колењето и убивањето, Директорот на Агенцијата ги пропишува:

(а) посебните услови за вршење на официјални контроли за да се одговори на ризиците поврзани со различните видови животни и превозни средства и потребата да се спречат несоодветните практики и да се ограничи страдањето на животните;

(б) случаите каде што од одредени надлежни органи се бара да преземат една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување;

(в) проверка на усогласеноста со барањата за благосостојба на животните на граничните премини и излезни места, како и минималните барања што се применуваат на овие излезни точки;

(г) специфичните критериуми и услови под кои се активираат механизмите за административна помош што се утврдени во Глава VIII од овој закон;

(д) случаите и условите под кои во официјалните контроли за да се потврди усогласеноста со барањата за благосостојба на животните може да вклучи употреба на специфични индикатори за благосостојба на животните врз основа на мерливи критериуми за извршување и развој на таквите индикатори врз основа на научни и технички податоци.

(9) Заради утврдување на унифицирани практични услови за извршување на официјалните контроли за да се потврди усогласеноста со барањата утврдени со прописите од член 2 став (1) точка (ѓ) од овој закон каде се утврдуваат барањата за благосостојба на животните и на активностите преземени од страна на Агенцијата како резултат на таквите официјални контроли, Директорот на Агенцијата ги пропишува правилата за:

(а) единствената минимална зачестеност на таквите официјални контроли каде што е неопходно минимално ниво на официјални контроли за да се одговори на ризиците поврзани со различни видови на животни и транспортни средства и потребата да се спречат несоодветните практики и да се ограничи страдањето на животните и

(б) практичните услови за составување на записници за извршените официјални контроли и периодот за чување на истите.

(10) За целите на член 31 од овој закон, Агенцијата може да делегира одредени задачи во врска со официјалните контроли од ставовите (1), (2), (3), (4),(5), (6) и (7) од овој член на едно или повеќе физички лица.

**Член 23**

**Посебни правила за официјални контроли и активности преземени од Министерството во врска со здравјето на растенијата**

1. Официјалните контроли за проверка на усогласеноста со барањата утврдени со прописите од член 2 став (1) точка е) од овој закон вклучуваат официјални контроли на штетни организми, растенија, растителни производи и други предмети, како и професионални оператори и други лица кои подлежат на овие барања.
2. Министерот со цел за утврдување на еднообразност при спроведувањето на официјалните контроли од став (1) на овој член ги пропишува:

(а) посебните барања за вршење на официјални контроли за внесување и движење во рамките на државата за одредени растенија, растителни производи и други предмети на кои се применуваат барањата утврдени со прописите од член 2 став (1) точка (е) од овој закон како одговор на признати опасности и ризици за здравјето на растенијата во однос на одредени растенија, растителни производи и други предмети со специфично место или земја на потекло и

(б) случаите каде што од одредени надлежни органи се бара да преземат една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување;

(3) Министерот со цел за утврдување на еднообразност при спроведувањето на официјалните контроли од став (1) на овој член ги пропишува правилата за:

(а) единствената минимална зачестеност на официјални контроли каде што е неопходно минимално ниво на официјални контроли со цел да се одговори на признаените единствени опасности и ризици по здравјето на растенијата во однос на одредени растенија, растителни производи и други предмети со специфично место или земја на потекло;

(б) единствената зачестеност на официјалните контроли извршени од страна на Министерството во согласност со прописите за заштита на растенијата, земајќи предвид дали, во однос на растенијата што ги произведуваат, растителни производи и други објекти, операторите имаат воведено план за управување со фитосанитарни ризици и

(в) единствената зачестеност на официјалните контроли извршени од страна на Министерството во однос на операторите овластени да постават ознака на дрвен материјал за пакување или да издадат официјална потврда.

(4) За целите на член 30 од овој закон, Министерот може да делегира одредени задачи во врска со официјалните контроли од став (1) од овој член на едно или повеќе физички или правни лица.

**Член 24**

**Посебни правила за официјални контроли и за активностите преземени од Агенцијата во врска со ГМО за производство на храна и храна за животни и за генетски модифицирана храна и храна за животни**

1. Официјалните контроли за проверка на усогласеноста со барањата утврдени во прописите од член 2 став (1) точки (а), (б) и (в) од овој закон ја вклучуваат официјалната контрола на ГМО за производство на храна и храна за животни и на генетски модифицирана храна и храна, во сите фази на производство, преработка и дистрибуција во земјоделско-прехранбениот синџир.
2. Заради унифицирано практично постапување при вршењето на официјални контроли при проверка на усогласеноста со барањата утврдени со прописите од член 2 став (1) точка (б) од овој закон, а со цел да се спречи употребата на практики кои ги прекршуваат барањата утврдени со прописите од член 2 став (1) точка (б) од овој закон Директорот на Агенцијата во соработка со Министерот ги пропишува посебните барања за извршување на официјалните контроли како одговор на препознаените единствени опасности и ризици во присуството на истите во земјоделско-прехранбениот синџир на ГМО за производство на храна и храна за животни и на генетски модифицираната храна и храна за животни, кои не се дозволени во согласност Законот за генетски модифицирани организми и прописите донесени врз основа на тој закон и случаите каде што од одредени надлежни органи се бара да преземат една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување.
3. Заради унифицирано практично постапување при вршењето на официјалните контроли при проверка на усогласеноста со барањата утврдени со прописите од член 2 став (1) точка (б) од овој закон, а со цел да се спречи употребата на практики кои ги прекршуваат барањата утврдени со прописите од член 2 став (1) точка (б) од овој закон Министерот ги пропишува посебните барања за извршување на официјалните контроли како одговор на препознаените единствени опасности и ризици при одгледувањето на ГМО за производство на храна и храна за животни и правилна примена на планот за следење, утврдени во Законот за генетски модифицирани организми и прописите донесени врз основа на тој закон и случаите каде што од одредени надлежни органи се бара да преземат една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување.
4. Заради утврдување на еднакви практични услови за извршување на официјалните контроли, од став (1) на овој член, земајќи ја предвид потребата да се обезбеди минимално ниво на службена контрола со цел да се спречи употребата на практики со кои се прекршуваат барањата утврдени со прописите од член 2 став (1) точка (б) од овој закон во врска со еквивалентната минимална зачестеност на овие официјални контроли, кога минималното ниво на службена контрола е потребно за да се одговори на препознаени исти опасности и ризици, Директорот на Агенцијата во соработка со Министерот ги пропишува посебните барања за извршување на официјалните контроли како одговор на препознаените единствени опасности и ризици во присуството на истите во земјоделско-прехранбениот синџир на ГМО за производство на храна и храна за животни и на генетски модифицираната храна и храна за животни, кои не се дозволени во согласност Законот за генетски модифицирани организми и прописите донесени врз основа на тој закон.
5. Заради утврдување на еднакви практични услови за извршување на официјалните контроли, од став (1) на овој член, земајќи ја предвид потребата да се обезбеди минимално ниво на официјална контрола со цел да се спречи употребата на практики со кои се прекршуваат барањата утврдени со прописите од член 2 став (1) точка (б) од овој закон во врска со еквивалентната минимална зачестеност на овие официјални контроли, кога минималното ниво на службена контрола е потребно за да се одговори на препознаени исти опасности и ризици, Министерот ги пропишува посебните барања за извршување на официјалните контроли како одговор на препознаените единствени опасности и ризици при одгледувањето на ГМО за производство на храна и храна за животни и правилна примена на планот за следење, утврдени во Законот за генетски модифицирани организми и прописите донесени врз основа на тој закон.
6. За целите на член 31 од овој закон, Агенцијата може да делегира одредени задачи во врска со официјалните контроли од став (1) од овој член на едно или повеќе физички лица.

**Член 25**

**Посебни правила за официјални контроли и активности преземени од страна на Министерството во однос на производите за заштита на растенијата**

1. Официјални контроли за проверка на усогласеноста со барањата утврдени со прописите од член 2 став (1) точка ж) од овој закон, вклучува и службена контрола на активните супстанции, антидоти, синергисти, коформуланти,аѓуванти и обезбедувачи.
2. Со цел одредување на зачестеноста на официјалните контроли врз основа на ризик наведени во став (1) од овој член, Министерството го зема во предвид и следново:

(а) резултатите од соодветните активности за следење, вклучувајќи ги и оние поврзани со резидуи од пестициди, и програмите за мониторинг на водите согласно Законот за водите;

(б) информациите за неовластени производи за заштита на растенијата, вклучувајќи за илегална трговија со производи за заштита на растенијата и

(в) информациите за труење поврзани со производи за заштита на растенијата.

(3) Заради унифицирано практично постапување при вршењето на официјални контроли при проверка на усогласеноста со барањата утврдени со прописите од член 2 став (1) точка (ж) од овој закон Министерот ги пропишува:

(а) посебните барања за извршување на овие официјални контроли за да се одговори на признати исти опасности и ризици, кои може да бидат предизвикани од производи за заштита на растенијата, за производство, пласирање на пазарот, внесувањето во Република Северна Македонија, етикетирање, пакување, транспорт, складирање и употребата на производи за заштита на растенијата, за да се осигури нивната безбедна и одржлива употреба и за борбата против нелегалната трговија со такви производи; и

(б) случаите каде што од Министерството се бара да преземе една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување;

(4) Заради утврдување на еднакви практични услови за извршување на официјалните контроли на производите од став (1) на овој член Министерот ги пропишува правилата за:

(а) единствената минимална зачестеност на овие официјални контроли, кога е потребно минимално ниво на официјална контрола за да се одговори на признати исти опасности и ризици, кои можат да бидат предизвикани од производи за заштита на растенијата, за производство, пласирање на пазарот, внесувањето во Република Северна Македонија, етикетирање, пакување, транспорт, складирање и употреба на производи за заштита на растенијата за да се обезбеди нивна безбедна и одржлива употреба и борба против нелегалната трговија со таквите производи;

(б) собирање на информации, следење и пријавување на сомнителни случаи на труење предизвикани од производи за заштита на растенијата и

(в) собирање на информации и следење и известување за неовластени производи за заштита на растенијата, вклучувајќи и нелегална трговија со производи за заштита на растенијата.

(5) За целите на член 31 од овој закон, Министерството може да делегира одредени задачи во врска со официјалните контроли од став (1) од овој член на едно или повеќе физички лица.

**Член 26**

**Посебни правила за официјални контроли и други** официјални **активности во врска со органското производство и означувањето на органски производи**

1. Официјалните контроли и други официјални активности кои имаат за цел да ја проверат усогласеноста со барањата утврдени во прописите од член 2 став (1) точка з) од овој закон вклучуваат официјални контроли кои се применливи на органско производство и означувањето на органските производи.
2. Заради утврдување на униформни практични услови за извршување на официјалните контроли и други официјални активности , од став (1) на овој член, Министерот/Директорот ги пропишува:

(а) посебните барања и дополнителни содржини кои се утврдени во член 98 од овој закон за изготвување на соодветните делови на ПНКП утврден во член 97 став (1) од овој закон и специфичната дополнителна содржина на извештајот утврден во член 100 од овој закон;

(в) практичните услови за активирање на механизмите за административна помош, утврдени во Глава VIII од овој закон, вклучувајќи размена на информации помеѓу надлежните органи и органите со делегирани овластувања за случаи на неусогласеност или веројатност за неусогласеност и

(г) методите што треба да се користат за земање мостри и за лабораториски анализи и тестови, со исклучок на правилата за поставување на прагови.

**Член 27**

**Посебни правила за официјални контроли и други официјални активности што ги вршат надлежните органи во врска со заштитените ознаки за потекло, заштитените географски ознаки и загарантираните традиционални специјалности**

1. По исклучок од член 31 став (5) од овој закон, а во врска со барањата утврдени во прописите од член 2 став (1) точка ѕ) од овој закон, кога Министерството донело решение за регистрација за ПДО, ПГИ, ТСГ ( на ознака на потекло, географска ознака или ознака за гарантиран традиционален специјалитет, врз основа на Законот за квалитет на земјоделски производи, може да се делегира:-:

а) обврска со која одредени активности на операторот ќе подложат на систематски или подобрени официјални контроли;

б) обрска на операторот да ја зголеми зачестеноста на сопствената контрола и

в) обврска за промена на означувањето, со цел да се усогласат со спецификациите или елаборатот на производите и правилата утврдени во прописите од областите од член 2 став (1) точка ѕ) од овој закон.

(2) Министерот во соработка со Директорот на Агенцијата поблиску го пропишува начинот за вршење на официјалните контроли со цел проверка на усогласеноста со барањата утврдени во прописите од член 2 став (1) точка ѕ) од овој закон. во однос на:

(а) барањата, методите и техниките утврдени во членовите 14 и 16 од овој закон за официјални контроли извршени за да се потврди усогласеноста со спецификациите или елаборати на производите и барањата за означување;

(б) специјалните методи и техники утврдени во член 16 од овој закон, за вршење на официјални контроли со цел да се обезбеди следењето на стоките и животните кои спаѓаат во опсегот на барањата утврдени во прописите од член 2 став (1) точка ѕ) од овој закон во сите фази на производството, подготвување и промет, како и обезбедување на доказ за усогласеност со овие барања и

(в) случаи во кои, во врска со конкретни неусогласености, надлежните органи треба да преземат едно или повеќе дејства и мерки наведени во член 113 ставови (1) и (2) од овој закон.

(3) Заради определување на единствени практични услови за вршење на официјални контроли со цел проверка на усогласеноста со барањата утврдени во прописите од член 2 став (1) точка ѕ) од овој закон Министерот пропишува правила за:

(а) специфичните мерки за активирање на механизмите за административна помош и соработка, утврдени во Глава VIII од овој закон, вклучувајќи размена на информации помеѓу надлежните органи и органите со делегирани овластувања за случаи на неусогласеност или веројатност за неусогласеност; и

(б) посебните обврски за известување на органите со делегирани овластувања

(4) За целите на член 30 од овој закон, Министерот може да делегира одредени задачи во врска со официјални контроли од ставот (1) од овој член на едно или повеќе правни, односно физички лица.

**Член 28**

**Посебни правила за официјални** **контроли и за дејствата преземени од надлежните органи, во случај на ново утврдени ризици во однос на храната и добиточната храна**

1. Официјалните контроли и други официјални активности кои имаат за цел да ја проверат усогласеноста со барањата утврдени во прописите од член 2 став (1) точки а), б),в), г) и д) од овој закон вклучуваат официјални контроли кои се применливи на ново утврдените ризици во однос на храната и добиточната храна.
2. Директорот на Агенцијата поблиску ги пропишува :

а) начинот за вршење на официјални контроли на некои категории храна или храна за животни а со цел да се утврди усогласеноста со барањата утврдени во прописите од член 2 став (1) точки а), б),в), г) и д) од овој закон и за активностите кои се преземаат од страна на Агенцијата како последица на извршената службена контрола;

б) мерки во однос на новоутврдени ризици предизвикани од храна или храна за животни, кои можат да произлезат преку здравјето на луѓето или животните, како и преку животната средина - во врска со ГМО и производи за заштита на растенијата, како и сите ризици кои произлегуваат од новите модели на производство или потрошувачка на храна или храна за животни, и во однос на кои не можат да бидат преземени ефективни мерки, без да постојат општи правила.

а) посебни барања за извршување на официјални контроли, со цел да се одговори на постоечките специфични опасности и ризици во однос на секоја категорија на храна и храна за животни и различните процеси низ кои поминува производот; и

б) случаите каде што Агенцијата презема една или повеќе мерки утврдени во членовите 112 став (2) и 113 став (2) од овој закон во однос на специфичното неусогласување;

(3) Директорот на Агенција поблиску ги пропишува унифицирани практични услови за вршење на официјална контрола на некои категории храна или храна за животни, со цел проверка на усогласеноста со барањата утврдени во прописите од член 2 став (1) точки а), б),в), г) и д) од овој закон така што да се надминат новоутврдените ризици, кои можат да произлезат преку здравјето на луѓето или животните преку храната или добиточната храна, како и за животната средина - во врска со ГМО и производите за заштита на растенијата, или пак било какви слични ризици кои произлегуваат од новите модели на производство или потрошувачка на храна или храна за животни, и кои не можат да бидат ефикасно надминати во отсуство на такви заеднички правила за унифицираната минимална зачестеност на официјалните те контроли, кога е потребно минимално ниво на службена контрола, за да се одговори на постоечките специфични опасности и ризици во однос на секоја категорија храна и храна за животни и различните процеси низ кои поминува.

**III. ДЕЛЕГИРАЊЕ НА ОДРЕДЕНИ ЗАДАЧИ ОД НАДЛЕЖНИТЕ ОРГАНИ**

**Член 29**

**Делегирање од надлежните органи на одредени задачи поврзани со официјални контроли**

1. Надлежните органи од член 5 став (1) од овој закон можат да делегираат некои задачи поврзани со официјалните контроли, на еден или повеќе органи со делегирани овластувања или физички лица, во согласност со условите утврдени во членовите 30 и 31 од овој закон. Надлежниот орган обезбедува дека органот со делегирани овластувања или физичкото лице на кои таквите задачи се делегирани, ги имаат неопходните овластувања за ефективно извршување на овие задачи.
2. При делегирање некои задачи поврзани со официјалните контроли за проверка на усогласеноста со правилата утврдени со прописите од член 2 став (1) точка а) од овој закон, на еден или повеќе органи со делегирани овластувања, Агенцијата доделува регистарски број на секој орган со делегирани овластувања и ја утврдува организационата единица која ќе ја спроведе постапката за одобрување и ќе врши надзор над нивното работење.

**Член 30**

**Услови за делегирање на одредени задачи поврзани со** **официјални** **контроли на органи со делегирани овластувања**

(1) Делегирањето на некои задачи поврзани со официјални контроли на органот со делегирани овластувања се врши во писмена форма и доколку се исполнети следниве услови:

а) делегирањето содржи точен опис на задачите поврзани со официјалните контроли кои може да ги извршува телото со делегирани овластувања и условите под кои може да ги извршува овие задачи;

б) органот со делегирани овластувања:

- поседува потребно искуство, опрема и инфраструктура за спроведување на делегираните задачи поврзани со официјалните контроли;

- има доволен број на персонал со соодветни квалификации и искуство;

- е непристрасен и нема никаков конфликт на интереси, а особено не е во состојба која може директно или индиректно да влијаe на непристрасноста на неговото професионално однесување при извршувањето на делегираните задачи поврзани со официјалните контроли;

- врши дејност и е акредитиран во согласност со стандардите, кои се однесуваат на конкретните делегирани задачи, вклучувајќи по стандард МК ISO/IEC 17020 „Барања за активностите на различни видови органи кои вршат контрола“;

- има соодветни овластувања за извршување на делегираните задачи поврзани со официјалните контроли и

(в) воспоставени се дејствија со кои се гарантира ефикасна и ефективна координација меѓу надлежните органи кои извршиле делегирање и телата со делегирани овластувања.

(2) Директорот на Агенцијата поблиску ги пропишува условите од став (1) на овој член за делегирање на некои задачи поврзани со официјални контроли во областите утврдени во прописите од член 2 став (1) точки а), б), в), г), д) и ѓ) од овој закон.

(3)Министерот поблиску ги пропишува условите од став (1) на овој член за делегирање на некои задачи поврзани со официјалните контроли во областите утврдени во прописите од член 2 став (1) точки е), ж), з) и ѕ) од овој закон.

**Член 31**

**Услови за делегирање на одредени задачи поврзани со официјални контроли на физички лица**

1. Надлежните органи од член 5 став (1) од овој закон можат да делегираат некои задачи поврзани со официјалните контроли, на едно или повеќе физички лица, доколку истото е утврдено во прописите од членовите 19,20,21,22,23,24,25,26,27 и 28 од овој закон.
2. Делегирањето од став (1) на овој член се спроведува во писмена форма и доколку се исполнети следниве услови:

а) делегирањето содржи точен опис на задачите поврзани со официјалните контроли кои можат да се извршуваат од физички лица и условите под кои физичките лица можат да ги извршуваат овие задачи;

б) физичките лица треба да:

- поседуваат потребно искуство, опрема и инфраструктура за спроведување на делегираните задачи поврзани со официјалните контроли;

- имаат соодветни квалификации и искуство;

- дејствуваат непристрасно и да нема никаков конфликт на интереси при извршување на делегираните задачи поврзани со официјалните контроли и

в) воспоставени се методи со кои се гарантира ефикасна и ефективна координација меѓу надлежните органи кои делегирале и физичките лица.

(3) Директорот на Агенцијата поблиску ги пропишува условите од став (2) на овој член за делегирање на некои задачи поврзани со официјалните контроли во областите утврдени во прописите од член 2 став (1) точки а), б), в), г), д) и ѓ) од овој закон.

(4) Министерот поблиску ги пропишува условите од став (2) на овој член за делегирање на некои задачи поврзани со официјалните контроли во областите утврдени во прописите од член 2 став (1) точки е), ж), з) и ѕ) од овој закон.

(5) Надлежните органи од член 5 став (1) од овој закон не можат да му делегираат на орган со делегирани овластувања или на физичко лице право за донесување на одлука во врска со мерките за обезбедување на извршувањето утврдени во член 112 став (1) точка б) и ставови (2) и (3) од овој закон.

**Член 32**

**Услови за делегирање на одредени задачи поврзани со други официјални активности**

1. Надлежните органи од член 5 став (1) од овој закон можат да делегираат некои задачи поврзани со други официјални активности на еден или повеќе тела со делегирани овластувања, ако се исполнети следниве услови:

а) прописите утврдени во член 2 став (1) од овој закон не го забрануваат таквото делегирање и

б) исполнети се условите утврдени во член 30 став (1) од овој закон, со исклучок на условот утврден во точка б), алинеја 4 од тој член.

(2) Надлежните органи од член 5 став (1) од овој закон можат да делегираат некои задачи поврзани со други официјални активности на едно или повеќе физички лица, ако се исполнети следниве услови:

а) прописите утврдени во член 2 став (1) од овој закон дозволуваат такво делегирање; и

б) исполнети се условите предвидени во член 31 од овој закон, кои се применуваат mutatis mutandis.

**Член 33**

**Обврски на правни и физички лица со делегирани овластувања**

Правните и физичките лица со делегирани овластувања или физичките лица на кои им се делегирани одредени задачи поврзани со официјалните контроли во согласност со член 29 став (1) од овој закон или одредени задачи поврзани со други официјални активности во согласност со член 32 од овој закон се должни:

а) резултатите од нивните официјални контроли и други официјални активности да ги доставуваат до надлежните органи од член 5 став (1) од овој закон и секогаш кога тоа го бараат надлежните органи од член 5 став (1) од овој закон;

б) веднаш ги известуваат надлежните органи од член 5 став (1) од овој закон, секогаш кога резултатите од официјалните контроли ќе покажат неусогласеност или веројатност за неусогласеност, освен ако не е поинаку предвидено во посебни договори склучени помеѓу надлежниот орган и делегираниот орган или физичко лице и

в) обезбедуваат на надлежните органи од член 5 став (1) од овој закон пристап до нивните простории и објекти и да соработуваат и да им помагаат.

**Член 34**

**Должности на надлежните органи од член 5 став (1) од овој закон**

(1) Надлежните органи од член 5 став (1) од овој закон кои делегирале одредени задачи поврзани со официјалните контроли на делегираните органи или физички лица во согласност со член 28 став (1) од овој закон или делегирале одредени задачи поврзани со други официјални активности за делегирани овластувања или на физички лица во согласност со член 32 од овој закон треба да:

(а) организираат ревизии/аудит или инспекции на тие тела или лица каде што е потребно и да се избегне дуплирање, земајќи ја предвид акредитацијата од член 30 став (1) точка (б) алинеја 4 од овој закон и

(б) веднаш во целост или делумно го повлекуваат делегираното овластување доколку:

- постојат докази дека делегираните органи или физичките лица не ги извршуваат правилно своите делегирани задачи;

- делегираниот орган или физичкото лице не презема соодветни и навремени мерки за решавање на идентификуваните слабости; или

- се покажало дека независноста или непристрасноста на делегираниот орган или физичко лице е компромитирана.

(2) Одредбите на став (1) точка б) од овој член се применуваат без да се во спротивност со овластувањата на надлежните органи да повлечат делегирање од други причини освен оние утврдени во овој закон.

**Член 35**

**Постапка за делегирање на одредени задачи поврзани со официјалните контроли и делегирање на одредени задачи поврзани со други официјални активности**

1. За делегирање на одредени задачи поврзани со официјалните контроли и делегирање на одредени задачи поврзани со други официјални активности, надлежните органи од член 5 став (1) од овој закон објавуваат јавен повик за покажување на интерес.
2. Избирањето на учесниците се врши врз основа на пријава по јавниот повик која задолжително ги содржи доказите за исполнетоста на условите од член 30,31 и 32 од овој закон.
3. Надлежните органи од член 5 став (1) од овој закон вршат проценка на исполнетоста на

условите од страна на пријавените кандидати за што составуваат записник со комплетна документација од процедурата за избор и утврдуваат листа на кандидати.

1. Врз основа на листата од став (3) на овој член, Министерот, односно Директорот на Агенцијата донесува решение за делегирање на одредени задачи поврзани со официјалните контроли или делегирање на одредени задачи поврзани со други официјални активности.

.

1. Надлежните органи од член 5 став (1) од овој закон, за издадените решенија за делегирање на одредени задачи поврзани со официјалните контроли или делегирање на одредени задачи поврзани со други официјални активности водат регистри.
2. За постапката за издавање на решение за делегирање на одредени задачи поврзани со официјалните контроли или делегирање на одредени задачи се плаќа надоместок во висина на трошоците за одобрување кои се определуваат во зависност од времето потребно за разгледување на документацијата и стручната експертиза и се на товар на учесникот во јавниот повик.
3. Директорот на Агенцијата поблиску ја пропишува постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за областите утврдени во прописите од член 2 став (1) точки а), б), в), г), д) и ѓ) од овој закон. начинот на водење на регистерот, формата и содржината на барањето, потребната документација и висина на трошоците во постапката.
4. Министерот поблиску ја пропишува постапката за организирање на јавниот повик за делегирање на одредени задачи поврзани со официјалните контроли и делегирање на одредени задачи за областите утврдени во прописите од член 2 став (1) точки е), ж), з) и ѕ) од овој закон, начинот на водење на регистерот, формата и содржината на барањето, потребната документација и висина на трошоците во постапката.

**IV.** **ЗЕМАЊЕ НА МОСТРИ, АНАЛИЗА, ТЕСТИРАЊЕ И ДИЈАГНОСТИКА И** **НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА ЛАБОРАТОРИЈА**

1. **ЗЕМАЊЕ НА МОСТРИ, АНАЛИЗА,ТЕСТИРАЊЕ И ДИЈАГНОСТИКА**

**Член 36**

**Методи за земање мостри и анализа, тестирање и дијагностика**

1. Методите што се користат за земање мостри и за извршување на лабораториски анализи, тестови и дијагнози за време на официјалните контроли и други официјални активности треба да се во согласност со прописите утврдени за областите од член 2 став (1) од овој закон.
2. Во отсуство на прописите од став (1) на овој член, а со цел на ефективно и ефикасно вршење на официјалните контроли и другите официјални активности, овластените лаборатории ќе користат еден од следниве методи, во зависност од нивната соодветност за специфичните потреби за анализа, тестирање и дијагностика:

а) достапни методи кои се во согласност со меѓународно признати правила или протоколи, вклучувајќи ги и оние усвоени од Европскиот комитет за стандардизација (CЕН); или релевантните методи развиени или препорачани од референтните лаборатории на Европската унија и потврдени во согласност со меѓународно прифатените научни протоколи;

(б) кога не се достапни соодветни правила или протоколи од точката (а) на овој став, методите што се во согласност со законодавството на Република Северна Македонија или, доколку не постојат такви прописи, релевантните методи развиени или препорачани од националните референтни лаборатории и потврдени во согласност со меѓународно прифатени научни протоколи; или

релевантните методи развиени и потврдени преку интерлабораториски или интралабораториски методи за валидација во согласност со меѓународно прифатените научни протоколи.

1. Кога итно се бараат лабораториски тестови, тестови или дијагнози, и ниту една од методите наведени во ставовите (1) и (2) на овој член не е достапна, релевантната национална референтна лабораторија или, доколку не постои, било која друга лабораторија назначена во согласност со член 38 став (1) од овој закон, можат да користат методи различни од оние наведени во ставовите (1) и (2) од овој член до моментот кога соодветниот метод е потврден во согласност со меѓународно прифатените научни протоколи.
2. Колку што е можно повеќе, методите што се користат за лабораториски анализи и проверка на резултатите се карактеризираат со соодветни критериуми по однос на точноста, применливоста, селективноста и друго
3. Владата поблиску ги пропишува видовите на критериуми за определување на методите што се користат за лабораториски анализи и проверка на резултатите.
4. Примероците кои се земаат, се обработуваат и означуваат на начин што обезбедуваат нивна законска, научна и техничка важност.
5. Владата поблиску ги пропишува правила кои се однесуваат на:

а) методи што треба да се користат за земање мостри и лабораториски испитувања, тестирање и дијагностика;

б) критериуми за извршување, параметри за анализа, тестови или дијагностика, несигурност во мерењето и процедури за валидација на овие методи и

 в) толкувањето на резултатите од анализите, тестовите и дијагнозите .

**Член 37**

**Втора анализа**

1. Надлежните органи од член 5 став (1) од овој закон гарантираат дека операторите чии животни или стоки се предмет на земање мостри, анализи, студии или дијагностика во рамките на официјалните контроли, имаат право на втора анализа, кое е на трошок на операторот.
2. Правото на второто стручно мислење му овозможува на операторот да побара преглед на документацијата за земање мостри и анализи, тестирање или дијагностика од страна на друг експерт кој е признаен и соодветно квалификуван.
3. Кога е соодветно и технички изводливо, особено имајќи ја предвид зачестеноста на појава и ширење на опасноста кај животните или стоки, нетраjноста на мострите или стоките и количеството на расположливиот материјал, надлежните органи од член 5 став (1) од овој закон:

а) при донесување на примерокот и ако операторот го побарал тоа, гарантираат дека е донесено доволно количество, што овозможува да биде побарано второ стручно мислење и да биде извршен прегледот од став (5) од овој член, во случај кога ова е неопходно; или,

б) ако не е можно да се добие доволно количество на материјал како што е наведено во точката (а) од овој став, тие го информираат операторот.

(4) Одредбата на став (3) од овој член не се применува кога се проценува постоењето на карантински штетни организми за растенија, растителни производи или други предмети со цел проверка на усогласеноста со прописите утврдени во член 2 став (1) точка е) од овој закон.

(5) Надлежните органи од член 5 став (1) од овој закон можат во случај на спор со операторите врз основа на второ експертско мислење, од став(1) на овој член, да му одобрат на операторите, на сопствен трошок, да биде извршен преглед на документацијата од оригиналната анализа, тестирање или дијагностика и, доколку е соодветно, друга анализа, тестирање или дијагностика од друга официјална лабораторија.

(6) Барањето за примена од операторот за второ стручно мислење во согласност со став (1) од овој член не влијае на обврската на надлежните органи од член 5 став (1) од овој закон, да преземат брзи дејства за отстранување или намалување на ризиците за здравјето на луѓето, животните и растенијата, за благосостојбата на животните или во однос на ГМО и производи за заштита на растенијата, исто така и за животната средина, во согласност со овој закон.

**Член 38**

**Земање мостри од животни и стоки кои се нудат за продажба преку комуникација на далечина (Е комерц)**

1. За животните и стоките кои се нудат за продажба преку комуникација на далечина, за целите на официјалните контроли може да се користат мостри кои надлежните органи од член 5 став (1) од овој закон ќе ги определат од операторите без истите да бидат идентификувани.
2. Откако, надлежните органи од член 5 став (1) од овој закон ќе ги земат мострите, ги преземаат сите неопходни мерки за да обезбедат дека операторите од кои предметните мостри се земени во согласност со став (1) од овој член:

а) ги известуваат дека мострите се земени при официјални контроли и во зависност од случајот се доставени на анализи или тестови за цели на службена контрола и

б) доколку мострите се предмет на анализи или тестови, може да го остварат своето право на второ стручно мислење утврдено во член 37 став (1) од овој закон.

(3) Одредбите на ставовите (1) и (2) од овој член се применуваат и на делегираните тела и на физички лица на кои им се делегирани одредени задачи поврзани со официјалните контроли.

**2. НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА** **ЛАБОРАТОРИЈА**

**Член 39**

**Назначување на официјални лаборатории**

1. Надлежните органи назначуваат официјални лаборатории за вршење на лабораториски анализи, испитувања и дијагностицирање на мостри земени при вршењето на официјалните контроли и други официјални активности, се врши согласно Законот за безбедност на храна

**Член 40**

**Обврски на официјалните лаборатории**

1. Кога резултатите од анализа, тестирање или дијагностика на мостри земени за време на службена контрола или други официјални активности укажуваат на ризик за здравјето на луѓето, животните или растенијата или во однос на ГМО и производите за заштита на растенијата, исто и за животната средина или упатуваат на веројатноста за неусогласеност, официјалните лаборатории веднаш но не подоцна од 1 час од утврдувањето на наодот, ги известуваат надлежните органи од член 5 став (1) од овој закон кои ги назначиле за соодветната анализа, тестирање или дијагностика.
2. По барање на националната референтна лабораторија официјалните лаборатории учествуваат во меѓулабораториски компаративни тестови или испитувања за соодветност, кои се организирани за анализите, испитувања или дијагностика кои тие ги извршуваат во својство на официјални лаборатории.
3. На барање на надлежните органи од член 5 став (1) од овој закон, официјалните лаборатории јавно ги ставаат на располагање методите што ги користат за да извршат анализи, тестови или дијагностика во рамките на официјалните контроли и други официјални активности.
4. Официјалните лаборатории, на барање на надлежните органи од член 5 став (1) од овој закон, заедно со резултатите, наведуваат метод кој се користи за секоја анализа, тестирање или дијагностика што се врши во рамките на официјалните контроли и други официјални активности.

**Член 41**

**Аудити на официјални лаборатории**

1. Надлежните органи од член 5 став (1) од овој закон организираат редовни аудити на официјалните лаборатории, освен ако сметаат таквиот е непотребен, имајќи ја предвид проценката на акредитацијата на МК ISO/IEC 17 025 акредитирана од страна на Институтот за акредитација на Република Северна Македонија согласно прописите за акредитација,.
2. Надлежните органи од член 5 став (1) од овој закон веднаш го повлекуваат назначувањето на официјална лабораторија - целосно или за некои задачи, ако таа не преземе соодветни и навремени активности за отстранување на слабостите констатирани како резултат на ревизија согласно став (1) од овој член, при што е утврдена било која од следниве околности:

(а) лабораторијата повеќе не ги исполнуваат условите за назначување на официјална лабораторија;

б) лабораторијата не ги исполнува обврските утврдени во член 40 од овој закон и

в) лабораторијата не покажува задоволителни резултати во меѓу лабораториските компаративни тестови наведени во член 40 став (2) од овој закон.

**Член 42**

**Привремени отстапувања од условите за задолжителна акредитација на официјалните лаборатории**

1. По исклучок од член 3 став (5) точка а) од овој закон надлежните органи од член 5 став (1) од овој закон можат привремено да определат постоечка официјална лабораторија за официјална лабораторија за користење на метод за лабораториски анализи, испитувања или дијагностика за кој лабораторијата не е акредитирана согласно стандардот МК ISO/IEC 17025, во случај:

 а) каде што употребата на овој метод е ново барање кое е воведено со законодавството на Република Северна Македонија;

 б) каде што промените во користениот метод бараат добивање на нова акредитација или проширување на опсегот на акредитација добиена од официјална лабораторија; или

в) во случаите кога потребата од користење на методот е предизвикана од вонредна состојба или појавување на ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата исто и за животната средина.

(2) Привременото определување од став (1) на овој член подлежи на следниве услови:

(а) официјалната лабораторија веќе е акредитирана во согласност со МК ISO/IEC 17025 за употреба на метод сличен на оној што не е покриен со нејзината акредитација;

(б) во официјалната лабораторија е воспоставен систем за обезбедување на квалитет за да се обезбедат добри и сигурни резултати преку употреба на методот што не е опфатен со постоечката акредитација;

 в) анализите, тестовите или дијагностиката се вршат под надзор на надлежните органи од член 5 став (1) од овој закон или од страна на националната референтна лабораторија за тој метод.

(3) Времетраењето на привременото определување од став (1) на овој член не може да биде подолго од една година и може да се продолжи само еднаш за уште една година.

(4) Официјалните лаборатории, назначени во согласност со став (1) од овој член, треба да се со седиште на територијата на Република Северна Македонија.

**Член 43**

**Назначување на национална референтна лабораторија**

1. Надлежните органи од член 5 став (1) од овој закон назначуваат една или неколку национални референтни лаборатории со седиште во Република Северна Македонија, кои ги исполнуват условите согласно Законот за безбедност на храна.

**Член 44**

**Одговорности и задачи на националните референтни лаборатории**

Одговорностите и надлежностите на Националните референтни лаборатории се спроведуваат согласно Законот за безбедност на храната

**V. ОФИЦИЈАЛНИ КОНТРОЛИ НА ЖИВОТНИ И СТОКИ ШТО СЕ ВНЕСУВААТ ВО РЕПУБЛИКА СЕВЕРНА МАКЕДОНИЈА**

1. **Општа одредба**

**Член 45**

1. Надлежните органи од член 5 став (1) од овој закон, официјалните контроли на животните и стоките кои се внесуваат во Република Северна Македонија ги организираат врз основа на ризик.
2. Официјалните контроли на животните и стоките од членовите 49 и 50 на овој закон, се вршат во согласност со членовите од 49 до 66 од овој закон
3. **Животни и стоки кои подлежат на официјални контроли на граничните инспекциски места од Оддел 3 од овој закон**

**Член 46**

**Официјални контроли на животни и стоки, освен оние кои подлежат на официјални контроли на граничните инспекциски места од Оддел 3 од овој закон**

1. Со цел проверка на усогласеноста со прописите утврдени во областите од член 2 став (1) од овој закон, надлежните органи од член 5 став (1) од овој закон вршат редовно официјални контроли, врз основа на ризикот и со потребната зачестеност, на животни и стоки кои се внесуваат во Република Северна Македонија за кои не се применуваат одредбите на членовите 49 и 50 од овој закон.
2. За животните и стоките од став (1) на овој член, потребната зачестеност на официјалните контроли се утврдува земајќи ги предвид:

а) ризиците за здравјето на луѓето, животните или растенијата, благосостојбата на животните или, во случај на ГМО и производи за заштита на растенијата, исто така и за животната средина поврзана со различни видови на животни и стока;

б) секоја информација која покажува дека постои веројатност потрошувачите да бидат добедени во заблуда, особено во однос на природата, идентитетот, својствата, составот, количеството, трајноста, земјата на потекло или местото на потекло, методот на обработка или производство на стоките;

(в) податоците од претходни проверки за усогласенот со барањата за животни или стоки утврдени со прописите утврдени во областите од член 2 став (1) од овој закон кои се добиени:

- од третата земја и објектот на потеклото или местото на производство, зависно од случајот;

- од извозникот;

- од операторот одговорен за пратката;

(г) контролите што се веќе извршени на предметните животни и стоки и

(д) гаранциите обезбедени од надлежните органи на третата земја на потекло, во однос на усогласеноста на животните и производите со барањата утврдени во прописите за областите од член 2 став (1) од овој закон, или со барања кои се признати најмалку како еквивалентни на нив.

(3) Официјални контроли од став (1) на овој член се вршат на соодветно место во царинската зона во Република Северна Македонија, вклучувајќи:

а) место на влез во Република Северна Македонија;

б) граничен премин;

в) местото на пуштање во слободен промет во Република Северна Македонија;

г) магацините и просториите на испраќачот што е одговорен за пратката;

д) дестинација.

(4) Независно од ставовите (1) и (3) од овој член, кога имаат причина да веруваат дека животните и стоките при внес во Република Северна Македонија може да претставува ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата и за животната средина, надлежните органи од член 5 став (1) од овој закон, на граничните инспекциски места и други места за влез во Република Северна Македонија вршат официјални контроли за:

а) транспортни средства, вклучително и кога се празни и

б) пакување, вклучувајќи и палети.

(5) Надлежните органи од член 5 став (1) од овој закон можат исто така да вршат официјални контроли на стоки кои се ставени под царинските надзор и постапки за привремено складирање, согласно прописите за царинско работење.

**Член 47**

**Видови на официјални контроли на животни и стоки, освен оние кои подлежат на официјални контроли на граничните инспекциски места од Оддел 3**

1. Кога официјалните контроли се вршат во согласност со член 48 став (1) од овој закон, тие вклучуваат:

а) задолжителна проверка на документација и

б) проверка на идентитет и физички проверки, зависно од ризикот по здравјето на луѓето, животните или растенијата, благосостојбата на животните или во случај на ГМО и производи за заштита на растенијата, како и за животната средина.

(2) Надлежните органи вршат физичките проверки од став (1) точка б) од овој став под соодветни услови за да овозможат правилно спроведување на истите.

(3) Доколку проверките на документацијата, проверките на идентитетот или физичките проверки од став (1) од овој член покажуваат дека барањата утврдени во прописите за областите од член 2 став (1) од овој закон не се исполнети во однос на животните и стоките, се применуваат одредбите на членовите 67 ставови (1), (3) и (5), 68, 69, 70, 72 ставови (1) и (2), 73 ставови (1) и (2), 111 и 112 од овој закон

**Член 48**

**Земање мостри од животни и стоки, освен оние кои подлежат на официјални контроли на граничните инспекциски места од Оддел 3**

1. При земање на мостри од животни и производи, без да е во спротивност со членовите 35,36,37,38,39,40,41,42 и 43 од овој закон надлежните органи од член 5 став (1) од овој закон:

а) ги известуваат операторите и, каде што е соодветно, царинските служби и

б) одлучуваат дали животните или стоките мора да се задржат се додека резултатите од анализите, тестовите или дијагностиката не се спроведат или можат да се пуштат под услов да се обезбеди следливост на животните или стоките.

 (2) Директорот на Агенцијата за вршење на работите во областите утврдени во прописите од член 2 став (1) точки а), б), в), г), д) и ѓ) од овој закон :

 а) ги утврдува постапките потребни за да се обезбеди следењето на животните или стоките наведени во став 1, точка б) од овој член и

 б) ги определува документите кои ги придружуваат животните или стоките од став (1) на овој член, кога Агенцијата земала мостри од нив.

(3) Министерот за вршење на работите во областите утврдени во прописите од член 2 став (1) точки е), ж), з) и ѕ) од овој закон :

 а) ги утврдува постапките потребни за да се обезбеди следењето на животните или стоките наведени во став 1, точка б) од овој член и

 б) ги одредува документите кои треба да ги придружуваат животните или стоките од став (1) на овој член, кога Агенцијата земала мостри од нив.

1. **Официјални контроли на животни и стоки на граничните инспекциски места**

**Член 49**

**Животни и стоки кои подлежат на официјални контроли на граничните инспекциски места**

1. Со цел да се воспостави усогласеност со барањата утврдени со прописите од член 2 став (1) од овој закон, надлежните органи од член 5 став (1) од овој закон вршат официјални контроли на граничното инспекциско место на прво пристигнување во Република Северна Македонија на секоја пратка од следниве категории животни и стоки кои се внесуваат во Република Северна Македонија и тоа:

а) животни;

б) производи од животинско потекло, герминални производи и нуспроизводи од животинско потекло;

(в) растенија, растителни производи и други објекти наведени во листите изготвени во согласност со прописите од областа на здравје на растенијата;

(г) стоки од некои трети држави, за кои согласно прописите предвидени во став (2) точка б) од овој член, надлежните органи од член 5 став (1) од овој закон, е потребно да се воведат мерки за привремено зајакнување на официјални контроли при внес на животни и стоки во Република Северна Македонија, поради познат или новопојавен ризик или има податоци дека може да има широко распространета и суштинска неусогласеност со барањата утврдени со прописите од член 2 став (1) од овој закон;

(д) животни и стоки, на кои се применуваат итни мерки,согласно прописите од областа на безбедноста на храната, ветеринарното здравство и здравјето на растенијата, со кои се бара пратките со наведените животни или стоки, идентификувани со нивните кодови според Комбинираната номенклатура, да подлежат на официјални контроли при нивен внес во Република Северна Македонија;

(ѓ) животни и стоки, за чие пуштање во Република Северна Македонија се утврдени услови или мерки согласно прописите предвидени со член 111 или член 112 од овој закон, или во согласност со прописите од член 2 став (1) од овој закон, со кои се бара усогласувањето на соодветните услови или мерки да биде утврдено при внесувањето на животните или стиките во Република Северна Македонија.

(2) Надлежните органи од член 5 став (1) од овој закон објавуваат :

 а) листи на сите животни и стоки наведени во став (1), точките а) и б) од овој член, вклучително нивните кодови според Комбинираната номенклатура; и

 б) листи на стоките кои спаѓаат во категоријата наведена во став (1), точка г) од овој член, вклучително нивните кодови според Комбинираната номенклатура, и по потреба ги ажурира листите во зависност од ризикот.

(3) Директорот на Агенцијата, односно Министерот ги пропишува категориите на пратките од став (1) од овој член, со цел вклучување на мешани производи, сено и слама и други производи, кои претставуваат новопојавен ризик или имаат значително зголемен ризик за здравјето на луѓето, животните или растенијата или во однос на ГМО и производите за заштита на растенијата, ризик за животната средина.

(4)Одредбите на ставовите (1), (2), и (5) од овој член се применуваат и на пратки животни и стоки од категориите утврдени во став (1), точките а), б) и в) од овој член, кога тие немаат комерцијален карактер, освен ако во прописот од став (3) на овој член, со кои се утврдуваат мерките или условите за увоз на животни и стоки утврдени во став (1), точки г), д) и ѓ) од овој член, не е поинаку пропишано.

(5) Операторите одговорни за пратката, се должни, животните и стоките од категориите утврдени во став (1) од овој член, да ги стават на увид за официјални контроли на граничното инспекциско место на прво пристигнување во Република Северна Македонија.

**Член 50**

**Животни и стоки кои се ослободени од официјални контроли на граничните инспекциски места**

1. Следните категории на животни и стоки можат да бидат ослободени од примената на одредбите на член 51 од овој закони, кога тоа е оправдано под услови и на начин утврдени во прописот од став (2) на овој член, за:

:

а) стоки кои се испраќаат како комерцијални примероци или за прикажување на саеми и кои не се наменети за ставање во промет;

б) животни и стоки наменети за научни цели;

в) стока во превозни средства во меѓународен превоз која не е истоварена и е наменета за консумирање од екипажот и патниците;

г) стока која е дел од личниот багаж на патникот и е наменета за лично консумирање или употреба;

д) мали пратки на стоки испратени на физички лица кои не се наменети за пласирање на пазарот;

ѓ) миленичиња во смисла на Законот за заштита и благосостојба на животните;

е) стоки што претрпеле посебен третман и не ги надминуваат количините утврдени во прописите од став (2) од овој член и

ж) категории на животни или стоки кои претставуваат низок ризик или не претставуваат специфичен ризик и за кои поради тоа нема потреба да се контролираат на граничните инспекциски места.

1. Владата на предлог на Директорот на Агенцијата, во соработка со Министерот, поблиску ги пропишува барањата за воспоставување на случаите и условите под кои категориите на животни и стоки од став (1) на овој член се ослободуваат од официјални контроли на гранично инспекциско место.

**Член 51**

**Официјални контроли на граничните инспекциски места**

1. Со цел проверка на усогласеноста со барањата утврдени со прописите од член 2 став (1) од овој закон, надлежните органи од член 5 став (1) од овој закон вршат официјални контроли на пратките животни и стоки од категориите утврдени во член 51 став (1) од овој закон, по пристигнувањето на пратката на граничното инспекциско место. Официјалните контроли вклучуваат проверки на документацијата, проверки на идентитетот и физички проверки.
2. Физички проверки се вршат на:

а) животни, со исклучок на водни животни или месо и остатоци од месо за јадење, прегледани од официјален ветеринар, кој може да биде потпомогнат од вработени кои се определени од Агенцијата, , обучени од областа на ветеринарното здравство, во согласност со барањата утврдени во прописот од став (5) на овој член..

б) водни животни, производи од животинско потекло, различни од оние наведени во точка а) од овој став, како и герминални производи или нуспроизводи од животинско потекло, прегледани од официјален ветеринар или од вработени кои се определени од Агенцијата, , обучени од областа на ветеринарното здравство, во согласност со барањата утврдени во прописот од став (5) на овој член.

в) растенија, растителни производи и други објекти од страна на официјални фитосанитарни инспектори.

(3) Официјалниот ветеринар на граничните инспекциски места систематски врши официјални контроли на пратки со животни и на транспортните средства, со цел да ја утврди усогласеноста со барањата за благосостојба на животните, согласно прописите од член 2 став (1) точки г) и ѓ) од овој закон, при што утврдува приоритет на официјалните контроли за животните, за да се намалат времето на чекање за тие контроли.

(4) Директорот на Агенцијата/Министерот ги пропишува посебните барања за пристигање и преглед на пратките животни и стоки од категориите наведени во член 51 став (1) од овој закон, на животните или токите кои се транспортираат или единиците кои можат да сочинуваат одделна пратка, максималниот број на единици или делови во секоја пратка, со цел да се обезбеди брзина и ефикасност при преглед на пратките при официјални контроли од страна на надлежните органи, а кога е соодветно и почитување на меѓународни стандарди.

(5) Директорот на Агенцијата ги пропишува посебните барања за обука на вработените, од став (2) точки а) и б) од овој член, во поглед на извршувањето на физичките проверки на граничните инспекциски места.

**Член 52**

**Сертификати и документи кои ги придружуваат пратките и поделени пратките**

1. Оригиналите официјални сертификати или документи во печатена или електронска форма со кои, согласно барањата утврдени со прописите од член 2 став (1) од овој закон,кои ги придружуваат пратките на животни и стоки од категориите наведени во член 51 став (1) од овој закон, се поднесуваат до и се чуваат од надлежните органи од член 5 став (1) од овој закон на граничното инспекциско место,, освен ако не е поинаку утврдено со прописите од член 2 став (1) од овој закон.
2. Надлежните органи од член 5 став (1) од овој закон, на граничното инспекциско место, му издаваат на операторот одговорен за пратката, заверена копија од официјалните сертификати или документите од став(1) од овој член, во печатена или електронска форма, или, ако пратката е поделена на делови, одделни заверени копии на сертификатите или документите во печатена или електронска форма.
3. Пратките нема да се делат на делови, додека не биде извршена официјална контрола и не биде издаден заеднички здравствен документ за влез (во натамошниот текст „ЗЗДВ“) согласно член 60 и член 61 од овој закон.
4. Директорот на Агенцијата за пратките на животни и стоки на кои се применуваат барањата утврдени со прописите од областите утврдени во член 2 став (1) точки а), б), в), г), д) и ѓ) од овој закон, ги пропишува правилата за одредување на случаите и условите под кои ЗЗДВ задолжително треба да е ја придружува пратката со животни и стоки од категориите од член 51 став (1) од овој закон, до нивната дестинација.
5. Министерот за пратките на стоки на кои се применуваат барањата утврдени со прописите од областите утврдени во прописите од член 2 став (1) точки е), ж), з) и ѕ) од овој закон ги пропишува правилата за одредување на случаите и условите под кои ЗДЗВ задолжително треба да е во прилог на пратките животни и стоки од категориите наведени во член 48 став (1) од овој закон, до нивната дестинација.

**Член 53**

**Посебни правила за официјални контроли на граничните инспекциски места**

1. Министерот / Директорот на Агенција ги пропишува:

а) случаите и условите под кои надлежните органи на граничното инспекциско место може да дозволат понатамошно транспортирање на пратките животни и стоки од категориите од член 51 став (1) од овој закон, до местото на крајната дестинација, додека се чекаат резултатите од физичките проверки, доколку е потребно;)

б) роковите, редоследот и условите за извршување на проверките на документи и по потреба проверките за идентитет и физичките проверки на категории животни и стоки кои подлежат на официјалните контроли, предвидени во 51 став (1) од овој закон, кои се внесуваат во Република Северна Македонија, со воздушен транспорт од трета земја, кога овие животни и стоки се пренесени од авион и се транспортираат под царински надзор на друг авион, во истиот аеродром, при подготовка за понатамошно патување, ( „претоварени пратки“transshipment);

в) случаите и условите под кои проверките за идентитет и физичките проверки на претоварени пратки и животни кои пристигнуваат по воздушен пат и остануваат во истото превозно средство за понатамошно патување, може да се извршат на граничен премин, различен од местото на прво пристигнување во Република Северна Македонија;

(г) случаите и условите под кои може да се дозволи транзит на пратки на животни и стоки од категориите наведени во член 51 став (1) од овој закон, и официјални контроли кои треба да се извршат врз пратките на граничните инспекциски места, вклучувајќи ги случаите и условите за складирање на стоки во одобрени царински складови или слободни зони;

д) случаите и условите под кои се применуваат исклучоци од правилата за проверките за идентитет и физичките проверки во однос на претоварени пратки и транзитот на стоките наведени во член 51 став (1) точка в) од овој закон.

 (2) Владата на предлог на Министерот ги пропишува правилата за одредување на случаите и условите под кои се применуваат отстапувања од правилата за проверките на документи во однос на претоварени пратки и транзит на стоки наведена во член 51 став (1) точка в) од овој закон.

**Член 54**

**Детални правила за проверка на документи, проверки на идентитетот и физички проверки**

Директорот на Агенцијата ги пропишува посебни барања за активностите кои се вршат за време на и по проверките на документи, проверките за идентитет и физичките проверки, со цел да се обезбеди ефикасно спроведување на официјалните контроли.

**Член 55**

**Официјални контроли кои не се вршат на граничните инспекциски места**

1. Директорот на Агенцијата за пратките на кои се применуваат прописите од член 2 став (1) точки а),б),в),г),и д) од овој закон ги пропишува:

а) начинот на спроведувањето на проверките за идентитет и физичките проверки на пратките животни и стоки од категориите наведени во член 51 став (1) од овој закон, да можат да бидат извршени од страна на официјалните ветеринари на контролни места, различни од граничните инспекциски места, под услов овие контролни места да се усогласуваат со условите како што е предвидено во член 66 став (3) од овој закон и во актите за спроведување донесени во согласност со член 66 став (4) од овој закон;

б) физичките проверки на пратки кои поминале проверка на документите и проверка на идентитет на граничното инспекциско место на прво пристигнување во Република Северна Македонија, да можат да бидат извршени на друг граничен премин во земја-членка на Европската унија или трета земја;

в) проверките за идентитет и физичките проверки на пратки, поминале проверка на документите на гранично инспекциско место на прво пристигнување во Република Северна Македонија, можат да бидат извршени на друг граничен премин во друга земја-членка;

г) специфични задачи по спроведувањето на контрола можат да бидат извршени од страна на царинските органи или други јавни органи, доколку овие задачи веќе не спаѓаат во обврските на овие органи поврзани со:

- пратките од член 67 став (2) од овој закон;

- личен багаж на патници;

- стоки нарачани преку продажба со договори на далечина, вклучително и по телефон или преку интернет;

- домашни миленичиња кои ги исполнуваат условите утврдени прописите за ветеринарно здравство и

д) правила за мониторирање на транспортот и пристигање на пратки животни и стоки од категориите наведени во член 51 став (1) од овој закон кои се наменети за пласирање на пазарот од граничните инспекциски места до местата за дестинација;

 (2) Министерот за пратките на животни или стоки на кои се применуваат прописите од член 2 став (1) точки е), ж), з) и ѕ) од овој закон ги пропишува:

а) физичките проверки на пратки кои поминале проверка на документите и проверка на идентитет на граничното инспекциско место на прво пристигнување во Република Северна Македонија, да можат да бидат извршени на друг граничен премин во земја-членка на Европската унија или трета земја;

б) проверките за идентитет и физичките проверки на пратки, поминале проверка на документите на гранично инспекциско место на прво пристигнување во Република Северна Македонија, можат да бидат извршени на друг граничен премин во земја-членка на Европската унија или трета земја;

в) специфични задачи по спроведувањето на контрола можат да бидат извршени од страна на царинските органи или други јавни органи, доколку овие задачи веќе не спаѓаат во обврските на овие органи поврзани со:

- пратките од член 67 став (2) од овој закон;

- личен багаж на патници и

- стоки нарачани преку продажба со договори на далечина, вклучително и по телефон или преку интернет;

г) проверки на документи на пратки растенија, растителни производи и други објекти наведени во член 51 став 1 точка в) од овој закон, може да се вршат од далечина од граничен премин.

д) правила за мониторирање на транспортот и пристигање на пратки животни и стоки од категориите наведени во член 51 став (1) од овој закон кои се наменети за пласирање на пазарот од граничните инспекциски места до местата за дестинација;

 (3) Во однос на контролните места, наведени во ставот (1) точка а) од овој член, ќе се применуваат одредбите на членовите 60 став (3), точка б), 61 став (2) точка а), 62 став (1), 63 став (1) точки а) и г), 64 и 65 од овој закон.

**Член 56**

**Зачестеност на проверки на документацијата, проверка на идентитет и физички проверки**

1. Сите пратки на животни и стоки од категориите утврдени во член 51 став (1) од овој закон се предмет на проверка на документацијата.
2. Зачестеноста на извршување на проверките за идентитет и физичките проверки на пратки на животни и стоки од категориите утврдени во член 51 став (1) од овој закон се утврдува во зависност од ризикот што го претставува секое животно, стока или категорија животни или стоки за здравјето на луѓето, животни или растенија или, во случај на ГМО и производи за заштита на растенијата, како и за животната средина.
3. Министерот за пратките на животни или стоки на кои се применуваат прописите од член 2 став (1) точки е), ж), з) и ѕ) од овој закон ги пропишува::

а) критериумите и постапките за определување и промена на зачестеноста на проверките за идентитет и физичките проверки кои се вршат на пратки на животни и стоки од категориите наведени во член 51 став (1) точки в) и д) од овој закон, и за нивно усогласување со степенот на ризик поврзан со овие категории, земајќи ги предвид:

- информациите собрани во согласност со член 102 став (1) од овој закон;

- резултатите од надзорот што го вршат експерти во согласност со член 101 став (1) од овој закон

- податоци за изминатите периоди во врска со усогласеноста на операторите со барањата утврдени во прописите од член 2 став (1) точки е), ж), з) и ѕ) од овој закон;

- податоци и информации собрани преку Системот за управување со информациите од официјалните контроли (СУИСК), од член 107 став (1) од овој закон;

- достапни научни проценки; како и

- сите други информации за ризикот поврзан со релевантните категории на животни и стоки;

б) условите под кои инспекциските органи можат да ја зголемат зачестеноста на проверките за идентитет и физичките проверки утврдени во согласност со точка a) од овој став, за да се земат предвид локалните фактори на ризик и

в) постапките со цел да се осигури дека зачестеноста на проверките за идентитет и физичките проверки, одредена во согласност со точка а) од овој став, се применува навреме и на ист начин.

(4) Директорот на Агенцијата за пратките на кои се применуваат прописите од член 2 став (1) точки а),б),в),г) и д) од овој закон ги пропишува:

а) критериумите и постапките за определување и промена на зачестеноста на проверките за идентитет и физичките проверки кои се вршат на пратки на животни и стоки од категориите наведени во член 51 став (1) точки а), б),г) и д) од овој закон, и за нивно усогласување со степенот на ризик поврзан со овие категории, земајќи ги предвид:

- информациите собрани во согласност со член 102 став (1) од овој закон;

- резултатите од надзорот што го вршат експерти во согласност со член 101 став (1) од овој закон;

- податоци за изминатите периоди во врска со усогласеноста на операторите со барањата утврдени во прописите од член 2 став (1) точки а),б),в),г) и д) од овој закон;

- податоци и информации собрани преку Системот за управување со информациите од официјалните контроли (СУИСК), од член 107 став (1) од овој закон;

- достапни научни проценки; како и

- сите други информации за ризикот поврзан со релевантните категории на животни и стоки;

б) условите под кои инспекциските органи можат да ја зголемат зачестеноста на проверките за идентитет и физичките проверки утврдени во согласност со точка a) од овој став, за да се земат предвид локалните фактори на ризик и

в) постапките со цел да се осигури дека зачестеноста на проверките за идентитет и физичките проверки, одредена во согласност со точка а) од овој став, се применува навреме и на ист начин.

(5) Директорот на Агенцијата ги пропишува :

а) зачестеноста на проверка на идентитетот и физичките проверки на стоките во категориите наведени во член 51 став (1) точка (г) од овој закон; и

б) зачестеноста на проверките за идентитет и физичките проверки на животни и стоки од категориите наведени во член 51 став (1) точки д) и ѓ) во случај кога таа веќе не е одредена согласно истите.

**Член 57**

**Одлуки за пратките**

1. По извршувањето на официјалните контроли, вклучувајќи проверки на документи и по потреба проверки за идентитет и физички проверки, надлежните органи од член 5 став (1) од овој закон донесуваат одлука за секоја пратка животни и стоки од категориите утврдени во член 51 став (1) од овој закон, во која се наведува дали пратката е во согласност со барањата утврдени со прописите од член 2 став (1) од овој закон и онаму каде што е соодветно, со царинската постапка.
2. Одлуките за пратките ги изготвуваат:

а) официјален ветеринар во случај на животни, производи од животинско потекло,герминативни производи или животински нуспроизводи или

б) фитосанитарен инспектор во случај на растенија, растителни производи и други објекти.

 (3) По исклучок од став (2) точка а) на овој член одлуката за пратките на рибни производи, живи школки, живи иглокожи, живи плаштари и живи морски гастроподи наменети за исхрана на луѓето, може да ја донесат и вработени кои поминале соодветна обука и специјално се назначени за таа цел од страна на Агенцијата

**Член 58**

**Употреба на единствениот здравствен документ за влез (ЕЗДВ) од страна на операторот и надлежните органи**

1. За секоја пратка животни и стоки од категориите утврдени во член 51 став (1) од овој закон, одговорниот оператор за пратката го пополнува соодветниот дел од ЗЗДВ, наведувајќи ги информациите кои се потребни за итна и целосна идентификација на пратката и нејзината дестинација.
2. ЗЗДВ се користи од страна на:

а) операторите кои се одговорни за пратките животни и стоки од категориите утврдени во член 51 став (1) од овој закон, со цел однапред да известат надлежните органи од член 5 став (1) од овој закон, на граничното инспекциско место за пристигнувањето на пратките; и

б) надлежните органи на граничната инспекциска служба, за да се:

- евидентираат резултатите од спроведените официјални контроли и одлуките донесени врз таа основа, вклучувајќи ја и одлуката да не се прифати пратката;

- пренесат информациите од алинеја 1 на оваа точка преку СУИСК.

(3) Операторите одговорни за пратката, поднесуваат претходно известување во согласност со став (2) точка а) од овој член, така што го пополнуваат и испраќаат соодветниот дел од ЗЗДВ во СУИСК за да биде предадена на надлежните органи на граничното инспекциско место пред физичкото пристигнување на пратката во Република Северна Македонија.

(4) Надлежните органи на граничната инспекциска служба издаваат конечна ЗЗДВ веднаш по:

а) спроведување на сите официјални контроли во согласност со барањата од член 54 став (1) од овој закон;

б) добивање на резултатите од физичките проверки, доколку е потребно; и

в) одлуката за пратката во согласност со член 59 од овој закон и она што е евидентирано во ЗЗДВ.

**Член 59**

**Употреба на ЗЗДВ од страна на царинските органи**

1. Ставањето на пратки на животни и стоки од категориите утврдени во член 51 став (1) од овој закон, под царинска постапка, вклучувајќи евидентирање или обработката во царински складишта или слободни зони, се врши под услов операторот кој е одговорен за пратката, на царинските органи да ја прикаже ЗЗДВ, без да е во спротивност со ослободувањето наведено во член 52 од овој закон и одредбите на членовите 57 и 58 од овој закон. Во оваа фаза ЗЗДВ треба да е воведен во СУИСК од страна на надлежните органи од член 5 став (1) од овој закон, на граничното инспекциско место.
2. Царинските органи:

а) не дозволуваат пратката да биде ставена под царинска постапка различна од онаа што ја наведуваат надлежните органи од член 5 став (1) од овој закон, на гранично инспекциско место и

б) дозволуваат пуштање на пратката во слободен промет само по претставувањето на комплетиран ЗЗДВ во кој се потврдува дека пратката е во согласност со прописите утврдени во областите од член 2 став (1) од овој закон, без да е во спротивност со исклучоците утврдени во член 52 и одредбите на членовите 57 и 58 од овој закон.

1. При поднесување на царинска декларација за пратка животни или стоки од категориите утврдени во член 51 став (1) од овој закон, за кои не е приложен ЗЗДВ, царинските органи ја задржуваат пратката и веднаш ги известуваат надлежните органи на граничното инспекциско место. Надлежните органи ги преземаат неопходните мерки во согласност со член 67 став (6) од овој закон.

**Член 60**

**Форма, содржина, временски распоред и посебни правила за користење на ЗЗДВ**

(1) Министерот за пратките на стоки на кои се применуваат прописите од член 2 став (1) точки е), ж), з) и ѕ) од овој закон ги пропишува:

 а) формата и содржината на ЗЗДВ и упатствата за неговото претставување и употреба, водејќи сметка за релевантните меѓународни стандарди;

б) случаите и условите во рамките на кои ЗЗДВ е потребно да е приложен кон пратките на стоки од категориите утврдени во член 51 став (1) од овој закон кои се наменети за пласирање на пазарот;

в) минималните рокови за претходно известување за пратките од страна на операторите одговорни за пратката, согласно член 60 став (2) точка a) од овој закон, за да можат надлежните органи на граничното инспекциско место навремено и ефикасно да ги извршат активностите на официјалните контроли.

(2) Директорот на Агенцијата за пратките на кои се применуваат прописите од член 2 став (1) точки а),б),в),г) и д) од овој закон ги пропишува:

а) формата и содржината на ЗЗДВ и упатствата за неговото претставување и употреба, водејќи сметка за релевантните меѓународни стандарди;

б) случаите и условите во рамките на кои ЗЗДВ е потребно да е приложен кон пратките на животни и стоки од категориите утврдени во член 51 став (1) од овој закон кои се наменети за пласирање на пазарот;

в) минималните рокови за претходно известување за пратките од страна на операторите одговорни за пратката, согласно член 60 став (2) точка a) од овој закон, за да можат надлежните органи на граничното инспекциско место навремено и ефикасно да ги извршат активностите на официјалните контроли.

**Член 61**

**Назначување на гранични инспекциски места**

(1) За спроведување на службена контрола на една или повеќе категории на стоки утврдени во прописите од член 2 став (1) од овој закон, Владата на предлог на Министерот ги назначува граничните инспекциски места.

(2) Владата при назначување на место за влез во Република Северна Македонија за гранично инспекциско место треба да ги има во предвид следните услови:

а) доволен број на соодветно квалификуван персонал;

б) простории или други објекти соодветни на природата и обемот на категориите животни и стоки што треба да се обработуваат;

в) опрема и простории или други објекти за да се овозможи вршење на службена контрола за секоја од категориите животни и стоки за кои е определено граничното инспекциско место;

г) воспоставени се постапки со цел да се гарантира, пристап до друга опрема, простории и услуги потребни за спроведување на мерките преземени во согласност со членовите 66, 67 и 68 од овој закон во случај на сомневање за неусогласеност, како и во однос на пратки, кои не се во согласност или претставуваат ризик;

д) воспоставени се постапки при вонредни околности со цел да се обезбеди непречено спроведување на официјалните контроли и ефикасно спроведување на мерките преземени во согласност со членовите 66, 67 и 68 од овој закон, во случај на непредвидени и неочекувани услови или настани;

ѓ) технолошките средства и опремата потребни за ефективно функционирање на СУИСК и, ако е неопходно и на други компјутеризирани системи за управување со информации потребни за обработка и размена на податоци и информации;

е) пристап до услугите на официјални лаборатории кои поседуваат потребни капацитет за да обезбедат во соодветен рок резултатите од извршените анализи, испитувања и дијагностика, и се опремени со потребните информациско-технолошки средства за да се обезбеди внесување на резултатите од извршените анализи, испитувања и дијагностика во СУИСК ;

ж) соодветна организација за правилно ракување со различни категории на животни и стоки и за спречување на ризици кои можат да произлезат од вкрстена контаминација; и

з) постапки за усогласување со релевантните стандарди за биосигурност со цел да се спречи ширењето на болестите во Република Северна Македонија.

(3) За извршените назначувања на граничните инспекциски места согласно одредбите од ставот (1) од овој член, Агенцијата ја известува Европската комисија.

(4) Случаите и условите под кои гранично инспекциско место може да биде лоцирано на далечина, различно од непосредна близина од местото на внесување во Република Северна Македонија во случај на специфични географски ограничувањана за вршење на службена контрола на една или повеќе категории на стоки утврдени во прописите од член 2 став (1) точки е), ж), з) и ѕ) од овој закон ги пропишува Министерот.

(5) Случаите и условите под кои гранично инспекциско место може да биде лоцирано на далечина, различно од непосредна близина од местото на внесување во Република Северна Македонија во случај на специфични географски ограничувањана за вршење на службена контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ) од овој закон ги пропишува Директорот на Агенцијата.

**Член 62**

**Список на гранични инспекциски места**

1. Надлежните органи од член 5 став (1) на овој закон, ги водат и објавуваат списоците на гранични инспекциски места, наведувајќи ги за секоја гранично инспекциско место следниве информации:

а) податоци за контакт;

б) работното време;

в) точната локација и дали местото е пристаниште, аеродром или железничка или патна граница; и

г) категориите животни и стоки утврдени во член 50 став (1) од овој закон кои се вклучени во дефинираниот опсег на неговото назначување.

1. Владата на предлог на Министерот во соработка со Директорот на Агенција ги пропишува формата, содржината, категориите на картичките за назначување и други информации кои надлежните органи од член 5 став (1) од овој закон треба да ги користат во списоците на граничните инспекциски места.

**Член 63**

**Укинување на назначување и времено укинување на гранични инспекциски места**

1. Надлежните органи од член 5 став (1) од овој закон, за граничните инспекциски места кои повеќе не ги исполнуваат условите утврдени во член 63 став (3) од овој закон, треба да:

а) го повлечат назначувањето утврдено во член 63 ставови (1) и (2) од овој закон за сите или за одредени категории на животни и стоки за кои е назначено местото; и

б) ги бришат граничните инспекциски места од списоците од член 64 став (1) од овој закон, за категориите на животни и стоки во однос на кои назначувањето е повлечено.

1. Агенцијата ја известува Комисијата и другите земји-членки на Европската унија ,како и трети земји за повлекување на назначувањето на граничното инспекциско место согласно став (1) на овој член, како и за причините за тоа.
2. Случаи и постапките со кои гранични инспекциски места за кои назначувањето било само делумно повлечено во согласност со став (1) точка а) од овој член, да може повторно да се назначат по исклучок од одредбите на член 63од овој закон, за гранични инспекциски места за вршење на службена контрола на една или повеќе категории на стоки утврдени во прописите од член 2 став (1) точки е), ж), з) и ѕ) од овој закон ги пропишува Министерот.
3. Случаи и постапките со кои гранични инспекциски места за кои назначувањето било само делумно повлечено во согласност со став (1) точка а) од овој член, да може повторно да се назначат по исклучок од одредбите на член 63 од овој закон, за гранични инспекциски места за вршење на службена контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ) од овој закон ги пропишува Директорот на Агенцијата.
4. Надлежните органи од член 5 став (1) од овој закон времено го укинуваат назначувањето на одредено гранично инспекциско место и наредуваат да се прекине со неговите активности за сите или за одредени категории животни и стоки, за кои било определено, ако неговата работа може да доведе до ризик за здравјето на луѓето, животните или растенија, благосостојба на животните или, во случај на ГМО и производи за заштита на растенијата, како и за животната средина. Ако постои сериозен ризик, временото укинување влегува во сила веднаш по појавата на ризикот.
5. Агенцијата, за временото укинување и за причините за временото укинување на одредено гранично инспекциско место во рок од 24 часа од моментот на донесувањето на актот за суспензија, ја известува Комисијата, земјите-членки на Европската унија и трети земји.
6. Надлежните органи од член 5 став (1) од овој закон го нотираат временото укинување на назначувањето на гранично инспекциско место во списоците од член 64 став (1) од овој закон.
7. Надлежните органи од член 5 став (1) од овој закон го повлекуваат временото укинување кога ќе утврдат дека ризикот од став (1) на овој член повеќе не постои.

(9) Агенцијата, за повлекувањето на временото укинување на одредено гранично инспекциско место во рок од 24 часа од моментот на донесувањето на актот за повлекување, ја известува Европската комисијата, земјите-членки на Европската унија и трети земји.

**Член 64**

 **Минимални барања за гранични инспекциски места**

1. Граничните инспекциски места треба да се наоѓаат во непосредна близина до местото на влез во Република Северна македонија и на место кое се назначува од страна на царинските органи во согласност со прописите за царинско работење, или во слободна зона.
2. Поблиските услови утврдени во член 62 став (3) од овој закон за назначување на гранично инспекциско место за вршење на службена контрола на една или повеќе категории на стоки утврдени во прописите од член 2 став (1) точки е), ж), з) и ѕ) од овој закон ги пропишува Министерот.
3. Поблиските услови утврдени во член 62 став (3) од овој закон за назначување на гранично инспекциско место за вршење на службена контрола на една или повеќе категории на стоки утврдени во прописите од член 2 став (1) точки а), б), в), г), д) и ѓ) од овој закон ги пропишува Директорот на Агенцијата
4. Владата на предлог на Министерот во соработка со Директорот на Агенција поблиску ги пропишува условите утврдени во член 63 став (2) од овој закон, со цел да се земат предвид посебните карактеристики и логистичките потреби за вршење на официјална контрола и за примената на мерките преземени во согласност со член 67 ставови (3) и (6) и член 68 од овој закон, во врска со различните категории животни и стоки наведени во член 48 став (1) од овој закон.
5. Случаите и условите под кои граничните инспекциски места назначени за увоз на необработени логови сечено дрво и струготини, да можат да бидат ослободени од една или повеќе од обврските утврдени во член 62 став (3) од овој закон, за да се земат предвид потребите на надлежните органи кои вршат официјални контроли и работат во услови на специфични географски ограничувања, а при тоа се обезбедува непречено извршување на контролата, ги пропишува Министерот.
6. **Постапки во случај на неусогласеност и сомнеж за неусогласеност при увоз на животните и стоките во Република Северна Македонија**

**Член 65**

**Сомневање на неусогласеност и зголемени** официјални **контроли**

1. Во случај на сомневање дека пратки животни и стоки од категориите утврдени во членовите 48 став (1) и 51 став (1) од овој закон, не се во согласност со барањата утврдени во прописите од член 2 став (1) од овој закон, надлежните органи од член 5 став (1) од овој закон вршат официјални контроли со цел потврдување или одбивање на сомневањето.
2. Пратки животни и стоки, за кои операторите не пријавиле дека спаѓаат во категориите животни и стоки утврдени во член 51 став (1) од овој закон, се предмет на официјална контрола, кога надлежните органи од член 5 став (2) од овој закон веруваат дека постои сомнеж, пратката да содржи животни или стоки од предметните категории.
3. Надлежните органи од член 5 став (2) од овој закон официјално ги задржуваат пратките од ставовите (1) и (2) од овој член, до добивање на резултатите од официјалните контроли, спроведени согласно истите.
4. Пратките за кои постои сомнеж се ставаат во изолација или карантин, а животните се сместуваат, хранат, појат и по потреба лекуваат во очекување на резултатите од официјалните контроли.
5. Кога надлежните органи имаат причина за сомневање на лажни или измамнички практики од страна на операторот одговорен за пратката, или од спроведените официјалните контроли може да произлезе дека постои сериозно или постојано прекршување на барањата утврдени со прописите од член 2 став (1) од овој закон, во прилог на мерките утврдени во член 68, став (3) од овој закон, се вршат засилени официјални контроли на пратки со исто потекло или намена, според случајот.
6. Агенцијата ја известува Европската комисија и земјите-членки преку СУИСК за одлуките за спроведување на засилени официјални контроли согласно став (5) од овој член, наведувајќи ги причините за донесената одлука.
7. Владата на предлог на Министерот во соработка со Директорот на Агенцијата ги пропишува правила за постапките за усогласување на извршувањето од страна на надлежните органи од член 5 став (1) од овој закон на засилените официјални контроли наведени во ставовите (4) и (5) од овој член врз производи од животинско потекло, микробиолошки производи, нуспроизводи и композитни производи наменети за пласирање на пазар во Република Северна Македонија.

**Член 66**

**Преземање на мерки за неусогласени пратки кои се внесуваат во Република Северна Македонија**

1. Надлежните органи од член 5 став (1) од овој закон ја задржуваат секоја пратка животни или стока која се внесува во Република Северна Македонија, а не е во согласност со барањата утврдени во прописите од член 2 став (1) од овој закон и го одбиваат нејзиното внесување во Република Северна Македонија
2. Секоја пратка од став (1) на овој член се става во изолација или карантин и животните во неа се чуваат, добиваат соодветните грижи или се лекуваат во соодветни услови до одлучувањето за понатамошна постапка. Во зависност од видот на пратката, надлежните органи ја земаат предвид и соодветноста од обезбедување на посебна грижа во однос на одредени видови на стока.
3. Во однос на пратката од став (1) на овој член, надлежниот орган од член 5 став (1) од овој закон му наредува на операторот одговорен за пратката да ги спроведе следните мерки:

а) да ја уништи пратката;

б) да препрати пратката надвор од Република Северна Македонија во согласност со член 75 ставови (1) и (2) од овој закон; или

в) да изврши посебна обработка на пратката во согласност со член 73 ставови (1) и (2) од овој закон или да примени друга мерка потребна за нејзино усогласување со барањата утврдени во прописите од член 2 став (1) од овој закон и каде што е соодветно, да ја препрати пратката за други цели, освен за нејзината првобитна намена.

1. Мерките наведени во став (3) од овој член се спроведуваат во согласност со барањата утврдени во прописите од член 2 став (1) од овој закон, вклучувајќи ги особено за пратките од живи животни оние активности кои се наменети да ги заштитат животните од каква било болка, страв или страдање што може да се избегне.
2. Кога пратката е составена од растенија, растителни производи или други објекти, одредбите на став (3) од овој член се применуваат или за пратката, или за сериите на таква пратка.
3. Пред да ги реализира мерките од став (3) на овој член, надлежниот орган од член 5 став (1) на овој закон го сослушува операторот, освен ако се потребни итни дејства како одговор на достапен ризик за здравјето на луѓето, животните или растенијата или во однос на ГМО и производи за заштита на растенијата како и за животната средина.
4. Кога надлежниот орган од член 5 став (1) на овој закон му наредува на операторот да преземе една или неколку од мерките од став (3) на овој член, може да дозволи по исклучок дејството да биде преземено само во однос на дел од пратката, под услов на делумно уништување, препраќање, специјална обработка или друга мерка која:

а) што обезбедува усогласеност;

б) не претставува ризик за здравјето на луѓето, животните или растенијата или за благосостојбата на животните или во однос на ГМО и производите за заштита на растенијата како и за животната средина како и

в) не се меша со официјалните е контроли.

1. Агенцијата за секое решение за одбивање на пратка согласно став (1) од овој член и за секое решение за преземање на мерки согласно ставовите (3) и (9) од овој член и во согласност со член 69 од овој закон, во рок од три дена ги известува преку СУИСК:

а) Европската комисија;

б) надлежните органи на другите земји-членки;

в) царински органи;

г) надлежните органи на третата земја на потекло; и

д) испраќачот кој е одговорен за пратката.

1. Ако пратка животни или стоки од категориите утврдени во член 51 став (1) од овој закон, не биде доставена за вршење на официјални контроли согласно одредбите на член 51 од овој закон или не биде ставена за преглед во согласност со барањата утврдени во членовите 60 ставови (1) и(3), 64 ставови (1), (3) и (4) од овој закон или со прописите утврдени во членовите 52, 53 став (4), 55, 58 став (1) и 63 од овој закон, надлежните органи од член 5 став (1) од овој закон наредуваат пратката да биде задржана или запленета и веднаш да биде ставена под официјален надзор.
2. За пратките од став (9) на овој член се применуваат одредбите на ставовите (1), (3) и (7) на овој член.
3. Мерките од ставовите (1), (2),(3),(4),(5),(6),(7) и (9) од овој член се применуваат на трошок на операторот што е одговорен за пратката.

**Член 67**

**Преземање на мерки во однос на животни или стоки внесени во Република Северна Македонија од трети земји кои претставуваат ризик**

1. Кога официјалните контроли покажуваат дека пратката животни или стоки претставува ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина, пратката се става во изолација или под карантин, и животните во неа се чуваат, добиваат соодветна грижа или се лекуваат во соодветни услови до одлучувањето за понатамошна постапка
2. Надлежните органи од член 5 став (1) од овој закон официјално ја задржуваат соодветната пратка и веднаш му даваат наредба на операторот кој е одговорен за пратката:

а) да ја уништи пратката во согласност со барањата утврдени во прописите од член 2 став (1) од овој закон, преземајќи ги сите неопходни мерки за заштита на здравјето на луѓето, животните или растенијата, благосостојбата на животните или за заштита на животната средина, а што се однесува до пратките од живи животни - вклучувајќи ги особено правилата за заштита на животните од секаква болка, страв или страдање кои можат да бидат избегнати; или

б) да ја подложи пратката на посебен третман во согласност со член 73 ставови (1) и (2) од овој закон.

(3) Мерките од ставовите (1) и (2) од овој член се применуваат на трошок на операторот што е одговорен за пратката.

**Член 68**

**Одлуки кои следуваат во однос на неусогласени пратки кои треба да се внесат во Република Северна Македонија од трети земји**

1. Надлежните органи од член 5 став (1) на овој закон во случај кога официјалните контроли покажуваат дека пратката од трети земји на животни или стоки претставува ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина,:

а) ги прогласуваат за неважечки официјалните сертификати и/или други сродни документи приложени со пратките, во однос на кои се преземени мерки во согласност со членовите 68 ставови (3) и (7) и 69 од овој закон; и

б) соработуваат во согласност со одредбите од членовите 91.92.93,94,95 и 96 од овој закон со цел да се преземат сите неопходни дополнителни мерки за да се осигури дека не е можно во Република Северна Македонија повторно да бидат воведени пратки, чие внесување е одбиено во согласност со член 67 став (1) од овој закон.

1. Надлежните органи од член 5 став (1) од овој закон, вршат надзор над примената на мерките наредени во согласност со членовите 68 ставови (3) и (7) и 69 од овој закон, со цел да се осигури дека пратката не влијае негативно влијание врз здравјето на луѓето, животните или растенијата, благосостојбата на животните или животната средина за време на спроведувањето на мерките или нивното спроведување.

**Член 69**

**Мерки кои се преземаат во случај операторот да не ги почитува мерките наложени од страна на надлежните органи**

1. Операторот кој е одговорен за пратката, ги спроведува сите мерки наредени од страна на надлежните органи од член 5 став (1) од овој закон во согласност со членовите 68 ставови (3) и (7) и 69 од овој закон, веднаш и не подоцна од 60 дена по денот на кој надлежните органи го информирале соодветниот оператор за својата одлука во согласност со член 68 став (8) од овој закон.
2. Доколку, по истекот на рокот од став (1) на овој член, операторот не презел дејство, надлежните органи донесуваат одлука со која определуваат:

а) пратката да биде уништена или да се примени друга соодветна мерка;

б) во случаите утврдени во член 69 од овој закон - пратката да биде уништена во соодветна инсталација која е лоцирана колку што е можно поблиску до граничното инспекциско место, преземајќи ги сите потребни мерки за заштита на здравјето на луѓето, животните или растенијата, благосостојбата на животните или за заштита на животната средина.

1. Надлежните органи од член 5 став (1) од овој закон можат да го продолжат рокот од ставовите (1) и (2) од овој член, за период за кој е потребен за добивање на резултатите од втора анализа, согласно член 37 од овој закон, под услов тоа да нема негативно влијание врз здравјето на луѓето, животните и растенија, за благосостојба на животните или, во случај на ГМО и производи за заштита на растенијата, како и врз животната средина.
2. Мерките од ставовите (1) и (2) од овој член се применуваат на трошок на операторот кој е одговорен за пратката.

**Член 70**

**Доследна примена на членовите 66, 67 и 68 од овој закон**

Владата на предлог на Министерот во соработка со Директорот на Агенцијата ги пропишува правилата со цел во сите гранични инспекциски места, наведени во член 60 став (1) од овој закон и во гранични инспекциски места наведени во член 54 став (1) точка a) од овој закон да се обезбеди конзистентност на одлуките мерките и наредбите издадени од надлежните органи од член 5 став (1) од овој закон, утврдени во согласност со членовите 67, 68 и 69 од овој закон кои треба да ги следат надлежните органи од член 5 став (1) од овој закон во нивните постапки во случаи на чести или повторени неусогласености или ризици.

**Член 71**

**Посебно постапување со пратки**

1. Посебното постапување со пратките утврдени во членовите 68 став (3) точка (в) и 69 став (2) од овој закон, зависно од случајот, може да вклучува:

а) обработка или преработка, вклучувајќи деконтаминација, каде што е соодветно, со исклучок на разредување, за доведување на пратката во согласност со барањата утврдени во прописите од член 2 став (1) од овој закон или со барањата на трета држава во која се препраќа пратката; или

б) ракување на кој било друг начин погоден за консумација од страна на луѓето или животните или за други цели освен за таа цел.

1. Посебниот третман утврден во став (1) од овој член треба да:

а) се врши ефикасно и да гарантира отстранување на секаков ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина;

б) се документира и се врши под надзор на надлежните органи од член 5 став (1) од овој закон или, кога е соодветно, под надзор на надлежните органи на друга земја-членка со заедничка согласност; и

в) ги исполнува барањата утврдени во прописите од член 2 став (1) од овој закон.

1. Владата на предлог на Министерот во соработка со Директорот на Агенцијата ги пропишува барањата и условите во согласност со кои треба да се врши специјалната обработка утврдена во став (1) точка а) од овој член.

**Член 72**

**Препраќање на пратките**

1. Надлежните органи од член 5 став (1) од овој закон ќе дозволат препраќање на пратките ако се исполнети следниве услови:

а) дестинацијата е договорена со испраќачот одговорен за пратката;

б) одговорниот оператор за пратката ги известил писмено надлежните органи, дека надлежните органи на третата земја на потекло или третата земја на дестинација, ако таа е различна, биле информирани за причините и околностите поради кои е одбиено внесувањето на соодветната пратка животни или стока во Република Северна Македонија;

в)кога третата земја на дестинација не е третата земја на потекло, операторот има добиено одобрение од надлежните органи на таа трета земја на дестинација и овие надлежни органи ги информирале надлежните органи од член 5 став (1) од овој закон, дека се подготвени да ја прифатат пратката; и

г) во случај на пратки на животни, повторното испраќање е во согласност со барањата за благосостојба на животните.

1. Условите утврдени во став (1) точките б) и в) од овој член не се применуваат за пратки на стоки од категориите утврдени во член 51 став (1) точка в) од овој закон.
2. **Одобрување на контролите пред извозот на животни и стоки од трети земји**

**Член 73**

**Одобрение за контрола пред извоз која се изведува од трети земји**

1. Надлежните органи од член 5 став (1) од овој закон може да одобрат посебни предизвозни контроли на животни и стока, кои ги спроведува трета земја извозничка непосредно пред извоз во Република Северна Македонија, со цел да се утврди дека производите наменети за извоз ги исполнуваат барањата утврдени со прописите од член 2 став (1) од овој закон.
2. Одобрението од став (1) на овој член се однесува само за пратки со потекло од трета земја и може да биде доделено за една или повеќе категории животни или стоки.
3. Одобрението од став (1) на овој член особено содржи:

а) максималната зачестеност на официјалните контроли, кои надлежните органи од член 5 став (1) од овој закон ги вршат при внесувањето на пратките во Република Северна Македонија, кога нема основа за сомневање дека постои неусогласеност со барањата утврдени со прописите од член 2 став (1) од овој закон, или лажни или измамнички практики;

б) официјалните сертификати кои мора да ги придружуваат пратките внесени во Република Северна Македонија;

в) примерок од сертификатите наведени во точка (б) од овој став;

г) надлежните органи на третата земја под чија надлежност треба да се службената контрола пред извозот; и

д) каде што е соодветно, сите делегирани овластувања на кои овие надлежни органи може да делегираат одредени задачи. Таквото делегирање може да се одобри само ако се исполнети критериумите утврдени во членовите 29, 30, 31,32,33,34 и 35 од овој закон или слични услови.

1. Одобрението од став (1) на овој член може да се додели на трета земја само ако достапните докази и кога е договорено контролата на надлежните органи од член 5 став (1) од овој закон покажуваат дека системот за официјални контроли во трета земја може да обезбеди дека:

а) пратките на животни или стока извезени во Република Северна Македонија се во согласност со барањата утврдени во прописите од член 2 став (1) од овој закон или еквивалентни барања; и

б) контролите кои се извршени во третата земја пред испораката во Република Северна Македонија се доволно ефикасни, за да ги заменат проверките на документи, проверките за идентитет и физичките проверки утврдени во прописите од член 2 став (1) од овој закон, или да се намали нивната зачестеност.

1. Надлежните органи на третата земја кои се наведени во одобрението или делегираниот орган:

а) се одговорни за поврзување со надлежните органи од член 5 став (1) од овој закон; и

б) обезбедуваат дека официјалните сертификати наведени во став (2) точка (б) од овој член се во прилог на секоја пратка која е под надзор.

1. Владата на предлог на Министерот во соработка со Директорот на Агенцијата ги пропишува деталните правила и критериуми за одобрување на контролата пред извозот, спроведена од трети земји во согласност со став (1) од овој член, во однос на животните и стока кои се предмет на одобрувањето утврдени во став (1) од овој член.

**Член 74**

**Неусогласување и повлекување на одобрување за контрола пред извоз од трети земји**

(1) Кога при вршењето на официјалните контроли на пратките животни и стоки од категориите во однос на кои била одобрена официјална контрола пред извозот во согласност со член 75 став (1) од овој закон, се утврдат сериозни и повторувачки неусогласености со барањата утврдени во прописите од член 2 став (1) од овој закон, Агенцијата

а) ја известува преку СУИСК Европската Комисијата и земјите-членки, како и соодветните оператори, и бараат административна помош во согласност со постапките утврдени во членовите 91,92,93,94,95 и 96 од овој закон и

б) го зголемуваат бројот на тековните официјални контроли на пратките од засегнатата трета држава и кога тоа е потребно, за да се овозможи соодветна анализа на ситуацијата, задржуваат соодветен број мостри во соодветни услови на складирање.

(2) Надлежните органи од член 5 став (1) од овој закон можат да го повлечат одобрението од член 75 став (1) од овој закон, кога врз основа на официјалните контроли од став (1) на овој член, утврдат докази дека барањата утврдени во член 75 ставови (3) и (4) од овој закон, веќе не се почитуваат.

(3) Начинот на определување на пред извозни проверки спроведените за областите утврдени во прописите од член 2 став (1) точки е), ж), з) и ѕ) од овој закон го пропишува Министерот.

(4) Начинот на определување на пред извозните проверки за областите утврдени во прописите од член 2 став (1) точки а),б),в),г) и д) од овој закон го пропишува Директорот на Агенцијата.

**6. Соработка помеѓу надлежните органи во однос на пратките од трети земји**

**Член 75**

**Соработка помеѓу** **надлежните органи и Царинската управа за пратки кои се внесуваат во Република Северна Македонија**

1. Надлежните органи од член 5 став (1) од овој закон соработуваат со Царинската управа со цел да се осигури дека официјалните контроли на пратки на животни и стоки, внесени во Република Северна Македонија, се вршат во согласност со барањата утврдени во овој закон.
2. За реализација на целта од став (1) од овој член, надлежните органи од член 5 став (1) од овој закон и Царинската управа:

а) гарантираат реципрочен пристап до информации, кој е неопходен за организацијата и спроведувањето на нивните извршени активности во однос на животни и стоки, внесени во Унијата и

б) обезбедуваат навремена размена на такви информации, вклучително и електронски.

1. Владата на предлог на Министерот во соработка со Директорот на Агенцијата ги пропишува правила за единствена група механизми за соработка, кои се бара да ги воведат надлежните органи од член 5 став (1) од овој закон и царинските органи, со цел да се обезбеди:

а) пристап на надлежните органи до информациите потребни за итно и целосно идентификување на внесувањето во Република Северна Македонија на пратки животни и стоки кои се предмет на официјални контроли на граничен премин во согласност со член 51 став (1) од овој закон;

б) заемна надградба - преку размена на информации или синхронизација на соодветните бази на податоци - на информациите собрани од страна на надлежните органи од член 5 став (1) од овој закон царинските органи и другите органи за внесување во Република Северна Македонија на пратки животни и стоки; и

в) брзото пренесување на одлуките донесени од страна на соодветните органи врз основа на информациите наведени во точките а) и б) од овој став.

**Член 76**

**Соработка помеѓу надлежните органи од член 5 став (1) од овој закон, Царинската управа и Министерството за внатрешни работи во однос на пратките кои не подлежат на посебни гранични контроли**

1. На пратки на животни и стоки, различни од оние кои подлежат на контрола при нивното внесување во Република Северна Македонија во согласност со барањата на член 52 став (1) од овој закон и за кои е поднесена царинска декларација за пуштање во слободен промет во согласност со прописите за царинско работење, се применуваат одредбите на ставовите (2), (3) и (4) од овој член.
2. Царинските органи и Министерството за внатрешни работи запираат пуштање во слободен промет на пратки за кои имаат причина да веруваат дека може да претставуваат ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина и веднаш ги известуваат надлежните органи од член 5 став (1) од овој закон за запирањето.
3. Пратка, чие пуштање во слободен промет било запрено во согласност со став (2) од овој член, се ослободува ако во рок од три работни дена од нејзиното запирање надлежните органи од член 5 став (1) од овој закон не побараат од царинските органи и Министерството за внатрешни работи да го продолжат дејството на оваа мерка или ги известат дека не постои ризик.
4. Кога надлежните органи од член 5 став (1) од овој закон сметаат дека постои ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина:

а) тие упатуваат барање до царинските органи и Министерството за внатрешни работи да не дозволат пуштање на пратката во слободен промет при што во комерцијалната фактура во прилог на пратката и/или на секој друг поврзан со пратката придружен документ или соодветен негов електронски еквивалент треба да ја инкорпорираат следната изјава: „Производот претставува ризик - пуштање во слободен промет не е дозволено:

 б) царинските органи и Министерството за внатрешни работи не смеат да ја стават предметната пратка во друг вид на царинска постапка без согласност на надлежните органи и

в) со пратката се постапува согласно одредбите на членовите 68 ставови (1), (3), (5) и (6), 69, 70, 71, 72 ставови (1) и (2) и 73 ставови (1) и (2) од овој закон.

1. Во однос на пратки на животни и стоки, различни од оние кои подлежат на контрола при нивното внесување во Република Северна Македонија во согласност со барањата на член 51 став (1) од овој закон и за кои не е поднесена царинска декларација за пуштање во слободен промет, царинската управа кога има причина да верува дека пратката може да претставува ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата како и за животната средина, ги пренесува сите потребни информации на царинските органи на земјите-членки на крајната дестинација.

**7. Посебни мерки**

**Член 77**

**Правила за посебни официјални контроли и за мерки кои треба да се преземат за изведување на тие контроли**

1. На следниве категории животни и стоки или на начинот и средствата за нивниот превоз се применуваат правила за посебни официјални контроли и мерки:

(а) пратки свежи рибни производи, кои директно се истоваруваат во пристаништата, идентификувани од страна на земјите-членки на Европската унија или трета земја, од рибарски брод, кој пловел под знамето на трета земја;

(б) пратки на дивеч со кожа и крзно;

(в) пратки од категориите стоки наведени во член 48 став (1) точка б) од овој закон кои се доставени, со или без складирање во специјално одобрен царински склад или во слободни зони, во пловни објекти кои заминуваат од Република Северна Македонија, и се наменети за полнење на бродот или потрошувачка од екипажот и патниците;

(г) дрвен материјал за пакување;

(д) храна за животни што ги придружува животните и е наменета за нивна исхрана;

(ѓ) животни и стоки, порачани преку продажба со договори склучени од далечина, и предадена од трета земја на адреса во Република Северна Македонија, и потребните барања за известување со цел да се овозможи соодветно извршување на официјалните контроли;

(е) растителни производи кои со оглед на нивните последователни дестинација можат да доведат до ризик од ширење на заразни или преносливи болести кај животните;

(ж) пратки животни и стоки од категориите од член 48 став (1), точки а), б) и в) од овој закон со потекло од Република Северна Македонија кои се враќаат во Република Северна Македонија по одбивање за нивното внесување од трета земја;

(з) стоки, кои се внесуваат во Република Северна Македонија како рефус од трета држава, независно од тоа дали сите стоки се со потекло од таа трета земја;

(ѕ) животните и стоките во однос на кои одредбите од член 48 од овој закон не се применуваат во согласност со член 49 од овој закон.

(2) Владата на предлог на Министерот во соработка со Директорот на Агенцијата ги пропишува деталните правила и мерки за животни и стоки од став (1) на овој член.

(3) Владата на предлог на Министерот во соработка со Директорот на Агенцијата ги пропишува условите за следење на транспортот и пристигнувањето на пратките со некои животни и стоки од граничното инспекциско место на нивното пристигнување до објектот во одредиштето во Република Северна Македонија, до граничното инспекциско место на дестинација или до излезното гранично инспекциско место.

1. Владата на предлог на Министерот во соработка со Директорот на Агенцијата ги пропишува правила кои се однесуваат на:

(а) моделите на официјалните сертификати и правилата за нивно издавање; и

(б) формата и содржината на документите кои мора да ги придружуваат категориите на животни или стока од став (1) на овој член.

1. Директорот на Агенцијата ги пропишува посебните правила за вршење на официјални контроли над животни и стоки од член 51 став (1) точки а) и б) од овој закон со потекло од Република Северна Македонија на кои им е забранет влез во трета земја од страна на надлежните органи на трета земја.
2. Министерот ги пропишува посебните правила за вршење на официјални контроли над животни и стоки од член 51 став (1) точка в) од овој закон со потекло од Република Северна Македонија на кои им е забранет влез во трета земја од страна на надлежните органи на трета земја.

**VI. ФИНАНСИРАЊЕ НА ОФИЦИЈАЛНИ КОНТРОЛИ И НА ДРУГИТЕ ОФИЦИЈАЛНИ АКТИВНОСТИ**

**Член 78**

**Општи принципи**

1. Надлежните органи од член 5 став (1) од овој закон обезбедуваат соодветни финансиски и други средства за спроведување на официјални контроли и другите официјални активности кои се вршат согласно овој закон.
2. Одредбите на членовите 81,82,83,84 и 85 од овој закон соодветно се применуваат и на делегирање на одредени задачи поврзани со официјалните контроли, и други официјални активности во согласност со членовите 29 и 30 од овој закон.

**Член 79**

**Надоместоци**

1. За покривање на трошоците за спроведување на официјалните контроли се плаќа надоместок.
2. Операторите на пратките плаќаат надоместок за вршење на официјални контроли :

а) во кланиците, погони за сечење месо, погоните за преработка на дивеч, производство на млеко и производство и пласирање на пазарот на рибни производи и производи од аквакултура, а во однос на животните и производите утврдени во член 51 став (1), точки а), б) и в) од овој закон, на граничните инспекциски места или на инспекциските места наведени во член 57 став (1) точка а) од овој закон ;

б) официјалните контроли на животните и производите наведени во член 51 став (1) точки г), д) и ѓ) од овој закон;

в ) официјалните контроли спроведени по барање на операторот за да се добие одобрение за објект за производство на храна за животни уредено согласно Законот за безбедност на храната за животни;

г) официјалните контроли, кои првично не биле планирани, и кои:

* станале неопходни по утврдување на случај на неусогласеност од страна на истиот оператор за време на официјална контрола спроведена во согласност со овој закон како и
* се вршат со цел да се проценат степенот на неусогласеноста и влијанието од неа или со цел да се утврди дека неусогласеноста била поправена.
1. Одредбата на ставот (2) од овој член не се применува за официјална контрола спроведена со цел да се утврди усогласеноста со барањата утврдени во прописите за областите од член 2 став (1) точки з) и ѕ) од овој закон.

**Член 80**

**Определување на висината на надоместоците за вршење на официјални контроли**

1. Висината на надоместоците од член 81 од овој закон, начинот на наплата и методите на пресметката ги пропишува Владата врз основа на реално потребните трошоци за нивно спроведување, особено земајќи ги предвид одредбите од ставот (3) на овој член.
2. Средствата од надоместоците од член 81 од овој закон се уплаќаат во Буџетот на Република Северна Македонија.
3. При одредувањето на висината на надоместоците, Владата на Република Северна Македонија го зема предвид:

а) видот на бизнисот и постојниот фактор на ризик;

б) локацијата и географската положба на објектите кои се предмет на контролирање.

в) интересот на бизнисите со низок степен на производство и

г) традиционалните методи кои се користат за производство, преработка и дистрибуција.

**Член 81**

**Наплата на надоместоците**

1. Надоместоците кои се однесуваат на официјалните контроли при увоз ги намирува операторот или негов застапник кај надлежните органи од член 5 став (1) од овој закон.
2. Надоместоците нема да бидат директно или индиректно рефундирани, освен кога се натплатени.
3. Кога надлежните органи од член 5 став (1) од овој закон вршат неколку официјални контроли во исто време во еден објект, сите се сметаат за една активност и се наплаќа единствен надоместок.
4. Надоместокот во однос на официјалните контроли и другите официјалните активности извршени врз основа на известување се наплаќа на операторот само ако со таквата контрола се потврдува неусогласеноста.
5. Надлежните органи од член 5 став (1) од овој закон се должни по барање на операторите да достават доказ за уплата на надоместоците, во случај кога операторите на друг начин немаат пристап до таков доказ.

**Член 82**

**Транспарентност на надоместоците**

Надлежните органи од член 5 став (1) од овој закон се должни на своите веб страни да ги стават на располагање на јавноста следните информациите:

а) надоместоците утврдени во прописот од член 82 став (1) од овој закон вклучувајќи ги и

- методот и податоците користени за утврдување на надоместоците;

- износот на надоместоците кои се применуваат за секоја категорија на операторот и за секоја категорија на официјална контроли или други официјални активности и

- распределбата на расходите утврдени во прописот од член 82 став (1) од овој закон и

б) точната идентификација на органите одговорни за наплата на надоместоците.

**VII. ОФИЦИЈАЛНО СЕРТИФИЦИРАЊЕ**

**Член 83**

**Општи одредби**

1. Надлежните органи од член 5 став (1) од овој закон по спроведувањето на официјални контроли издаваат официјални сертификати, а во постапка за проверка на усогласеноста со едно или повеќе од барањата утврдени во прописите од член 2 став (1) од овој закон и официјални потврди.
2. Кога надлежните органи од член 5 став (1) од овој закон делегираат одредени задачи поврзани со издавање на официјални сертификати или официјални потврди, или со вршење на официјалниот надзор од член 90 став (1) од овој закон, делегирањето се врши во согласност со членовите 30,31,32,33,34 и 35 од овој закон.

**Член 84**

**Примена на официјални сертификати**

Во случаи кога, во согласност со барањата утврдени во прописите од член 2 став (1) од овој закон се бара службено уверение, како и кога во однос на официјални сертификати кои се потребни за целите на извозот на пратки на животни и стоки за трети земји или кои надлежниот орган на земјата на дестинација ги бара од надлежниот орган на земјата на испраќање, во однос на пратките животни и стоки кои се извезуваат за трети земји се применуваат одредбите на членовите 87,88 и 89 од овој закон.

**Член 85**

**Потпишување и издавање на официјални сертификати**

1. Надлежните органи од член 5 став (1) од овој закон определуваат лице од редот на вработените за потврдување кој има овластување да потпишува официјални сертификати и обезбедуваат дека тие лица:

а) се непристрасни и во однос на нив нема никаков конфликт на интереси, а особено не се во состојба која може директно или индиректно да влијае на нивно непристрасно професионално однесување во однос на предметот на сертификација; и

б) добиле соодветна обука за правилата за потврдување на официјалниот сертификат и за техничката проценка на усогласеноста со тие правила и релевантните правила утврдени во овој закон.

1. Официјалните сертификати ги потпишува службено лице за потврдување и се издава врз една од следниве основи:

а) службеното лице за потврдување е директно запознаено со моменталните факти и податоци кои се релевантни за сертификација и ги добилo овие информации преку:

- спроведување на официјални контроли; или

- стекнување на друго службено уверение издадено од надлежни органи;

б) факти и податоци кои се од значење за сертификација, познавањето на кои е потврдено од друго овластено за целта лице коешто дејствува под надзор на надлежните органи, под услов службеното лице за потврдување да може да ја утврди точноста на овие факти и податоци;

в) факти и податоци од значење за сертификација добиени од системите за сопствени контроли на операторите и дополнети и потврдени од резултатите од редовните тековни официјални контроли, кога службеното лице за потврдување се уверува дека условите за издавање на официјалниот сертификат се исполнети.

1. Официјалните сертификати се потпишуваат од службено лице за потврдување и се издаваат единствено врз основа на став (2) точка а) од овој член, кога барањата утврдени во прописите од член 2 став (1) од овој закон, го бараат тоа.

**Член 86**

**Гаранции за веродостојноста на официјалните сертификати**

1. Официјални сертификати треба да :

а) имаат уникатен код;

б) тие не се потпишани од страна на службеното лице за потврдување ако не се пополнети или се нецелосни;

в) се изготвуваат на македонски јазик и англиски јазик и кога е соодветно на еден од официјалните јазици на земјата на дестинацијата;

г) се автентични и точни;

д) му овозможуваат на лицето што ги потпишува да биде идентификувано и датумот на издавање и

ѓ) овозможуваат лесно да се утврди врската помеѓу органот за издавање на сертификатот и пратката, серијата или поединечни животни или стока опфатени со сертификатот.

 (2) Надлежните органи од член 5 став (1) од овој закон ги преземаат сите соодветни мерки за да ги спречат издавањето на лажни или погрешни официјални сертификати или злоупотреба на официјални сертификати.

**Член 87**

**Прописи**

(1) Министерот за реализација на барањата утврдени во прописите од член 2 став (1) точки е), ж), з) и ѕ) од овој закон ги пропишува:

(а) моделите на официјалните сертификати во пишана и електронска форма за одредени стоки и правилата за нивно издавање кога условите не се дефинирани со прописите утврдени во членот 2 став (1) од овој закон;

(б) механизми и технички аранжмани за да се обезбеди издавање на точни и сигурни официјални сертификати и да се спречат ризиците од измама;

(в) постапките што треба да се следат при повлекување на официјалните сертификати и издавање на сертификати за замена;

(г) правилата за издавање на заверени копии од официјални сертификати;

(д) формата на документите кои мора да се во прилог на животните и стоката по извршените официјални контроли и

(ѓ) правилата за издавање на електронски сертификати и употребата на електронски потпис.

(2 Директорот на Агенцијата за реализација на барањата утврдени во прописите од член 2 став (1) точки а),б),в),г) и д) од овој закон го пропишува:

(а) моделите на официјалните сертификати во пишана и електронска форма за одредени животни и стоки и правилата за нивно издавање кога условите не се дефинирани со прописите утврдени во членот 2 став (1) од овој закон;

(б) механизми и технички аранжмани за да се обезбеди издавање на точни и сигурни официјални сертификати и да се спречат ризиците од измама;

(в) постапките што треба да се следат при повлекување на официјалните сертификати и издавање на сертификати за замена;

(г) правилата за издавање на заверени копии од официјални сертификати;

(д) формата на документите кои мора да се во прилог на животните и стоката по извршените официјални контроли;

(ѓ) правилата за издавање на електронски сертификати и употребата на електронски потпис.

**Член 88**

**Издавање на официјални потврди**

1. Кога во согласност со овој закон или во барањата утврдени со прописите од член 2 став (1) од овој закон се утврдени обврски за издавање на официјални потврди од страна на операторите под официјален надзор на надлежните органи од член 5 став (1) од овој закон, или издавање на официјални потврди од страна на самите надлежни органи, се применуваат одредбите на ставовите (2), (3) и (4) од овој член.
2. Официјалние потврди треба да се:

а) автентични и точни;

б) се изготвуваат на македонски јазик и на англиски јазик и кога е соодветно на еден од официјалните јазици на земјата на дестинацијата и

в) кога се однесуваат на пратка или серија, овозможуваат да се утврди врската помеѓу официјалната потврда и таа пратка или серија.

 (3) Надлежните органи од член 5 став (1) од овој закон осигуруваат дека вработените во операторите кои вршат официјални контроли со цел на издавањето на официјалните потврди, или во случај кога официјалните потврди се издаваат од надлежните органи - вработените вклучени во издавањето на официјалните потврди:

 а) се непристрасни и во однос на нив и нема никаков конфликт на интереси, а особено не се во состојба која може директно или индиректно да влијае на нивната непристрасност на професионалното однесување во однос на предметот што се сертифицира преку официјалните потврди; и

 б) добиле соодветна обука за:

* + правилата за кои е потврдена усогласеноста со официјалните потврди и техничката проценка на усогласеноста со тие правила;
	+ релевантните правила утврдени во овој закон.
1. Надлежните органи од член 5 став (1) од овој закон редовно вршат официјални контроли за да утврдат дека:

а) операторите што ги издаваат официјалните потврди треба да ги исполнуваат условите утврдени во прописите за областите утврдени во член 2 став (1) од овој закон и

б) официјалната потврда се издава врз основа на релевантни, вистинити и веродостојни факти и податоци.

**VIII. АДМИНИСТРАТИВНА ПОМОШ И СОРАБОТКА**

**Член 89**

**Општи одредби**

1. Надлежните органи од член 5 став (1) од овој закон обезбедуваат административна помош со земјите членки на Европската унија и трети земји во согласност со членовите 92, 93, 94, 95 и 96 од овој закон со цел да се обезбеди правилна примена на барањата утврдени со прописите од член 2 став (1) од овој закон во случај кога истите имаат влијание во повеќе земји.
2. Надлежните органи од член 5 став (1) од овој закон во случаи на експедитивност и договор со релевантните надлежни органи на земјите членки на Европската унија или на трета земја, во рамките на административната помош овозможуваат и учество на надлежните органи на земјите членки на Европската унија или на трета земја во официјалните контроли на лице место кои ги спроведуваат во Република Северна Македонија.
3. Спроведувањето на административната помош согласно одредбите на оваа глава не е во спротивност со прописите на Република Северна Македонија кои:

а) се применуваат при обезбедувањето на документи и информации кои се предмет на судски истраги и судски постапки, вклучувајќи кривични истраги, или кои се поврзани со таквите истраги или постапки; и

б) имаат за цел е заштита на комерцијалните интереси на физичките или правните лица.

1. Надлежните органи од член 5 став (1) од овој закон преземаат мерки за да се олесни преносот на информации за можни прекршувања на прописите утврдени во член 2 став (1) од овој закон кои се добиени од други државни органи, обвинители и судски органи, а кои недоследности се од значење за примената на административната помош и може да претставуваат:

а) ризик за здравјето на луѓето, животните или растенијата или за благосостојбата на животните или во однос на ГМО и производите за заштита на растенијата, како и за животната средина; или

б) можно прекршување на прописите утврдени во член 2 став (1) од овој закон, извршено преку лажни или измамнички практики.

1. Со цел да се рационализира и поедностави размената на пораки преку акти за спроведување Директорот на Агенцијата ги пропишува формата и содржината на:

а) барањата за помош предвидени во член 93 став(1) од овој закон и

б) комуникација на општи и повторувачки известувања и одговори.

**Член 90**

**Тело за врска**

1. Агенцијата е тело за посредување кое ќе врши асистирање и координирање со надлежните органи на другите земји и други меѓународни организации за административна помош.
2. (2) Одредбата на ставот (1) од овој член не ја ограничува реализацијата на директните контакти, размената на информации или соработката меѓу вработените во надлежните органи и надлежните органи од друга земја.
3. Комуникација меѓу Агенцијата и надлежните органи на земјите членки на Европската унија и трети земји се спроведува во писмена или во електронска форма.
4. Агенцијата ги пренесува сите барања за помош во согласност со член 93 став (1) од овој закон и сите известувања и пораки во согласност со членовите 94,95 и 96 од овој закон на соодветниот орган во земјата до која е упатено барањето или известувањето.

**Член 91**

**Административна помош по основ на барање**

1. Кога надлежните органи од член 5 став (1) од овој закон утврдат дека за вршење на официјалната контрола или за преземање на ефективни следење во врска со таква контрола на територијата на Република Северна Македонија им се потребни податоци или информации од надлежните органи на земја-членка на Европската унија, тие упатуваат аргументирано барање за административна помош до надлежните органи на засегнатата земја.
2. Одредбата на став (1) на овој член соодветно се применува и во случај кога надлежните органи на земја-членка на Европската унија поднесуваат барање до надлежните органи од член 5 став (1) од овој закон.
3. Во случај од став (2) на овој член Агенцијата:

а) веднаш го потврдува приемот на барањето;

б) во рок од десет работни дена од денот на приемот на барањето, го наведува времето што и е потребно, за да се даде внимателен одговор и

в) ги врши потребните официјални контроли или истраги со цел веднаш да им обезбедат на надлежните органи кои го поднеле барањето сите потребни информации и документи, за да можат тие да донесат одлуки.

 (4) Во случаите кога официјалните контроли од став (3) точка в) од овој член се вршат во областите утврдени со прописите од член 2 став 1 точки е), ж), з) и ѕ) од овој закон, истите ги спроведува Министерството.

1. Документите од став (3) точка в) од овој член се доставуваат во оригинал или копии.
2. Со договор меѓу надлежните органи на земја-членка на Европската унија и Агенцијата, надлежниот орган на земја-членка на Европската унија ќе назначи персонал кој може да биде присутен при административните испитувања. Ваквите испитувања секогаш ќе бидат извршени од страна на вработените во надлежните органи од член 5 став (2) од овој закон. Персоналот на надлежниот орган на земја-членка на Европската унија не смее, на сопствена иницијатива, да врши испитувања кои се во рамките на овластувањата на надлежните органи од член 5 став (2) од овој закон.
3. Персоналот на надлежниот орган на земја-членка на Европската унија има пристап до истите документи и простории како надлежните органи од член 5 став (2) од овој закон, при нивното посредување, со единствена причина да се изврши административното испитување.

**Член 92**

**Административна помош без да се поднесе барање во случај на неусогласување**

1. Кога надлежните органи од член 5 став (1) од овој закон ќе утврдат неусогласености и кога истите може да имаат импликации за земја-членка на Европската унија, тие преку Агенцијата ги доставуваат наодите до надлежниот орган од соодветната земјата без претходно доставено барање и без одлагање.
2. Кога Агенцијата ќе добие информација од земја-членка на Европската унија за несогласување, кое може да има импликации за Република Северна Македонија:

а) потврдува без непотребно одлагање дека го примила известувањето;

б) на барање на надлежните органи кои ја известиле, известуваат во рок од десет работни дена од денот на приемот на известувањето за тоа:

-кои истраги има намера да ги преземат; или,

-причините поради кои сметаат дека нема потреба да се иницираат истраги и

в) кога смета дека е неопходно да се преземат истрагите наведени во точка б) од овој став, го испитува случајот и веднаш го известува надлежниот орган на земја-членка на Европската унија или трета земја за резултатите и кога е соодветно за сите преземени мерки.

 (3) Во случаите кога истрагите од став (2) точка б) од овој член се вршат во областите утврдени со прописите од член 2 став 1 точки е), ж), з) и ѕ) од овој закон, истите ги спроведува Министерството.

**Член 93**

**Помош во случај на неусогласување што предизвикува ризик или повторливи или потенцијално сериозни прекршоци**

1. Кога при вршење официјални контроли при увоз во Република Северна Македонија на животни или стока со потекло од земја-членка на Европската унија, надлежните органи од член 5 став (1) од овој закон утврдат неусогласување на животните или стоките со барањата утврдени во прописите од член 2 став (1) од овој закон, што претставува ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата, како и за животната средина, или што претставува потенцијално сериозно прекршување на овие барања, Агенцијата веднаш ги известува надлежните органи на земјата на испраќање и на која било друга засегната земја, така што надлежните органи на тие земји да можат да спроведат соодветни истраги.

1. Ако при извоз на пратки од Република Северна Македонија, надлежните органи од член 5 став (1) од овој закон добиле информација за нивна неусогласеност со одредбите на овој закон и претставуваат ризик по здравјето на луѓето или животните или предизвикуваат сериозно прекршување на овој закон:

- потврдуваат дека го примиле известувањето;

- го испитуваат случајот,

- ги преземаат сите неопходни мерки и

- Агенцијата го известува надлежниот орган од местото на дестинацијата за природата на испитувањата и спроведените официјални контроли, донесените одлуки, како и за причините за донесување на таквите одлуки.

**Член 94**

**Помош врз основа на информации обезбедени од трети земји**

1. Кога надлежните органи од член 5 став (1) од овој закон добијат информации од трета земја во која се посочува присуството на неусогласеност со барањата утврдени во прописите од областите утврдени во член 2 став (1) од овој закон, или претставуваат ризик за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата и за животната средина, Агенцијата ги доставува таквите информации до надлежните органи на земјите-членки на Европската унија и други засегнати земји.
2. Информациите кои надлежните органи од член 5 став (1) од овој закон ги добиле во текот на официјалните контроли и истраги спроведени во согласност со овој закон може да се достават до третата земја од став (1) на овој член, доколку:

а) третата земја се обврза да ја обезбеди потребната помош за собирање на докази за практики кои не се или се чини дека не се во согласност со прописите на Република Северна Македонија или кои претставуваат ризик за луѓето, животните, растенијата и животната средина;

б) надлежните органи кои ги обезбедиле податоците дадат согласност и

в) се почитуваат соодветните прописи на Република Северна Македонија за пренос на лични податоци во трети земји.

**IX. ПЛАНИРАЊЕ И ИЗВЕСТУВАЊЕ**

**Член 95**

**Повеќегодишни интегрирани контролни планови**

1. Со цел да се обезбеди ефикасно спроведување на официјалните контроли врз основа на интегриран пристап во однос на безбедноста на храната, добра земјоделска пракса, обезбедување на високо ниво на заштита на здравјето на луѓето и на животните, како и на животната средина, преку оценување на ризиците поврзани со производите за заштита на растенијата, со истовремено подобрување на функционирањето на пазарот на Република Северна Македонија преку хармонизација на правилата за пласирање на пазарот и истовремено подобрување на земјоделското производство, надлежните органи од член 5 став (1) од овој закон, изготвуваат интегриран повеќегодишен контролен план (во натамошниот текст: контролен план).
2. Контролниот план го донесува Владата на Република Северна Македонија за период од пет години на предлог на надлежните органи од член 5 став (1) од овој закон.
3. Агенцијата е надлежен орган кој ги врши работите кои се однесуваат на:

а) координирање на изготвувањето на контролниот план помеѓу надлежни органи одговорни за вршење на официјални контроли;

б) обезбедување на конзистентност на контролниот план и

в) собирање на информации за спроведувањето на контролниот план со поглед на претставувањето на годишните извештаи од член 98 на овој закон и на неговото ревидирање и ажурирање доколку е потребно, во согласност со член 97 став (2) од овој закон.

**Член 96**

**Содржина на контролниот план**

1. Контролниот план се подготвува на начин кој гарантира дека официјалните контроли кои се планирани во сите области опфатени со прописите утврдени во член 2 став (1) од овој закон, се во согласност со критериумите утврдени во член 11 од овој закон и со барањата утврдени во членовите 19.20,21,22,23,24,25,26,27 и 28 од овој закон.
2. Контролниот план содржи општи информации за структурата и организацијата на системот за официјални контроли во секоја од областите утврдени во член 2 став (1) од овој закон, а особено:

а) стратешките цели на контролниот план и на каков начин одредувањето на приоритетите на официјалните контроли и распределување на ресурси се прилагодени на овие цели;

б) категоризација на официјалните контроли според ризиците;

в) идентификацијата на надлежните органи и нивните задачи и ресурсите што им се на располагање;

г) каде што е соодветно, делегирање на задачи на тела со делегирани овластувања;

д) заедничка организација и управување со официјалните контроли на национално, регионално и локално ниво, вклучувајќи и официјални контроли на одделни локации;

ѓ) системите за контрола, кои се применуваат во однос на различните сектори и координацијата помеѓу различните служби на надлежните органи одговорни за официјалните контроли во овие сектори;

е) воспоставените постапки и аранжмани за да се обезбеди усогласеност со обврските на надлежните органи утврдени во член 6 став (1) од овој закон;

ж) обука на вработените во надлежните органи;

з) документирани постапки предвидени во член 13 став (1) од овој закон;

ѕ) заедничка организација и спроведување на планови за непредвидени ситуации во согласност со прописите утврдени во член 2 став (1) од овој закон и

(и) заедничка организација за соработка и заемна помош со надлежните органи во Република Северна Македонија и со надлежни органи на трети земји.

**Член 97**

**Подготовка, ажурирање и ревизија на контролниот план**

1. Содржината на контролниот план Агенцијата ја објавува на својата веб страница, со исклучок на одделни делови чие објавување би можело да доведе до нарушување на ефективноста на официјалните контроли
2. Контролниот план, Владата на предлог на надлежните органи од член 5 став (1) од овој закон го ажурира редовно, за да се усогласи со промените во прописите утврдени за областите од член 2 став (1) од овој закон и се ревидира, за да се земат во предвид најмалку следниве фактори:

а) појавата на нови болести, штетници за растенија или други ризици по здравјето на луѓето, животните или растенијата, за благосостојбата на животните или во однос на ГМО и производите за заштита на растенијата, како и за животната средина;

б) значајни промени во структурата, управувањето или работењето на надлежните органи од член 5 став )1) од овој закон;

в) резултатите од официјалните контроли извршени во земјите-членки на Европската унија и трети земји;

д) научни наоди и

ѓ) резултатите од официјалните контроли извршени во република Северна Македонија од страна на надлежните органи на трета земја.

**Член 98**

**Годишни извештаи**

1. До 31 август секоја година, надлежните органи од член 5 став (1) од овој закон доставуваат до Владата збирен извештај кој особено содржи:

а) сите измени на контролниот план со цел да се земат предвид факторите наведени во член 99 од овој закон;

1. (б) резултатите од официјалните контроли извршени во текот на претходната година во рамките на контролниот план ;

в) видот и бројот на случаите на неусогласеност со барањатае утврдени во прописите од член 2 став (1) од овој закон, во одредена област, кои се откриени во текот на претходната година;

г) мерките преземени за да се обезбеди ефикасно спроведување на контролниот план, вклучувајќи ги и мерките за спроведување и резултатите од овие мерки и

д) линк до веб-страницата на надлежниот орган што содржи информации за јавноста за надоместоците од член 84 од овој закон.

 (3) Владата поблиску ја пропишува содржината и начинот на доставување на збирниот извештај од став (1) на овој член.

**Член 99**

**Планови за итни мерки за храна и храна за животни**

1. За спроведување на општиот план за управување со кризи утврден во член 39 од Законот за безбедност на храната, Агенцијата изготвува планови за итни мерки за храна и храна за животни и ги утврдува мерките кои веднаш треба да се применат ако се утврди дека храната или добиточната храна, директно или преку животната средина претставува сериозен ризик за здравјето на луѓето или животните.
2. Планот за итни мерки за храна и храна за животни од став (1) на овој член особено содржи:

а) надлежните органи и тела кои треба да бидат вклучени;

б) овластувањата и одговорностите на надлежните органи и телата од точка (а) на овој став и

в) канали и процедури за размена на информации помеѓу надлежните органи и други заинтересирани страни, онаму каде што е соодветно.

1. Агенцијата редовно го ревидира Планот за итни мерки за храна и храна за животни за да ги земе во предвид промените во организацијата и искуството стекнато од спроведувањето на планот и вежбите за симулација.
2. Владата на предлог на Директорот на Агенцијата ги пропишува:

а) правила за изготвување на плановите за итни мерки за храна и храна за животни, утврдени во став (1) од овој член, до степен потребен за да се обезбеди доследно и ефикасно спроведување на општиот план за управување со кризи и

б) улогата на засегнатите страни во подготовката и спроведувањето на плановите за итни мерки.

**XI. УСЛОВИ ЗА ВНЕСУВАЊЕ НА ЖИВОТНИ И СТОКИ ВО РЕПУБЛИКА СЕВЕРНА МАКЕДОНИЈА**

**Член 100**

**Информации во врска со системите за контрола на трети земји**

1. Со цел на намалување на ризикот за здравјето на луѓето, животните или растенијата, за благосостојбата на животните или во однос на ГМО и производите за заштита на растенијата и за животната средина, надлежните органи од член 5 став (1) од овој закон, може да побараат од трети земји кои имаат намера да извезуваат животни и стоки во Република Северна Македонија, да ги обезбедат следниве точни и актуелни информации за заедничка организација и управување со системите за санитарна и фитосанитарна контрола на нивна територија:

а) сите правила во санитарни или фитосанитарната област кои се донесени или предложени на нивна територија;

б) постапки за проценка на ризикот и факторите кои се земаат предвид при оценувањето на ризиците, како и за одредување на соодветниот степен на санитарна или фитосанитарна заштита;

в) сите постапки и механизми за контрола и инспекција, вклучувајќи, каде што е применливо, на животни или стоки кои пристигнуваат од други трети земји;

г) механизмите за официјална сертификација;

д) каде што е соодветно, резултатите од извршената контрола на животни и стоки наменети за извоз во република Северна Македонија и

ѓ) кога е применливо, информации за промени во структурата и активноста на системите за контрола запишани со цел да се одговори на санитарните или фитосанитарните барања утврдени во прописите на Република Северна Македонија

1. Барањето за доставување информации од став (1) на овој член треба да е пропорционално со оглед на природата на животните и стоките кои имаат намера да се извезуваат и на специфичната ситуација и структура во третата земја.

**Член 101**

**Одредување на дополнителни барања за внесување на животни и стоки во Република Северна Македонија**

1. Пратки на одредени животни и стоки кои се наменети за исхрана на луѓето, а кои потекнуваат од трети земји или региони треба да се во согласност со посебните барања за увоз утврдени во прописот од став (2) од овој член
2. Директорот на Агенцијата ги пропишува посебните барања кои треба да ги исполнуваат животните и стоката кои се внесуваат во Република Северна Македонија од трети земји кои се потребни со цел да се осигури дека животните и производите ги исполнуваат соодветните барања утврдени со прописите од член 2 став (1) точки а), б), в), ѓ), з) и ѕ) од овој закон, или на барања кои се признати најмалку за еквивалентни на нив.
3. Со оглед на барањата утврдени во став (2) од овој член животните и стоките се идентификуваат преку наведување на нивните кодови по Комбинираната номенклатура, кои како барање може да вклучуваат:

а) барање некои животни и стоки да се внесат во Република Северна Македонија само од трета земја или регион од трета земја кои се вклучени во листата од член 104 на овој закон;

б) барање пратките со некои животни и стоки од трети земји да се испратени од и да се добиени или приготвени во објекти кои ги исполнуваат соодветните барања утврдени во став (1) од овој член или на барања кои се признати најмалку како еквивалентни на нив;

в) барање пратките со некои животни и стоки да се придружени со официјален сертификат, официјално уверение или друг доказ дека пратката одговара на соодветните барања од став (1) на овој член, или со барања кои се признати најмалку како еквивалентни на нив, вклучувајќи и резултати од анализа која е извршена од акредитирана лабораторија;

г) обврска да го обезбеди доказот од точка (в) од овој став во согласност со одреден формат;

д) секое друго барање, потребно за да се осигури дека одредени животни и стоки нудат степен на заштита на здравјето и во однос на ГМО, како и на животната средина, еквивалентно на она кое е обезбедено со барањата од став (1) на овој член.

1. Владата на предлог на Министерот во соработка со Директорот на Агенцијата ги пропишува формата, содржината и видот на официјалните сертификати, официјалните потврди или доказите кои се бараат во согласност со правилата утврдени во став (2), точка в) од овој член.

**Член 102**

**Вклучување во листи на трети земји кои се наведени во** **член 103 став (3) точка (а) од овој закон**

1. Вклучувањето на трета земја или регион во листата од член 103 став (3) точка (а) од овој закон се врши врз основа на барање од трета земја, придружено со соодветни докази и гаранции дека соодветните животни и стоки од оваа трета земја се во согласност со релевантните барања наведени во член 103 став (1) од овој закон, или со еквивалентни барања.
2. Надлежните органи од член 5 став (1) од овој закон донесуваат одлука за барањето од став (1) од овој член, во рок од 30 дена од денот на доставувањето на истото, земајќи го во предвид следното:

а) законодавството на третата земја во односниот сектор;

б) структурата и организацијата на надлежните органи на третата земја и нејзините служби за контрола, нивните овластувања, гаранциите кои може да се обезбедат за примената и обезбедување на спроведувањето на важечкото законодавство на третата земја во соодветниот сектор, и сигурноста на постапките за формална сертификација;

в) вршење на соодветни официјалните контроли и други активности од надлежните органи на третата земја со цел да се процени присутноста на опасности за здравјето на луѓето, животните или растенијата, за благосостојбата на животните, или во однос на ГМО и производите за заштита на растенијата, како и за животната средина;

г) регуларноста и брзината со која третата земја обезбедува информации за постоењето на опасности за здравјето на луѓето, животните или растенијата, за благосостојбата на животните, или во однос на ГМО и производите за заштита на растенијата, како и за животната средина;

д) гаранциите кои се обезбедени од третата земја во однос на тоа дека:

* условите што се применуваат за објекти од кои животните или производите се извезуваат во Република Северна Македонија, ги исполнуваат условите што се еднакви на оние утврдени во член 102 став (1) од овој закон;
* изготвената листа на објекти кои се наведени во алинеја 1 на оваа точка и дека информациите во него се ажурираат;
* списокот на објекти кои се наведени во алинеја 1 од оваа точка и неговите ажурирања се доставени до надлежните органи од член 5 став (1) од овој закон и
* местата наведени во алинеја 1 од оваа точка подлежат на редовна и ефективна контрола од страна на надлежните органи на третата земја;

ѓ) наодите од инспекцијата на надлежните органи од член 5 став (1) од овој закон во третата земја;

е) секоја друга информација или податок за способноста на третата земја да се осигури дека на територијата на Република Северна Македонија се внесуваат само животни или стоки кои го нудат истиот или еквивалентен степен на заштита како оној што се обезбедува во релевантните барања утврдени во член 103 став (1) од овој закон.

1. Надлежните органи од член 5 став (1) од овој закон ја бришат од списокот третата земја, доколку одредената трета земја престане да ги исполнува условите за вклучување во списокот.
2. Списокот на трети земји од кои е дозволен увоз на одредени животни и стоки наменети за човечка исхрана го објавуваат надлежните органи од член 5 став (1) од овој закон на нивните веб страни.

**Член 103**

**Посебни мерки за внесување на одредени животни и стоки во Република Северна Македонија**

1. Владата на предлог на Министерот во соработка со Директорот на Агенцијата ги пропишува мерките за ограничување на ризикот или за престанок на утврдените неусогласувања во случаи различни од мерки во случај на неусогласеност, како и за условите за некомерцијално движење на миленичиња кога надлежните органи од член 5 став (1) на овој закон имаат добиено податоци дека внесувањето во Република Северна Македонија на некои животни или стоки со потекло од трета земја, регион од трета земја или група трети земји претставува ризик за здравјето на луѓето, животните или растенијата или во однос на ГМО, како и за животната средина, или кога има податоци за широко распространети значајни неусогласувања со прописите утврдени во областите од член 2 став (1) од овој закон..
2. Мерките од став (1) на овој член, ги идентификуваат животните и стоките преку наведување на нивните кодови по Комбинираната номенклатура, и може да вклучуваат:

а) забрана за внесување во Република Северна Македонија на животни и стоки од став (1) на овој член со потекло или испратени од соодветните трети земји или региони од нив;

б) обврска за животни и стоки со потекло или испратени од некои трети држави или региони од истите пред нивно испраќање да бидат подложени на специфична обработка или контрола;

в) обврска за животни и стоки со потекло или испратени од некои трети држави или региони од истите при нивното внесување во Република Северна Македонија да бидат подложени на специфична обработка или контрола;

г) условот пратките со животни и стоки со потекло или испратени од некои трети држави или региони од истите да се придружени со официјален сертификат, службена потврда или друг доказ дека пратката ги исполнува барањата утврдени со прописите за областите од член 2 став (1) од овој закон, или барања кои се признати како еквивалентни на нив;

д) услов да се достави доказот од точка г) на овој став во согласност со одреден формат и

ѓ) други неопходни мерки за ограничување на ризикот.

1. Надлежните органи од член 5 став (1) од овој закон при донесувањето на мерките од став (2) на овој член го земаат во предвид следното:

а) информациите обезбедени согласно член 101 од овој закон и

б) сите други информации обезбедени од засегнатите трети земји

1. Владата на предлог на Министерот во соработка со Директорот на Агенцијата при оправдани важни причини за итност, поврзани со здравјето на луѓето и животните или во однос на ГМО и производите за заштита на растенијата, како и со заштитата на животната средина, ги пропишува мерките кои надлежните органи од член 5 став (1) од овој закон треба да ги превземат.

**Член 104**

**Еквивалентност**

1. Во областите утврдени со прописите од член 2 став (1) точките а), б), в), з) и ѕ) од овој закон, надлежните органи од член 5 став (1) од овој закон, можат да донесат одлука со која ќе потврдат дека мерките кои се превземени во трета земја или региони, се еквивалентни на барањата утврдени во тие прописи врз основа на:

а) темелно проучување на информациите и податоците обезбедени од засегнатата трета земја во согласност со член 101 став (1) од овој закон; и

б) каде што е соодветно, задоволителни резултати од извршените контроли.

1. Со одлуките од став (1) на овој член се утврдуваат практичните договори со кои се регулира внесувањето на животните и стоките во Република Северна Македонија од засегнатите трети земји или региони и може да вклучуваат одредби за:

а) природата и содржината на официјалните сертификати или сертификати кои мора да ги придружуваат животните или стоката;

б) специфични барања што се применуваат за внесување на животни или стоки во Република Северна Македонија и официјалните контроли што треба да се извршат при нивното внесување во Унијата;

в) каде што е неопходно, постапките за изготвување и изменување на списоците на региони или места во засегнатата трета земја од кои животните и стоките може да бидат внесени во Република Северна Македонија.

1. Надлежните органи од член 5 став (1) од овој закон веднаш ги укинуваат одлуките од став (1) од овој член, кога некој од условите за признавање на еднаквоста престанува да биде исполнет.

**XII. СИСТЕМ ЗА УПРАВУВАЊЕ СО ИНФОРМАЦИИ**

**Член 105**

**Систем за управување со информации за** официјални **контроли (СУИСК)**

1. Агенцијата во соработка со Министерството, востановува води и управува со компјутерски систем за управување со информации во врска со официјалните контроли (СУИСК) со цел интегрирано функционирање на механизмите и инструментите со кои се управуваат, обработуваат и разменуваат автоматски податоци, информации и документи за официјалните контроли и други официјални активности.
2. Обработката на личните податоци од страна на Агенцијата преку СУИСК се врши единствено за целите на официјалните контроли и другите официјални активностиво согласност со овој закон и со прописите утврдени во областите од член 2 став (1) од овој закон.

**Член 106**

**Заеднички карактеристики на СУИСК**

Со СУИСК се:

a) дава можност за компјутерска обработка и размена на информации, податоци и документи потребни за вршење на официјална контрола добиени како резултат на извршените официјални контроли или евидентирањето на извршените официјални контроли или резултатите од нив, во сите случаи кога во согласност со овој закон, со прописите утврдени во областите од член 2 став (1) од овој закон, или со прописите утврдени во членовите 18,19,20,21,22,23,24,25,26,27,28 и 29 од овој закон, се предвидува размена на таквите информации, податоци и документи помеѓу надлежните органи од член 5 став (1) од овој закон со надлежни органи на земји членки на Европската унија и трети земји и каде што е соодветно, со други органи и операторите;

б) обезбедува механизам за размена на податоци, информации и документи во согласност со членовите од 91.92.93.94.95 и 96 од овој закон;

в) обезбедува алатка за собирање и управување со извештаи за официјалните контроли;

г) дава можност за составување, обработка и пренос, вклучувајќи и во електронска форма, на дневникот за патувања и на записите добиени од навигациските системи, утврдени во прописите за заштита и благосостојба на животните, официјалните сертификати и ЗЗДВ од член 60 од овој закон и

д) интегрираат постојните компјутерските системи, управувани од Агенцијата и Министерството и се користат за брза размена на податоци, информации и документи во врска со ризици за здравјето на луѓето, здравјето на животните и нивната благосостојба, како и за здравјето на растенијата, а воедно се обезбедува соодветна поврзаност помеѓу овие системи и другите компоненти.

**Член 107**

**Употреба на СУИСК во однос на животните и стоките кои се предмет на одредени официјални контроли**

1. Во однос на животни или стоки, за чие движење во Република Северна Македонија или за ставање во промет се применуваат специфични барања или постапки утврдени со прописите утврдени во областите од член 2 став (1) од овој закон, СУИСК овозможува на надлежните органи од член 5 став (1) од овој закон, во местото на испраќање и на други надлежни органи одговорни за вршење на официјални контроли на овие животни или стоки, да разменуваат податоци во реално време, информации и документи за животните или производите кои се придвижуваат од една земја-членка во друга, како и за извршената официјална контрола.
2. Одредбата на став (1) на овој член не се применува за стока, во однос на која се применуваат барања утврдени со прописите за областите од член 2 став (1), точки е) и ж) од овој закон.
3. Во однос на животни и стоки за извоз, кои се пропратени со сертификат за извоз, СУИСК им овозможува на надлежните органи од член 5 став (1) од овој закон и на други надлежни органи од земји членки на Европската унија или трети земји одговорни за вршење на официјална контрола да разменуваат податоци во реално време, информации и документи за животните и стоките, како и резултатите од извршената контрола на овие животни и стоки.
4. Што се однесува до животните или производите кои подлежат на официјални контроли кои се наведени во членовите од 45 до 65 од овој закон, СУИСК:

а) дава можност на надлежните органи на граничните инспекциски места и на други надлежни органи одговорни за вршење на официјална контрола на овие животни или стоки, да разменуваат податоци во реално време, информации и документи за животните и стоките, како и за извршената контрола на овие животни и стоки;

б) дава можност на надлежните органи на граничните инспекциски места да споделат и разменат потребни податоци, информации и документи со царинските органи и други органи одговорни за извршување на контрола на животни или стоки, внесени во Република Северна Македонија од трети земји и со операторите вклучени во постапки за внесување, во согласност со правилата донесени во согласност со член 15 став( )4 и член 76 став (2) од овој закон. и

в) помагаат и ги спроведуваат постапките наведени во член 55 став (3) точка а) и член 66 став (6) од овој закон.

**Член 108**

**Работата на СУИСК**

За спроведување на работата на СУИСК Владата на Република Северна Македонија донесува уредба со која се пропишува:

а) техничките спецификации на СУИСК и компонентите на системот, вклучувајќи механизмот за размена на електронски податоци за размена со постојните национални системи, идентификација на важечките стандарди, дефинирање на структурата на извештаите, речници на податоците, размената на протоколи и постапки;

б) посебните правила за работењето на СУИСК и компонентите на системот со цел да се обезбеди заштита на личните податоци и безбедноста на размена на информации;

в) специјалните правила за работата и користењето на СУИСК и компонентите на системот, вклучувајќи ги и правилата за ажурирање и создавање на неопходните врски меѓу системите наведени во член 108 точка д) од овој закон;

г) кризни мерки што се применуваат ако една од функциите на СУИСК не е достапна;

д) случаите и условите под кои трети земји и меѓународните организации може да добијат делумен пристап до функциите на СУИСК и практичните услови за таквиот пристап;

ѓ) случаите и условите под кои податоците, информациите и документите се пренесуваат преку СУИСК;

е) правилата за електронски систем каде надлежните органи од член 5 став (1) од овој закон ги прифаќаат електронските сертификати издадени од надлежните органи на трети земји;

ж) случаите и условите под кои корисниците кои ретко имаат корист од СУИСК можат да бидат изземени од обврската за употреба на СУИСК и

з) рокови и постапки за доставување на извештаи од спроведена анализа од овластените лаборатории.

**Член 109**

**Заштита и безбедност на податоците**

Надлежните органи од член 5 став (1) од овој закон се должни во постапките при работењето со СУИСК со личните податоци да постапуваат согласно прописите за заштита и безбедност на лични податоци.

**XIII. СПРОВЕДУВАЊЕ**

**Член 110**

**Општи обврски на надлежните органи во врска со мерки за обезбедување на спроведувањето**

1. Кога надлежните органи од член 5 став (1) од овој закон преземат мерки за обезбедување на извршувањето на наодите од официјалните контроли, даваат приоритет на мерки кои треба да бидат преземени за отстранување или намалување на ризиците за здравјето на луѓето, животните и растенијата, за благосостојбата на животните или во однос на ГМО и производите за заштита на растенијата, исто така и за животната средина.
2. При сомневање за неусогласеност надлежните органи од член 5 став (1) од овој закон спроведуваат истрага со цел сомнежот да биде потврден или отфрлен.
3. Онаму каде што е неопходно, мерки кои се преземени во согласност со став (2) од овој член вклучуваат:

a) извршување на засилена официјална контрола во однос на животни, стоки и оператори за соодветен временски период;

б) запленување на животни, стоки и сите неовластени супстанции или производи, како што е соодветно.

**Член 111**

**Дејствија во случај на утврдено неусогласување**

1. Во случај на неусогласеност, надлежните органи од член 5 став (1) од овој закон треба да преземат:

а) какви било активности неопходни за да се утврди потеклото и степенот на неусогласеност и да се идентификува одговорноста на операторот; и

б) соодветни мерки за да се обезбеди дека засегнатиот оператор ја коригира неусогласеноста и го спречува повторното појавување на таквото неусогласување.

1. Кога одлучуваат какви мерки да преземат надлежните органи од член 5 став (1) од овој закон ги земат во предвид природата на неусогласеноста и податоците за претходните периоди за операторите во врска со обезбедувањето на согласност.
2. Кога преземат активности во согласност со став (1) од овој член, надлежните органи од член 5 став (1) од овој закон ги преземаат сите мерки кои сметаат дека се соодветни за гарантирање на почитувањето на барањата утврдени во прописите од член 2 став (1) од овој закон, што вклучува, но не се ограничени на следново:

а) налог за третман или третирање на животни;

б) налог за истовар, пренос на друго превозно средство, сместување и згрижување на животните, периоди на карантин и одложување на масакрот на животните, и по потреба налог да се бара ветеринарна помош;

в) налог за обработка на стоки, промена на етикети или да обезбедат корективни информации за потрошувачите;

г) ограничување или забранување на пласирање на пазарот, движењето, внесувањето во Унијата или извозот на животни и стоки и забрана на нивното враќање во земјата-членка на испраќање или налог за нивното враќање во земјата-членка на испраќање;

д) налог на операторот да ја зголеми зачестеноста на сопствените контроли;

ѓ) налог за одредени активности на односниот оператор да подлежат на зголемени или систематски официјални контроли;

е) налог за изземање, повлекување, преместување и уништување на стока и каде што е соодветно, дозволуваат нивно користење за цели различни од првобитната намена;

ж) ставање под изолација или затворање за соодветен временски период на целата или дел од економската активност на засегнатиот оператор или нејзините предмети, фарми или други простории;

з) налог за раскинувањето за соодветниот период за сите или за дел од активностите на соодветниот оператор и, доколку е применливо, на интернет сајтовите кои тој ги работи или користи;

ѕ) налог за суспендирање или одземање на регистрацијата или одобрението на објектот, растенијата, фармата или нивните транспортни средства, на одобрението, на превозникот или на возачката дозвола и

и) налог за колење или убивање на животни, под услов тоа да е најсоодветната мерка за заштита на здравјето на луѓето и животните и благосостојбата на животните.

1. Надлежните органи од член 5 став (1) од овој закон при утврдувањето на мерките од став (3) на овој член му обезбедуваат на засегнатиот оператор, односно на неговиот застапник:

а) писмено известување за нивната одлука во врска со дејствието или мерката што треба да се преземе во согласност со ставовите 1 и 2, заедно со причините за таа одлука; и

б) информации за секое право на жалба против таквите одлуки и за применливата постапка и временски рокови во однос на таквото право на жалба.

1. Сите трошоци направени за спроведување на мерките од став (3) на овој член член ги сносат одговорните оператори.
2. Надлежните органи од член 5 став (1) од овој закон во случај на издавање лажни или погрешни официјални сертификати или во случај на злоупотреба на официјални сертификати, преземаат соодветни мерки, вклучувајќи:

а) привременото суспендирање на службеникот за потврдување од неговите должности;

б) повлекување на овластувањето за потпишување на официјални сертификати и

в) било која друга мерка за спречување на повторување на прекршоците наведени во член 91 став (2) од овој закон.

**Член 112**

**Известување за прекршоци**

 Владата на Република Северна Македонија со цел на ефективно и непристрасно известување за актуелните или потенцијалните прекршувања на овој закон ги пропишува постапките за прием на извештаи за прекршоци и нивно следење, како и механизми за соодветна заштита за лицата кои пријавуваат прекршок против одмазда, дискриминација или друг вид неправеден третман и заштита на личните податоци на лицето кое известува за повреда во согласност со прописите за заштита на личните податоци..

 **XIV. НАДЗОР**

**Член 113**

**Управен надзор**

1. Надзор над спроведувањето на овој закон по однос на областите утврдени во член 2 став (1) точки а),б),в),г), д), ѓ), ж) во однос на контрола на резидуи од пестициди во храната, како и з) во однос на означувањето на органските производи од овој закон и на поблиските прописи донесени врз основа на овој закон врши Агенцијата.
2. Надзор над спроведувањето на овој закон по однос на областите утврдени во член 2 став (1) точки е), ж), з) и ѕ) од овој закон и на поблиските прописи донесени врз основа на овој закон врши Министерството.

**Член 114**

**Инспекциски надзор**

1. Инспекциски надзор од член 114 став (1) на овој закон врши Агенцијата за храна и ветеринарство преку државните инспектори за храна и официјалните ветеринари.
2. Инспекциски надзор од член 114 став (2) на овој закон врши Државниот инспекторат за земјоделство, преку државните инспектори за земјоделство и државните фитосанитарни инспектори.

**Член 115**

**Овластувања на инспекторот за храна**

1. Врз основа на овој закон и прописите донесени врз основа на овој закон државниот инспектор за храна има право и должност да:

а) бара информации и оригинални документи кои се однесуваат на прометот на увид, а за формирање на сопственото досие за надзор и копија од документите;

б) врши контрола и го одобрува производството и увозот на храна од неживотинско потекло и на производите и материјалите што доаѓаат во контакт со храната;

в) зема примероци за лабораториски анализи и испитувања;

г) нареди мерки за отстранување на утврдени недостатоци;

д) забрани употреба на објекти и опрема за производство и промет или дел од нив во случаи на непочитување на стандардите и барањата од овој закон и прописите донесени врз основа на овој закон;

ѓ) забрани производство и промет на храна што претставува ризик по здравјето на луѓето;

е) нареди уништување или уништи храна која не е безбедна;

ж) нареди отстранување на лица во прометот на храна за кои е утврдено дека се носители на заразни болести кои се пренесуваат преку храната;

з) преземе и други мерки за заштита на здравјето на луѓето од ризикот од небезбедна храна;

и) донесува решенија во управна постапка и

ј) во случај кога ќе се утврди постоење на непосредна опасност по животот и здравјето на луѓето, издава усна наредба за итно и неодложно отстранување на утврдените недостатоци, која записнички се констатира. Во овој случај, инспекторот донесува писмено решение во рок од 48 часа од издавањето на усната наредба.

**Член 116**

**Овластувања на официјалниот ветеринар**

Врз основа на овој закон и прописите донесени врз основа на овој закон официјалниот

Ветеринар и овластениот ветеринар имаат право и должност да:

1) бараат информации и оригинални документи кои се однесуваат на прометот на увид, а за формирање на сопственото досие за надзор и копија од документите;

2) вршат контрола и го одобруваат увозот на храна од животинско потекло и храна за животни;

3) земаат примероци за лабораториски анализи и испитувања;

4) наредат мерки за отстранување на утврдени недостатоци;

5) забранат употреба на објекти и опрема за промет или дел од нив во случаи на непочитување на стандардите и барањата од овој закон и прописите донесени врз основа на него;

6) забранат промет на храна што претставува ризик по здравјето налуѓето;

7) наредат уништување или уништи храна која не е безбедна;

8) наредат отстранување на лица во прометот на храна за кои е утврдено дека се носители на заразни болести кои се пренесуваат преку храната;

9) преземат и други мерки за заштита на здравјето на луѓето од ризикот од небезбедна храна;

10) донесуваат решенија во управна постапка;

11) во случај кога ќе се утврди постоење на непосредна опасност по животот и здравјето на луѓето издава усна наредба за итно и неодложно отстранување на утврдените недостатоци, која записнички се констатира. Во овој случај донесува писмено решение во рок од 48 часа од издавањето на усната наредба;

12) имаат слободен пристап до деловните простории, постројки, одгледувалишта, објекти и превозни средства, како и до евиденцијата и документацијата, вклучувајќи електронски бази на податоци во врска со предметот на инспекција;

13) земаат примероци од живи животни, а во случај кога тоа е потребно да го убијат животното заради земање примероци, како и да земаат примероци од производи, нуспроизводи од животинско потекло и храна за животни за лабораториски испитувања и да забранат движење на животните, производите, нуспроизводи од животинско потекло и храната за животни до добивање на конечните резултати од земените примероци;

14) вршат инспекција на простории, постројки, одгледувалишта, објекти и превозни средства, како и на постапките и опремата која се употребува за ставање во промет на животни, производи,

нуспроизводи од животинско потекло, храна за животни, предмети и вода која се употребува за напојување на животните согласно со одредбите на овој закон и друг закон од областа на ветеринарното здравство;

15) забранат промет и употреба на храна за животни и вода за напојување на животните, ако содржат патогени бактерии и материи штетни за здравјето на луѓето и животните;

16) забранат натовар, претовар и истовар на животни, производи, нуспроизводи од животинско потекло, храна за животни и предмети, ако не ги исполнуваат пропишаните услови со овој и друг закон;

17) забранат промет и употреба на производи и нуспроизводи од животинско потекло преку кои може да се пренесе болест од животните на човекот;

18) забранат издавање на ЗЗДВ на животните ако се појави заразна болест или сомневање на заразна болест, или ако животното потекнува од подрачје со нејасна епизоотиолошка состојба;

19) ако при вршење на службен надзор утврдат дека ЗЗДВ или други придружни документи што ја придружуваат пратката на животни, производи, нуспроизводи од животинско потекло, храна за животни или предмети се со недостатоци, непотполни или се фалсификувани, или пратката е од подрачје со непозната епизоотиолошка состојба, ќе наредат:

- ставање на животните во карантин во одгледувалиштето за период и во услови определени од инспекторот и

- ако во моментот нема услови за карантин а не постои причина за забрана на колење на тие животни, животните да се упатат на колење во најблиската кланица;

20) одземат и уништат производи, нуспроизводи од животинско потекло, храна за животни и предмети кои претставуваат ризик по здравјето на животните и јавното здравство, или за кои ЗЗДВ е неправилен или некомплетен;

21) наредат отстранување на неправилностите во производството, прометот на животните, производите, нуспроизводите од животинско потекло и храна за животни;

22) го контролираат прометот и употребата на средствата за дезинфекција, дезинсекција и дератизација;

 23) собираат податоци и извештаи од одговорните лица, сведоци, вештаци и други лица, ако тоа е потребно;

 24) наредат преземање на мерки за заштита и благосостојба на животните согласно со овој и друг закон;

25) вршат надзор на производите и нуспроизводите од животинско потекло во складови во слободни зони, слободни складови и царински складови;

26) поднесат кривична пријава и пријава за прекршоци кога извршеното дејствие се казнува со овој и друг закон и

27) вршат и други работи утврдени со овој и друг закон.

**Член 117**

**Овластувања за официјалниот ветеринар на граничен премин**

Официјалниот ветеринар на граничен премин има права и должности да:

1) врши ветеринарен преглед и контрола на пратките и документацијата при увоз или транзит на пратки со животни, производи, нуспроизводи од животинско потекло, храна за животни и предмети согласно со одредбите на овој закон;

 2) зема мостри за лабораториски испитувања од увезените животни, производи, нуспроизводи од животинско потекло, храна за животни и предмети при спроведување на засилени ветеринарни контроли;

 3) при спроведување на принудни ветеринарни контроли ги задржува пратките на животни, производи, нуспроизводи од животинско потекло, храна за животни и предмети до добивање на резултатите од лабораториските испитувања;

4) кога постои причина за сомневање на присуство на заразна болест која претставува опасност за здравјето на животните и јавното здравство, увезените животни да ги стави во карантин;

5) забрани увоз, врати, нареди преработка или уништување на пратки на животни, производи, животински нуспороизводи, храна за животни и предмети кои не се во согласност со условите пропишани со овој и друг закон;

 6) собира податоци и извештаи од одговорните лица, сведоци, вештаци и други лица, при вршењето на својата работа;

7) наплаќа надоместоци за извршената контрола на увезени и транзитни пратки на животни, производи, нуспроизводи од животинско потекло, храна за животни во согласност со овој закон;

 8) поднесе кривична пријава и пријава за прекршоци кога за извршеното дејствие се изрекува казна или прекршочна санкција согласно овој и друг закон;

 9) води евиденција за увезените и транзитните пратки при преминувањето преку државната граница;

10) организира и врши надзор на дезинфекција на возила, простории и опрема и ако е потребно на царински складови, слободни и царински зони;

11) остварува соработка со други јавни служби на граничниот премин посебно со царинските служби и граничната полиција заради обезбедувње на интегрирана гранична контрола и

 12) врши и други работи утврдени со овој и друг закон.

**Член 118**

**Овластувања на државниот инспектор за земјоделство и државниот фитосанитарен инспектор**

1. Врз основа на овој закон и прописите донесени врз основа на овој закон државниот инспектор за земјоделство има право и должност да:

1) зема примероци од храна за животни за проверка на квалитет и од храната од растително потекло при увоз за проверка на безбедноста на истата доколку постои сомнеж;

2) нареди соодветни мерки, доколку официјалните анализи покажат позитивни резултати;

3) одземе и нареди уништување на храна од растително потекло и храна за животни при увоз доколку истата е небезбедна и

4) државниот инспектор за земјоделство и државниот фитосанитарен инспектор преземаат и други мерки за кои се овластени согласно со Законот за државен инспекторат за земјоделство.

 (2) Врз основа на овој закон и прописите донесени врз основа на овој закон државниот фитосанитарен инспектор има право и должност при вршењето на официјалните контроли да постапува согласно со овој закон, Законот за здравјето на растенијата и Законот за фитофармација како и поблиските прописи донесени врз основа на овие закони.

 (3) Врз основа на овој закон и прописите донесени врз основа на овој закон државниот инспектор за земјоделство има право и должност при вршењето на официјалните контроли да постапува согласно со овој закон, Законот за квалитет на земјоделските производи, Законот за органски земјоделски производи како и поблиските прописи донесени врз основа на овие закони.

**Член 119**

**Записник**

 (1) За спроведените дејствија при вршење на официјални контроли државните инспектори за храна, официјалните ветеринари, државниот инспектор за земјоделство и државниот фитосанитарен инспектор( во натамошниот текст: инспектор) се должни да состават записник во кој се внесува наодот за утврдената фактичка состојба.

 (2) Записникот го потпишуваат лицата кои учествуваат во постапката на официјални контроли.

**Член 120**

**Привремено одземање**

 (1) Инспекторот може привремено да одземе храна, предмети, средства, производи, растенија, животни и документи.

 (2) За одземените храна, предмети, средства, производи, растенија, животни и документи, инспекторот издава потврда за привремено одземени предмети.

 (3) Инспекторот е должен документацијата да ја врати што е можно побрзо, но не подоцна од три дена сметано од денот на одземање, како и производите за кои е обезбедена соодветна документација.

 (4) Кога одземените храна, предмети, средства, производи, растенија и животни се од непознати лица, инспекторот може да ги продаде или уништи комисиски. Средствата добиени од продажба се наменети за Буџетот на Република Северна Македонија.

 (5) Комисијата од став (4) на овој член ја формира Директорот на Агенцијата за спроведените официјални контроли од областите утврдени со прописите од член 2 став (1) точки а),б),в),г) и д) од овој закон, односно Министерот за спроведените официјални контроли од областите утврдени со прописите од член 2 став (1) точки е), ж), з) и ѕ) од овој закон .

 (6) Формата и содржината на потврдата за привремено одземање на храната, предмети, средства, производи, животни, како и минималната висина на вредноста на одземените храна, предмети, средства, производи, растенија и животни кои се предмет на продажба за спроведените официјални контроли од областите утврдени со прописите од член 2 став (1) точки а),б),в),г) и д) од овој закон, ги пропишува директорот на Агенцијата.

 (7) Формата и содржината на потврдата за привремено одземање на предмети, средства, производи и растенија како и минималната висина на вредноста на одземените предмети, средства, производи и растенија кои се предмет на продажба за спроведените официјални контроли од областите утврдени со прописите од член член 2 став (1) точки е), ж), з) и ѕ) од овој закон ги пропишува Министерот.

**Член 121**

**Трошоци за вршење на инспекциски надзор**

 (1) Трошоци кои се неопходни за откривање на сторителите на прекршоци, како и за транспорт на одземените храна, предмети, средства, производи, растенија, животни и друго кои претставуваат предмет на прекршок, се на товар на Агенцијата, односно Министерството за земјоделство, шумарство и водостопанство.

 (2) За оправданоста на висината на трошоците од ставот (1) на овој член, потребно е инспекторот претходно да добие одобрение од директорот на Агенцијата, односно на државниот инспекторат за земјоделска инспекција.

**Член 122**

**Решение**

 (1) Ако инспекторот при вршењето на инспекциски надзор согласно со членовите 117, 118 , 119 и 120 од овој закон, утврди повреда на одредбите од овој закон и прописите од овој закон, издава решение во писмена форма со кое наредува да се отстранат неправилностите во определен рок.

 (2) Против решението на инспекторот од ставот (1) на овој член може да се изјави жалба до Државната комисија за одлучување во управна постапка и постапка од работен однос во рок од осум дена од денот на приемот на решението.

 (3) Правното или физичкото лице од ставот (1) на овој член е должно да ги отстрани констатираните неправилности утврдени со решението.

 (4) По исклучок од ставот (1) на овој член во вонредни итни случаи, заради заштита или спречување на опасноста по здравјето на луѓето и животните, инспекторот може да издаде усна наредба, а најдоцна во рок од три дена од денот на издавањето на усната наредба е должен да издаде решение во писмена форма.

 (5) Во итни случаи кога постои опасност по здравјето на луѓето и животните, инспекторот има право, без присуство на овластено лице на правното лице или физичкото лице чие работење, односно простории, објекти и опрема се предмет на инспекција, веднаш да издаде решение врз основа на резултатите од спроведената контрола.

**XV. ПРЕКРШОЧНИ ОДРЕДБИ**

**Член 123**

(1) Глоба во износ од ... евра до ..... евра во денарска противвредност ќе му се изрече за прекршок на друштвото класифицирано како микро трговец, глоба во износ од .... евра до .... евра во денарска противвредност ќе му се изрече за прекршок на друштвото класифицирано како мал трговец, глоба во износ ..... евра до ........ евра во денарска противвредност ќе му се изрече за прекршок на друштвото класифицирано како среден трговец и глоба во износ од .... евра до ........ евра во денарска противвредност ќе му се изрече за прекршок на друштвото класифицирано како голем трговец, ако:

 1. не обезбедат пристап до опремата, превозните средства, просториите и другите места под нивна контрола и нивната околина; нивните компјутеризирани системи за управување со информации; животните и стоките под нивна контрола и нивните документи и сите други релевантни информации (член 17 став (1));

 2. не постапат согласно барањата за производство на производите од животинско потекло наменети за исхрана на луѓето, утврдени во Законот за безбедност на храната и Законот за безбедност на храната за животни на начин утврден со прописите од член 19 ставови (7) и (8) од овој закон и

 3. при спроведувањето на официјални контроли во секоја фаза на производството, преработката и дистрибуцијата, за некои супстанции, вклучувајќи состојки кои ќе се користат во материјали кои доаѓаат во контакт со храна, контаминенти, неодобрени, забранети и несакани супстанции и резидуи на фармаколошки активни супстанци се утврди надминувањето на максималниот лимит на резидуи на фармаколошки активни супстанци или се открие нелегална употреба и поседување на забранети или нелегализирани активни супстанци согласно прописот од член 20 став (2) од овој закон;

 (2) Глоба во износ до 300 евра во денарска противвредност ќе се изрече за прекршок за дејствијата од ставот (1) од овој член на одговорното лице во друштвото.

(3) Глоба во износ од 2 500 евра во денарска противвредност ќе му се изрече за прекршок на физичко лице за дејствијата од ставот (1) од овој член.

**Член 124**

**Прекршоци за правни и физички лица со делегирани овластувања**

(1) Глоба во износ од ....евра до ... евра во денарска противвредност ќе му се изрече за прекршок на правно лице со делегирани овластувања класифицирано како микро трговец, глоба во износ од ...евра до ....евра во денарска противвредност ќе му се изрече за прекршок на правно лице со делегирани овластувања класифицирано како мал трговец, глоба во износ од ..... евра до...... евра во денарска противвредност ќе му се изрече за прекршок на правно лице со делегирани овластувања класифицирано како среден трговец и глоба во износ од 2 000 евра до 3 000 евра во денарска противвредност ќе му се изрече за прекршок на правно лице со делегирани овластувања класифицирано како голем трговец, ако:

1. резултатите од нивните официјални контроли и други официјални активности не ги доставуваат до надлежните органи од член 5 став (1) од овој закон и секогаш кога тоа го бараат надлежните органи од член 5 став (1) од овој закон ( член 33 точка а) од овој закон);

2. веднаш не ги известуваат надлежните органи од член 5 став (1) од овој закон, секогаш кога резултатите од официјалните контроли ќе покажат неусогласеност или веројатност за неусогласеност, освен ако не е поинаку предвидено во посебни договори воспоставени помеѓу надлежниот орган и делегираниот органц( член 33 точка б) од овој закон);

3. не им обезбедат на надлежните органи од член 5 став (1) од овој закон пристап до нивните простории и објекти и да соработуваат и да им помагаатц( член 33 точка в) од овој закон).

 (2) Глоба во износ до ... евра во денарска противвредност ќе се изрече за прекршок за дејствијата од ставот (1) од овој член на одговорното лице во правното лице со делегирани овластувања.

(3) Глоба во износ од 2 500 евра во денарска противвредност ќе му се изрече за прекршок на физичко лице со делегирани овластувања, за дејствијата од ставот (1) од овој член.

**Член 125**

**Прекршоци за официјалните лаборатории**

(1) Глоба во износ од ....евра до ... евра во денарска противвредност ќе му се изрече за прекршок на официјалната лабораторија класифицирана како микро трговец, глоба во износ од ...евра до ....евра во денарска противвредност ќе му се изрече за прекршок на официјалната лабораторија класифицирана како мал трговец, глоба во износ од ..... евра до...... евра во денарска противвредност ќе му се изрече за прекршок на официјалната лабораторија класифицирана како среден трговец и глоба во износ од 2 000 евра до 3 000 евра во денарска противвредност ќе му се изрече за прекршок на официјалната лабораторија класифицирана како голем трговец, ако:

 1. не ги известат надлежните органи од член 5 став (1) од овој закон кои ги назначиле за соодветната анализа, тестирање или дијагностика и каде што е соодветно, делегираните тела или физичките лица на кои им се делегирани задачите кога резултатите од анализа, тестирање или дијагностика на мостри земени за време на службена контрола или други официјални активности укажуваат на ризик за здравјето на луѓето, животните или растенијата или во однос на ГМО и производите за заштита на растенијата, исто и за животната средина или упатуваат на веројатноста за неусогласеност ( член 40 став (1) од овој закон);

 2. не учествуваат во меѓулабораториски компаративни тестови или испитувања за соодветност, кои се организирани за анализите, испитувања или дијагностика кои тие ги извршуваат во својство на официјални лаборатории по барање на националната референтна лабораторија ( член 40 став (2) од овој закон);

 3. јавно не ги ставаат на располагање имињата на методите што ги користат за вршење на анализи, тестови или дијагностика во рамките на официјалните контроли и други официјални активности по барање на надлежните органи од член 5 став (1) од овој закон ( член 40 став (3) од овој закон) и

 4. заедно со резултатот не го наведат метод кој се користи за секоја анализа, тестирање или дијагностика што се врши во рамките на официјалните контроли и други официјални активности по барање на надлежните органи од член 5 став (1) од овој закон ( член 40 став (4) од овој закон).

**Член 126**

**Прекршоци за** **националните референтни лаборатории**

 (1) Глоба во износ од ....евра до ... евра во денарска противвредност ќе му се изрече за прекршок на националната референтна лабораторија класифицирана како микро трговец, глоба во износ од ...евра до ....евра во денарска противвредност ќе му се изрече за прекршок на националната референтна лабораторија класифицирана како мал трговец, глоба во износ од ..... евра до...... евра во денарска противвредност ќе му се изрече за прекршок на националната референтна лабораторија класифицирана како среден трговец и глоба во износ од 2 000 евра до 3 000 евра во денарска противвредност ќе му се изрече за прекршок на националната референтна лабораторија класифицирана како голем трговец, ако постапува спротивно на задачите и одговорностите утврдени во член 46 од овој закон.

 (2) Глоба во износ до ... евра во денарска противвредност ќе се изрече за прекршок за дејствијата од ставот (1) од овој член на одговорното лице во националната референтна лабораторија.

**Член 127**

**Прекршоци за операторите**

(1) Глоба во износ од ... евра до ..... евра во денарска противвредност ќе му се изрече за прекршок на операторот класифициран како микро трговец, глоба во износ од .... евра до .... евра во денарска противвредност ќе му се изрече за прекршок на операторот класифициран како мал трговец, глоба во износ ..... евра до ........ евра во денарска противвредност ќе му се изрече за прекршок на операторот класифициран како среден трговец и глоба во износ од .... евра до ........ евра во денарска противвредност ќе му се изрече за прекршок на операторот класифициран како голем трговец, ако:

1. не поднесе претходно известување за соодветниот дел од ЗЗДВ во СУИСК за да пратката биде предадена на надлежните органи на граничното инспекциско место пред физичкото пристигнување на пратката во Република Северна Македонија-( член 60 став 3 од овој закон);

 2. не постапи согласно наредбите на надлежниот орган од член 5 став (1) од овој закон утврдени во член 68 став (3) од овој закон;

 3. не постапи согласно наредбите на надлежниот орган од член 5 став (1) од овој закон утврдени во член 68 став (9) од овој закон и

 4. не постапи согласно наредбите на надлежниот орган од член 5 став (1) од овој закон утврдени во член 69 став (2) од овој закон;

 (2) Глоба во износ до ... евра во денарска противвредност ќе се изрече за прекршок за дејствијата од ставот (1) од овој член на одговорното лице во операторот.

(3) Глоба во износ од ....... евра во денарска противвредност ќе му се изрече за прекршок на физичко лице за дејствијата од ставот (1) од овој член.

**Член 128**

**Прекршоци за службени лица за потврдување**

Глоба во износ од .... евра во денарска противвредност ќе му се изрече за прекршок на службено лица за потврдување ако постапува спротивно на член 87 став (2) од овој закон.

**Член 129**

**Прекршоци за службени лица кои издаваат официјални потврди**

1. Глоба во износ од .... евра во денарска противвредност ќе му се изрече за прекршок на службено лица вработено во надлежните органи од член 5 став (1) од овој закон за издавање на официјални потврди ако постапува спротивно на член 90 став (2) од овој закон.
2. Глоба во износ од .... евра во денарска противвредност ќе му се изрече за прекршок на службено лица вработено во операторот за издавање на официјални потврди ако постапува спротивно на член 90 став (2) од овој закон.

**Член 130**

**Прекршоци за операторите кои не постапуваат во случаи на утврдено неусогласување**

1. Глоба во износ од ... евра до ..... евра во денарска противвредност ќе му се изрече за прекршок на операторот класифициран како микро трговец, глоба во износ од .... евра до .... евра во денарска противвредност ќе му се изрече за прекршок на операторот класифициран како мал трговец, глоба во износ ..... евра до ........ евра во денарска противвредност ќе му се изрече за прекршок на операторот класифициран како среден трговец и глоба во износ од .... евра до ........ евра во денарска противвредност ќе му се изрече за прекршок на операторот класифициран како голем трговец, ако не постапи согласно мерките изречени од надлежните органи од член 5 став (1) од вој закон, утврдени во член 113 став (3) од овој закон.
2. Глоба во износ до ... евра во денарска противвредност ќе се изрече за прекршок за дејствијата од ставот (1) од овој член на одговорното лице во операторот.
3. Глоба во износ од ....... евра во денарска противвредност ќе му се изрече за прекршок на физичко лице за дејствијата од ставот (1) од овој член.

**Член 131**

**Прекршочен орган**

1. За прекршоците од овој закон, прекршочна постапка води и прекршочна санкција изрекува Агенцијата под услови и на начин утврден во Законот за безбедност на храната.
2. За прекршоците кои се во надлежност на Државниот инспекторат за земјоделство, прекршочна постапка води и прекршочна санкција изрекува комисијата за прекршоци согласно со одредбите на Законот за Државниот инспекторат за земјоделство.

 **XVI. ПРЕОДНИ И ЗАВРШНИ ОДРЕДБИ**

**Член 132**

1. Подзаконските прописи чие донесување е предвидено со овој закон ќе се донесат во рок од две години од денот на влегувањето во сила на овој закон.

**Член 133**

Овој закон престанува да важи со пристапувањето на Република Северна Македонија во Европската унија.

**Член 134**

Агенцијата ќе го востанови СУИСК во рок од три години од денот на влегувањето во сила на прописот од член 109 од овој закон.

**Член 135**

Овој закон влегува во сила осмиот ден од денот на објавувањето во „Службен весник на Република Северна Македонија“,

**I. ОБРАЗЛОЖЕНИЕ НА ПРЕДЛОГ НА ЗАКОНОТ**

Главната причина за пристапување кон донесување на Законот за официјални контроли произлегува од потребата за уредување на материјата поврзана со официјални контроли во рамките на еден законски текст наместо како што е тоа досега уредено во повече закони од областа на ветерината,безбедноста на храната и земјоделството. Воедно трендот за унификација во постапките на спроведувањето на надзорот над увозот на животни, производите вклучувајќи ги и растенијата е потребата за зајакнување и подобрување на системот за надзор и контрола и понатамошно усогласување на националното законодавство со законодавството на ЕУ.

Резултатите од спроведувањето на досегашните закони покажаа слабости. контрадикторности и тешкотии во постигнување на основните цели спроведувањето на официјалните контроли во земјоделско прехранбениот синџир.

Оваа состојба наметна нов пристап во уредувањето на материјата поврзана со официјални контроли. Новиот пристап подразбира уредување под капа на еден законски текст на сите постапки за вршење на официјални контроли кои беа дисперзирани во рамките на десетина закони. Со новиот пристап не само што се уредува унифицираност на процедурите туку истовремено се олеснува работата на инспекциските служби како во поглед на примена на прописи во секојдневното работење така и во поглед на можноста за поголема соработка и размена на информации и податоци за стоките кои се предмет на контрола и намалување на неефективноста во работењето. Правата и обврските на операторите со одредбите на овој закон не се зголемуваат туку и на нив им се овозможува полесен пристап кон информации и документи со што се олеснува вршењето на нивните деловни потфати

Меѓутоа новиот пристап налага да се преуредат другите одредби од законите кои досега го уредувале ова прашање, така што е императивно неопходно во постапката за донесување на предметниот закон да се изготват и достават и измените и дополнувањата на Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за производи за заштита на растенијата, Законот за органско земјоделско производство, Законот за квалитет на земјоделски производи за да се избегне можна колизија и двојно уредување на права, обврски и надлежности како за операторите така и за органите на државната управа кои постапуваат по однос на предметната контрола.

За постигнување на горенаведеното, се предлага нов Закон за официјални контроли, во кој предложените одредби и решенија се организирани во 15 глави како што следува:

Глава I : ОПШТИ ОДРЕДБИ

Глава II: ОФИЦИЈАЛНИ КОНТРОЛИ

Глава III: ДЕЛЕГИРАЊЕ НА ОДРЕДЕНИ ЗАДАЧИ ОД НАДЛЕЖНИТЕ ОРГАНИ

Глава IV: ЗЕМАЊЕ НА МОСТРИ, АНАЛИЗА, ТЕСТИРАЊЕ И ДИЈАГНОСТИКА И НАЗНАЧУВАЊЕ НА ОФИЦИЈАЛНА ЛАБОРАТОРИЈА И НАЦИОНАЛНА РЕФЕРЕНТНА ЛАБОРАТОРИЈА

Глава V: ОФИЦИЈАЛНИ КОНТРОЛИ НА ЖИВОТНИ И СТОКИ ШТО СЕ ВНЕСУВААТ ВО РЕПУБЛИКА СЕВЕРНА МАКЕДОНИЈА

 Глава VI: ФИНАНСИРАЊЕ НА ОФИЦИЈАЛНИ КОНТРОЛИ И НА ДРУГИТЕ ОФИЦИЈАЛНИ АКТИВНОСТИ

Глава VII: ОФИЦИЈАЛНО СЕРТИФИЦИРАЊЕ

Глава VIII:АДМИНИСТРАТИВНА ПОМОШ И СОРАБОТКА

Глава IX:ПЛАНИРАЊЕ И ИЗВЕСТУВАЊЕ

Глава X :УСЛОВИ ЗА ВНЕСУВАЊЕ НА ЖИВОТНИ И СТОКИ ВО РЕПУБЛИКА СЕВЕРНА МАКЕДОНИЈА

Глава XI:СИСТЕМ ЗА УПРАВУВАЊЕ СО ИНФОРМАЦИИ

Глава XII:ОСИГУРУВАЊЕ НА ИЗВРШУВАЊЕТО

Глава XIII:НАДЗОР

Глава XIV: ПРЕКРШОЧНИ ОДРЕДБИ

Глава XV: ПРЕОДНИ И ЗАВРШНИ ОДРЕДБИ

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија во овој предлог закон, меѓусебно се поврзани и се надополнуваат. Истотака, предложените решенија во овој предлог закон, се директно поврзани со решенијата што се дадени во Законот за безбедност на храната, Законот за безбедност на храната за животни, Законот за ветеринарно здравство, Законот за благосостојба на животните, Законот за нус производи од животинско потекло, Законот за здравјето на растенија, Закон за производи за заштита на растенијата, Законот за органско земјоделско производство, Законот за квалитет на земјоделски производи, при што овој предлог закон ги надополнува воспоставените правила во наведените закони. Како такви, овој предлог закон и наведените закони заедно преставуваат една целина на системот за безбедност и квалитет на земјоделските производи, животните и стоките.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Република Северна Македонија како земја кандидат за влез во ЕУ потребно е да го усогласи своето законодавство со она на ЕУ, како и да обезбеди примена на истото преку постигнување на целите и стандардите утвдени во истото. Во таа насока, во предлог законот се транспонираат одредбите од Регулативата (ЕУ) 2017/625. Воедно, со овој предлог закон се воспоставува правна рамка која ќе овозможува понатамошно транспонирање на законодавството на ЕУ од ова област, во подзаконските акти предвидени да се донесат врз основа на овој закон.

Со донесувањето и спроведувањето на овој закон, истотака ќе се придонесе кон подобрување на работењето на надлежните органи на државната управа, ќе се опесни пристапот за увоз и транзит на стоки и поефективно спроведување на официјалните контроли

.